
PREFAŢĂ 


Prescricrea corectă a medicamentelor a fost şi rămâne unu! dintre 
aspectele principale în formarea studenţilor şi a medicilor practicieni, 
atât la nivel naţional, cât şi internaţional. 

Actualmente, nu există un standard unic internaţional cu privire la 
prescrierea medicamentelor. Fiecare ţară îşi elaborează şi implemen- 
tează propriile standarde. Însă, conform recomandărilor OMS (WHO 
Guide to good prescribing, 1994), există informaţii pe care toate țările 
fără excepţie sunt obligate să le indice în rețete. 

Astfel, educarea deprinderilor practice referitor la prescricrea me- 
dicamentelor este extrem de importantă şi începe odată cu studierea far- 
macologiei. 

Prezentul manual vine cu completări şi actualizări la ultima ediţie, 
determinate de progresul ştiinţific, precum şi de modificările legislative. 
Apariţia tehnologiilor avansate a făcut posibilă renunțarea treptată la for- 
mele medicamentoase magistrale de tipul pilulelor, pulberilor, soluţiilor 
sterile extemporale ete., atât de răspândite odinioară şi pentru a căror 
preparare cra nevoie de multă muncă manuală puţin productivă. Actual- 
mente, formele medicamentoase industriale, cum ar fi comprimatele, 
tabletele, capsulele, drajeurile, granulele, aerosolii, emplastrele, fiolele ete., 
au devenit cele mai frecvent întrebuințate şi mai solicitate, fiind în ace- 
lași timp mai potrivite şi mai accesibile. 

O realizare de ultimă oră în domeniul farmaceuticii sunt formele 
medicamentoase retard, care au îmbunătăţit complianța tratamentului me- 
dicamentos, au redus considerabil reacţiile adverse ale medicamentelor 
şi, în multe cazuri, au modificat însuşi tactica farmacoterapeutică. Com- 
primatele retard, la prepararea cărora se utilizează substanţe şi chiar 
albumine artificiale sunt deosebit de eficiente şi inofensive în trata- 
mentul multor patologii ale secolului nostru. 

Acestea şi multe alte inovaţii din domeniul farmaccuticii au adus 
după sine şi schimbări în modul de prescricre al medicamentelor, pe 
care autorii le-au descris în prezentul manual. Acest manual se adresea- 

ză, în primul rând, studenţilor şi este o introducere în studiul farmacolo- 
gici. Sperăm însă, că manualul va trezi şi interesul medicilor practicieni. 

Autorii vor fi receptivi la orice observaţie sau propunere venită din 
partea cititorilor. 


Victor Ghicavii 
Ecaterina Stratu 
Vadim Gavriluţa 
Ina Pogonea 
Lucia Ţurcan 
Tatiana Chiriac 

Ianoș Coreţchi 


PARTEA INTRODUCTIVĂ 


1. RECEPTURA. REȚETA 


Receptura este partea farmacologiei care se ocupă de studiul meto- 
delor de prescriere a medicamentelor, adică de redactarea corectă a rețetei. 

Reţeta sau ordonanța, este un document prin care medicul se adre- 
sează în seris către farmacist pentru a-l informa despre medicamentul 
recomandat pacientului, despre compoziția acestuia, modul de preparare 
şi de administrare. Ea conţine și indicaţii pentru pacient, în limba cunos- 
cută de el, relative la utilizarea medicamentului prescris. Reţeta este un 
document medico-legal! şi financiar important, deoarece de conţinutul ei 
depinde sănătatea pacientului şi cheltuielile instituţiilor medicale, prevă- 
zute pentru asigurarea cu medicamente, costul cărora este compensat 
integral sau parţial anumitor categorii de pacienţi. Reţeta trebuie scrisă 
citet, fără greşeli. cu stilou! sau pixul. În conformitate cu ordinul Mi- 
nisterului Sănătăţii al Republicii Moldova în vigoare cu privire la modul 
de prescriere şi eliberare a medicamentelor, se instituie 3 tipuri de 
formulare de reţetă: 

| — pentru prescrierea şi eliberarea medicamentelor; 

2 — pentru prescrierea şi eliberarea medicamentelor cu conținut de 

stupefiante şi psihotrope; 

3 — pentru prescrierea şi eliberarea gratuită a medicamentelor. 

Conform Regulilor generale de prescriere a medicamentelor, stipulate 
în anexa | a ordinului respectiv, medicamentele urmează să fie prescrise 
exclusiv sub formă de denumiri comune internaţionale (DCI), conform 
indicaţiilor medicale, de către medicii instituțiilor medico-sanitare 
publice (IMSP) (indiferent de subordonare şi forma de proprietate În 
baza căreia activează), pentru tratament ambulator, pe formular de 
rețete aprobate de către Ministerul Sănătăţii (MS), cu ştampila de antet a 
instituției medico-sanitare publice (IMSP). Medicul completează toate 
compartimentele retetei şi confirmă prescrierea sa prin aplicarea semnă- 
turii şi parafei personale. 


Formularul de rețetă nr.l 
pentru prescrierea și eliberarea medicam entelor 
(dimensiuni 100mm x 200mm) 


Ştampila de antet a institutiei medico-sanitare 


Medicul 


A 2 ARI ea - 
Data prescrierii rețetei 
m > 0 


(numele şi prenumaia bolnavului) 


Virsta ani 


L.P. sennăura şi vargi msdisului 


zizia e vaiabiiă 40 ziile, 2 iuni (specificare) 


Verso 
formularului de reţetă nr. 1 


CĂLĂUZA MEDICULUI 
este obligatoris indeplinirea tuturor compartimentelor 
presizute in fermulzi; 

zmprentz ştempilei de ntet a mstitutiet medicc-sanitare 
trebuie st ñe vuibdi, pentu 2 îi uşor dstemmsztă 
deumes msttuua Daci denunurza mstituuai medice- 
sanitare ste zplieztă de tipar, atunci stampila de zntet nu se 
aplici; 

d=numurz2 comună imtematională a medicamentului 
mdustriz], contmutul ferme: medicamentoase magistrale 
idenumirile  mgradientalor), adressrəz câtre farmacist 

aspre preperzres formet medicamentozse şi alibarzrsa ai 
din macie se prescrie in limba română szu latină, ctet, 
clar cu cameszlă sau pix. Sunt mterzise corectårtle; 

a zduuita prescrierea pe un formulzr numat 3 unut 
medicament di grupa stupetantelor, psihotrepelor sau 
precurs scule: 

se admit numâ abrevierde specificate în "Ragulile 
generale de praseriere a medicamentelor”, 

camttătea substantelor lichide se preserie în 
wililtri.erame sau picături; à celer selide = în grame sau 
umitări de actiune: 

modul de sdmiuisuare se serie in lumta română sau m 
kmba serbată de pacent: du se admit specriicatui de ordin 
emera, "Cunoscut. "Cen:enn schemeler , ete. 

şei âtucă medicului se senină cu par ata personală! 

specie area termenului valabiltits reteta se f3ce pim 
târâreă mut lulu. 


A a A 


Formularul de retetă nr.2 
pentru prescrierea și eliberarea medicamentelor cu 
continut de stupefiante și psihotrope 
(dimensiuni 100mmx150mm) 


DOCUMENT DE EVIDENTA STRICTĂ 
Stampila de antet a mstituti i m edico-san tare 


Seria 
Daia prezcrisrii retetei “ 
(numele și prenumele bolnavului) 


Vista ani. Fişa medicală nr._ 


L.P. Semnătura şi parafa medicului 


Reţeta e valabilă 10 zile 


Verso 
formularului de rețetă nr.2 
CĂL ĂUZA MEDICULUI 


aste obligatorie indeplinirea tuturor datelor prevăzute în 


fo 


amprenta ştampilei de antet a instituției medico- 
sanitare trebuie să fie vizibilă, pentru a îi uşor determinată 
denumirea instituției; 

denumirea comună internatională a medicamentului 
industrial. continutul formei medicamentoasa magistrala 
(denumirile ingredientelor), adresarea către farmacist 
despre prepararea formei medicamentoase şi eliberarea ei 
din farmacie se prescrie în limba română sau latină, citet, 
clar cu cemeală sau pix. Sunt interzise corectările; 

pe un formular se va prescrie numai un medicament: 


se admit numai abrevierile specificate în “Regulile 
generale de prescriere 2 medicamentelor”; 


cantitatea substantelor lichide se prescrie în mililitri, 
grame sau picături, 


a celor solide — in grame sau unități de acțiune; 

modul de administrare se scrie în limba română sau în 
limba votbită de pacient, nu se admit specificatii de ordin 
general: “Cunoscut”, “Conform schemelor”, ete.: 
semnătura medicului se confirmă cu parafa personală; 
formularele de rețetă se află la evidentă cantitativă. 


| Data | Astcepriona: | A prepara: | A ventica: | A slibarat | 


Acest formular serveşte pentru prescrierea substanţelor stupefiante 
conform normativelor speciale ale legislaţiei în vigoare. 

Astfel, medicamentele cu conţinut de stupefiante şi psihotrope, aflate 
sub control internaţional pe teritoriul Republicii Moldova, conform Con- 
venţiilor Internaţionale, aprobate prin Hotărârea Guvernului Republicii 
Moldova nr. 1088 din 05.10 2004 (Tabelul II, listele nr. 1 şi nr. 2), se 
prescriu pe formularul nr. 2 de reţetă specială. Se permite prescrierea pe 
o reţetă și eliberarea acestor medicamente în cantităţi necesare pentru 
durata unui tratament de până la 10 zile. Conform legislaţiei în vigoare, 
în cazul epuizării cantităţii prescrise sau dacă pe parcursul tratamentului 
în starea sănătății pacientului survin schimbări, ceea ce necesită modifi- 
carea dozelor sau înlocuirea medicamentelor, medicul poate emite o nouă 
prescripţie pentru același pacient, înainte de expirarea tratamentului de 
30 de zile, dar nu mai devreme de expirarea termenului de valabilitate a 
reţetei precedente. 

Formularul de retetă nr.3 
pentru prescrierea și eliberare gratuită a 
medicamentelor 
(dimensiuni 100 mm x 200 mm) 
Ştampil z da antet 2 mstituției m edico-szn tara 


Medicul 


(numas ZI premumeie 3airavuiui. 


int, DOIEEI Ge AIF A"E 


Virsta __ ani. Fişa medicală Nr. 


adresa domiciliului 


LP. 


Semnäura şi parafa medicului 


Verso formularului de retetă nr, 3 
CĂL ĂUZ A MEDICULUI 


este obligatorie indeplinirea tuturor datelor prevăzute în 
formular; 

amprenta ştampilei de antet a instituției medico-sanitare 
trebuie să fie vizibilă, pentru a fi uşor determmată denumirea 
instituției. Dacă demumirea institutiei este aplicată de tpar, 
atunci ştampila de antet nu se aplică. Codul unității medico- 
sanitare se va aplica în cazul prelucrării automatizate a rețetelor 
ay 

codul medicului (2) se va aplica in cazul prelucrării 
automatizate a rețetelor: 

denumirea conumă mtematiemală 2 medicamentului 
industrial, contmutul formei medicamentoase magistrale 
(denumirile ingredientelor), adesarea câtre farmacist despre 
prepararea formei medicamentoase şi eliberarea ei din farmacie 
se prescrie în limba română sau latină, citer, clar cu cermeală 
sau px. Sunt mterzise corectările, 

pe un formular se va prescrie mima! o singură denumire da 
medicament; 

se admit numai abrevierile specificate în “Regulile generale 
de prescriere a medicamentelor”; 

cantitatea substantelor lichide se prescria in mililitri sau 
picături; a celor solide — în grame sau unități de actiune; 

modul de administrare se scrie în limba romană sa în 
limba vorbită de pacient, nu se admit specificații de ordin 
general: “Cunoscut”, “Conform schemelor”, etc.; 

semnătura medicului se confirmă cu parafa personală: 

formularele de rețetă se află la evidentă cantitativă: 


Ştanpila farmaciei 


Pentru eliberare gratuită pot fi prescrise numai medicamente, lista 
cărora se stabileşte prin acte normative. Medicamentele se eliberează 
gratuit unor anumite categorii de pacienţi, specificate în hotărârile respec- 
tive ale guvernului (de ex., copiilor cu vârsta de până la 3 ani, copiilor cu 
handicap, bolnavilor de tuberculoză, diabet zaharat şi insipid, SIDA etc.). 
Categoriile de persoane specificate în hotărâri guvernamentale speciale 
(deținători de decoraţii, pensionari, invalizi etc.) plătesc o jumătate din 
costul remediilor medicamentoase. 

Reţeta are patru compartimente: superscripția, inscripţia, subscrip- 
ţia şi instrucția sau signatura. 

Superscripţia este imprimată ad hoc pe formularele de rețetă. 

Superscripţia (superscriptio) constă din ştampila de antet a in- 
stituției medico-sanitare publice (IMSP) sau a medicului particular. În 
cazul instituţiei de stat, în superscripţie se mai indică numele medicului 
care a prescris reţeta şi telefonul său, numărul şi seria formularului, data 
prescrierii reţetei, numele, prenumele şi vârsta pacientului. Datele din 
antetul unui medic particular trebuie să fie identice cu cele din cartea de 
vizită (adresa, nr. licenţei, data de eliberare şi termenul de valabilitate a 
acesteia şi denumirea instituţiei care a eliberat-o). Superscripţia se termină 
cu adresarea către farmacist cu cuvântul Rp.: abrevierea lui Recipe — 
„ia” (de la verbul „a lua”). Această adresare se mai numeşte Invocaţie 
(invocatio). 

A doua parte a reţetei, Inscripţia (inscriptio sau designatio mate- 
riarum), cea mai importantă, conţine denumirea comună internaţională 
a medicamentului (DCI), denumirea formei farmaceutice, în unele ca- 
zuri, dozele respective şi numărul prizelor. În cazul medicamentelor 
magistrale se enumeră toate ingredientele medicamentului solicitat, 
aranjate după importanţa lor (substanţa de bază, adjuvantul, corectivul, 
excipientul). Doza fiecărei substanțe se indică în partea dreaptă a 
formularului, imediat după denumirea substanţei, în acelaşi rând cu ea 
sau, dacă textul este prea lung, în rândul următor, însă tot în partea 
dreaptă. Inscripţia se scrie în limba română sau latină. 

Exemple de inscripție. 

a) specialităţi 

Rp.: Comprimate euglucon N. 30 

sau 

Rp.: Comprimate maninil 0,00175 N.120 

În primul caz, nu s-a indicat doza, deoarece Eugluconul se produce 
doar în comprimate a câte 5 mg. În cazul Maninilului, doza s-a indicat, 
fiindcă există comprimate Maninil atât de 3,5 mg, cât și de 5 mg. 

b) forme magistrale 

Rp.: Acid salicilic 

Resorcină 

Metronidazol āā 3,0 
Cloramfenicol 2,5 

Acid boric 1,5 

Alcool etilic (96%) ad 50 ml 


Subscripția (subscriptio) este o indicație succintă privind forma 
farmaceutică sau modul de preparare al medicamentului (dacă acesta 
este unul magistral), specific pentru fiecare dintre acestea (Misce fiat 
pulvis etc.) precum şi numărul prizelor, prin indicația Da tales doses nu- 
mero 10, deci „eliberează 10 asemenea doze”. Subscripția se scrie în 
limba română sau latină. 

Exemplu: 

Rp.: Diclotiazid 0,125 

Triamteren 0,25 
D.t.d. N. 10 in tabl. 
S. Intern. Câte un comprimat de 2 ori pe zi. 

Formele magistrale sunt pe cale de dispariţie, fiind aproape com- 
plet înlocuite de cele oficinale. Odată cu aceasta, şi subscripţia ocupă în 
reţetă un loc tot mai modest. 


Instrucţia sau signatura (instructio) este ultima parte a prescrip- 
ției. De cele mai multe ori, instrucţia se reduce la D.S. (Da Signa), ceea 
ce înseamnă „eliberează”, „etichetează”. După aceasta, urmează indica- 
țiile date pacientului, scrise în limba cunoscută de pacient. Indicaţiile 
încep cu calea de administrare a medicamentului prescris (internă, sub- 
linguală, intrarectală, intravaginală, externă, inhalatorie, injectabilă sub- 
cutanată, intramusculară, intravenoasă, etc.), modul de administrare, nu- 
mărul prizelor administrate pe parcursul zilei, momentul optim de ad- 
ministrare etc. 

După prescriere, reţeta urmează a fi recitită şi redactată, apoi me- 
dicul semnează şi îşi aplică parafa personală şi ştampila instituţiei 
medicale (când este cazul). 

2. MEDICAMENTUL 


În conformitate cu legislaţia în vigoare (Legea cu privire la medi- 
camente nr. 1409 XIII din 17. 12. 1997 cu modificările ulterioare), prin 
noţiunea de medicament (produs medicamentos) se subînţeleg substan- 
tele sau amestecurile de substanţe autorizate în modul stabilit spre fabri- 
care, import, export şi utilizare, pentru a trata, atenua, preveni, diagnos- 
tica o boală, o stare fizică sau psihică anormală sau simptomele acestora 
la om sau animal, precum şi pentru a stabili un diagnostic medical sau a 
restabili, corija şi modifica funcţiile dereglate ale acestora. 

Medicamente sunt şi acele produse cosmetice destinate pentru igiena 
corpului, care conţin substanțe cu acţiune medicamentoasă, precum şi cele 
dietetice, care includ în componenţa lor substanţe chimice sau naturale, 
lipsite de efect nutritiv în cazul când acestea conferă produsului unele 
proprietăți speciale folosite în terapeutică, dietetică sau pentru unele 
probe. 

După origine medicamentele pot fi minerale, animale, vegetale, 
entomologice şi sintetice. 

Din regnul mineral provin preparatele cu fier, calciu, sodiu, po- 
tasiu, magneziu, iod, seleniu, cobalt, fosfaţi etc. 

Preparatele de provenienţă animală îşi păstrează valoarea şi în 
zilele noastre. Ele includ hormoni (insulina), enzime (pepsină, tripsină, 
hialuronidază), anticoagulante (heparină, hirudină), acizi biliari (care 
servesc la sinteza hormonilor steroizi), untura de peşte ca sursă de 
vitamine (A şi D) etc. În ultimele decenii, au fost elaborate tehnologii de 
obţinere a polipeptidelor (insulină, hirudină, interferoni, somatotropină, 
eritropoietină etc.) pe cale recombinantă (inginerie genetică), care face 
posibilă obţinerea unor preparate proteice identice celor umane (insu- 
lină, eritropoietină, interferoni). 

Plantele medicinale se folosesc de asemenea ca şi medicamente. 
Acestea sunt accesibile şi ieftine. Se folosesc sub formă de ceaiuri me- 
dicinale (infuzii, decocturi) sau forme galenice (tincturi şi extracte), foarte 
comode şi adesea mai eficiente decât substanţa pură. Din regnul vegetal 
provin diverse substanţe active, ca alcaloizii (morfină, chinină, reser- 
pină, ergotamină etc.), heterozidele (digoxina, rutozidul), antibioticele 
(penicilinele, cefalosporinele, tetraciclinele ş.a.). Substanțele de origine 
vegetală au servit ca sursă de inspiraţie pentru obținerea unor produse 
mai active, mai puţin toxice şi mai accesibile decât cele naturale. Din 

punctul de vedere al evoluţiei medicamentelor, Comelius Heymahs, 
ilustru farmacolog belgian al secolului al XX-lea, laureat al premiului 
Nobel, împarte istoria farmacologiei contemporane în trei etape: 

La prima etapă, omul a învățat să obţină din plante principiile lor 
active în stare pură, de exemplu, salicina din coaja de salcie, chinina din 
coaja de cinconă, cocaina din frunzele de coca etc.; 

La etapa a doua, care începe la finele sec. al XVIII-lea, savanții, 
pornind de la substanţele naturale, le modifică moleculele pentru a le 
face mai practice, mai active, mai puţin toxice şi mai accesibile. 

Astfel, de la salicină s-a ajuns la acidul salicilic şi apoi, la acidul 
acetilsalicilic, de la chinină la clorochină, de la cocaină la procaină etc. 
La etapa a doua a dispărut și necesitatea cultivării unor imense plantaţii 
de cinconă, coca etc.; 

În fine, etapa a treia, după C. Heymans, debutează cu sinteza unor 
substanţe active noi, inexistente până atunci în natură. 

Sinteza chimică constituie a patra sursă de medicamente. Paul 
Ehrlich, ilustru savant german, laureat al premiului Nobel, părintele chi- 
mioterapiei, este primul care introduce în terapeutică substanţe medica- 
mentoase de sinteză, cum ar fi salvarsanul şi neosalvarsanul, primele 
medicamente antisifilitice. Calea de sinteză chimică a condus la apariţia 
a numeroase grupe terapeutice noi, unele extrem de valoroase, ca beta- 
adrenoblocantele, antipsihoticele, antidepresivele şi multe altele, şi au 
făcut posibilă deschiderea unor capitole noi ale farmacologiei, cum ar fi 
farmacocinetica, farmacogenetica, cronofarmacologia etc. 

Rolul medicamentelor în lumea modernă este enorm, ele au con- 
tribuit la dispariția marilor epidemii și a permis exercitarea unui control 
asupra bolilor infecțioase, ca difteria, febra tifoidă, tuberculoza, sifilisul 
etc. persoanele afectate de diabet zaharat sau boli cardiovasculare, chiar 
daca încă nu sunt vindecate pe deplin, pot duce o viaţă activă şi pro- 
ductivă. Intervenţiile chirurgicale devin tot mai îndrăzneţe și mai perfor- 
mante graţie anestezicelor, analgezicelor, antibioticelor. Datorită medi- 
camentelor, în mare parte, mortalitatea infantilă (în ţările dezvoltate) a 
scăzut considerabil, iar speranța de viață a populaţiei creşte. În zilele 
noastre, orice acțiune medicală se termină cu prescrierea medicamentelor. 
Omul are dreptul la sănătate, iar medicamentul este unul dintre instru- 
mentele eficiente accesibile pacienţilor. 

2.1. Componenţa medicamentului 
Medicamentul poate fi simplu sau compus. Medicamentul simplu 
constă dintr-o singură substanţă, numită substanță principală sau de 
bază, basis: 
Exemplu: 
Rp.: Cloxil 2,0 
Dt.d. N. 5 
S. Intern. Câte un pliculeţ de pulbere la fiecare 10 minute. 


Medicamentul compus este constituit dintr-o serie de substanțe 
(două sau mai multe). Rolul principal îl joacă substanţa activă: substan- 
tă de bază (basis). Substanţa de bază ocupă primul loc în reţetă, deoa- 
rece ea determină acţiunea terapeutică propriu-zisă a medicamentului. 
Celelalte sunt auxiliare, iar rolul lor este de a face substanţa de bază 
comodă pentru utilizare. Printre substanţele auxiliare, un rol deosebit îl 
joacă adjuvantele, corectivele şi excipienţii. 

Adjuvante se numesc compuşii care înlesnesc acţiunea substanței 
de bază sau înlătură vre-un efect advers. 

Exemple: 

Exemplul 1. Preparatul augmentin este constituit din două substanţe — 
amoxicilină (substanța de bază, purtătoarea acţiunii terapeutice) şi cla- 
vulanat de potasiu (substanţa adjuvantă). Amoxicilina este un antibiotic 
cu acţiune antibacteriană. Însă unele bacterii sintetizează enzime, numite 
penicilinaze, care inactivează amoxicilina. Asemenea bacterii se numesc 
rezistente la penicilină. Numărul acestora creşte încontinuu și face amoxi- 
cilina tot mai puţin eficientă. Pentru a depăşi rezistenţa lor, se utilizează 
clavulanatul de potasiu care inactivează penicilinazele. În consecinţă, 
amoxicilina își face efectul chiar dacă include în spectrul său antibac- 
terian şi bacteriile producătoare de penicilinaze (rezistente la penicilină). 

Exemplul 2. Comprimatele nakom sunt un amestec din două 
substanţe — levodopa (substanţa de bază) cu acţiune antiparkinsoniană şi 
carbidopa (substanţa adjuvantă), inhibitor al DOPA-decarboxilazelor 
periferice. Levodopa se transformă în organism, prin decarboxilare, în 
dopamină, substanță necesară encefalului pentru funcţionarea normală a 
sistemului extrapiramidal. Dacă administrăm numai levodopa, circa 80- 
90% din doza administrată se inactivează de către decarboxilazele orga- 
nelor şi ţesuturilor periferice şi doar o mică parte pătrunde prin bariera 
hematoencefalică în SNC, unde trebuie să-şi facă acţiunea. Fiind admi- 

nistrate împreună (levodopa şi carbidopa), eficacitatea levodopei creşte 
considerabil şi permite micșorarea dozelor acesteia de aproximativ 8 ori, 
reducându-se concomitent şi intensitatea efectelor adverse ale acesteia. 
Exemplul 3 
Rp.: Pepsină 2,0 
Sol. acid clorhidric diluat 2% — 200 ml 
M.D.S. Intern. Câte o lingură de 3 ori pe zi în timpul mesei. 


Medicamentul prescris se indică în caz de hiposecreţie gastrică. 
Pepsina, fiind enzimă proteolitică, are menirea să substituie insuficienţa 
propriei enzime a pacientului, pentru a-i normaliza digestia. Însă, după 
cum se ştie, pepsina este activă doar în mediul acid (pH = 1-2). Acidul 
clorhidric, component al sucului gastric normal, creează un asemenea 
mediu, înlesnind acțiunea proteolitică a pepsinei. 

Aceste trei exemple ne arată modul în care adjuvantul creează 
condiţii pentru creșterea efectului substanţei de bază. 

Exemplul 4. Comprimatele moduretic sunt constituite din hidroclo- 
rotiazidă şi amilorid. Hidroclorotiazida (substanţa de bază) este un 
diuretic utilizat pe scară largă în tratamentul hipertensiunii arteriale şi 
altor boli cronice, însă ea are şi un efect advers redutabil: în tratamentul 
de durată, aceasta provoacă hipokaliemie, reacție care poate avea conse- 
cinţe grave pentru pacient. Amiloridul (substanţa adjuvantă) este un diu- 
retic care însă reține potasiul şi astfel previne evoluţia efectului advers 
menţionat. 

Acest exemplu demonstrează modul în care adjuvantul poate înlă- 
tura un efect advers al substanţei de bază. Prin urmare, substanţele adju- 
vante amplifică efectul terapeutic al substanţei de bază sau îi reduc 
efectele adverse. 

Corectivele fac gustul, mirosul sau culoarea medicamentului mai 
agreabile. Din ele fac parte edulcorantele, aromatizantele, coloranţii etc. 
De cele mai dese ori, în acest scop se folosesc siropurile (siropul simplu, 
siropul de zmeură etc.). 

Exemplu: 

Rp.: Infuzie de iarbă termopsis 0,2 — 100 ml 

Sirop de zmeură 10 ml 
M.D.S. Intern. Câte o linguriţă de 3 ori pe zi. 


Siropul de zmeură din prescripţia de mai sus joacă rol de corectiv. 

Excipientul: (excipiens) este ingredientul (sau ingredientele) care 
permite obţinerea formei farmaceutice respective (comprimate, unguente, 
supozitoare, soluţii, spray-uri ş.a.). De exemplu, apa purificată dă 
substanţei medicamentoase hidrosolubile consistenţa de soluţie, vaseli- 
na — de unguent, untul de cacao serveşte la fabricarea supozitoarelor etc. 


Exemplul 1: Exemplul 2: 

Rp.: Aceclidină 0,3 Rp.: Aceclidină 0,3 
Apă purificată ad 10 ml Vaselină ad 10,0 
M.D.S. Instilaţii oftalmice M.f.ung. 


D. S. Unguent oftalmic 


În exemplele de mai sus, apă purificată şi vaselina sunt excipienţi. 
Una şi aceeași substanță medicamentoasă, aceclidina, fiind asociată cu 
diferiți excipienţi, formează, în primul caz, o soluţie pentru instilaţii, în 
cel de-al doilea — un unguent. Excipientul atribuie substanţei active o 
anumită formă medicamentoasă comodă pentru utilizare. Excipientele 
sunt neutre din punct de vedere terapeutic, însă şi substanțele inerte din 
punct de vedere chimic pot influenţa cedarea principiilor active de către 
forma medicamentoasă, adică forma medicamentoasă poate reţine o parte 
din substanţa activă administrată. Astfel se explică activitatea diferită a 
unuia şi aceluiaşi medicament, produs de diverse laboratoare farmaceutice. 
Proprietatea de a ceda substanța medicamentoasă se numește disponibi- 
litate farmaceutică. În medicamentul ideal, această disponibilitate este de 
aproape 100%, iar în realitate, ea este mai mică. În afară de disponibi- 
litatea farmaceutică, există şi disponibilitatea biologică, numită biodis- 
ponibilitate. Aceasta este partea din doza administrată per os, care 
ajunge în circuitul sistemic. Substanţa activă poate fi inactivată parţial 
sau total de sucurile digestive, enzimele mucoasei intestinale sau enzi- 
mele hepatice. 


2.2. Păstrarea medicamentelor 
Calitatea medicamentelor depinde în mare măsură de condiţiile de 
păstrare. Pentru o conservare mai bună, fiecare preparat trebuie ambalat 
şi etichetat: în acest scop se folosesc recipiente speciale — cutii, pungi, 
folii, blistere, plicuri, fiole, flacoane, cartuşe, tuburi, balonaşe etc., care 
trebuie să corespundă anumitor cerinţe. Formele parenterale, care trebuie 
să-şi păstreze sterilitatea, se livrează în fiole, flacoane, recipiente speciale, 
cartuşe sau seringi preumplute. Orice substanţă medicamentoasă poate 
suferi modificări chimice, dacă vine în contact cu oxigenul sau bioxidul 
de carbon din aer, cu vaporii de apă, dacă este supusă acţiunii razelor 

solare sau temperaturii ridicate. Din aceste considerente, medicamentele 
se păstrează într-un loc răcoros, ferit de lumină şi bine închise. Păstrate 
chiar şi în condiţii ideale, medicamentele, în special antibioticele și pre- 
paratele organice îşi pierd cu timpul proprietăţile curative. 

Substanțele medicamentoase se deosebesc şi după activitatea lor. Ast- 
fel, după potenţa lor farmacodinamică, ele pot fi împărţite în trei grupe: 

1) substanţe foarte active, numite şi toxice sau Venena, care con- 
stituie tabelul A. Acestea, chiar şi în doze infime, pot declanşa 
efecte farmacodinamice accentuate şi prezintă pericol de intoxi- 
caţie în caz de neglijenţă. Tot în tabelul A se înscriu şi substan- 
tele stupefiante care, utilizate fără măsură, pot conduce la nar- 
comanii; 

2) compuşi cu forță farmacodinamică medie, substanţe zise puter- 

nic active, sau Separanda, care constituie tabelul B; 

3) substanţe cu activitate farmacodinamică relativ slabă, care nu se 

înscriu în niciunul din tabelele menţionate. 

În farmacii, preparatele din tabelul A se păstrează în dulapuri sau 
safeuri speciale, dotate cu dispozitive de semnalizare şi alarmă. Pe par- 
tea interioară a uşii dulapului sau safeului se face inscripția „A”, 
„Venena” şi se afişează lista preparatelor păstrate în el. 

Preparatele din tabelul B, destul de numeroase, se păstrează în du- 
lapuri încuiate; pe partea interioară a uşii se face inscripția „B”, 
„Separanda” şi se afişează lista preparatelor, uneori cu indicaţia dozelor 
lor maxime. 

Preparatele din grupa a treia se păstrează în dulapuri obişnuite. 


3. FARMACOPEEA 


Farmacopeea (din lat. Pharmacopoea, de la cuvintele gr. Pharmacon — 
„medicament”, şi poea — „fac”, „prepar”) este un cod legislativ medico- 
farmaceutic cu privire la remediile medicamentoase, preparatele şi mate- 
rialele utilizate în medicină în scopuri curative, profilactice sau diagnos- 
tice, autorizate de organele de resort. Fiecare remediu medicamentos 
este descris într-o monografie aparte, farmacopeea constituind, în fond, 
o culegere de monografii aranjate în ordine alfabetică. Importanţa 
farmacopeei rezidă în faptul că ea stabileşte standardele şi etaloanele 
necesare pentru prepararea şi păstrarea medicamentelor în aşa fel, încât 
medicul şi pacientul să poată beneficia întotdeauna de medicamentele 

cele mai adaptate. Ea conţine descrierea medicamentului: formula chi- 
mică, reacţiile analitice, constantele fizice, principalele proprietăţi chi- 
mice necesare pentru identificarea lor, iar în cazul medicamentelor com- 
puse sau al formelor medicamentoase — formula şi modul de preparare. 
De asemenea, se descriu metodele de control al purității, al analizelor 
calitative şi cantitative ale principiilor active, al păstrării în condiţii 
optime şi, dacă este nevoie, activitatea (standardizarea) biologică. 

Primul pas spre apariţia farmacopeelor, în sensul actual al cuvântu- 
lui, a fost publicarea lucrării lui Valerius Cordus, în 1546 la Nuernberg, 
numită „Dispensaionum”, tradusă şi introdusă ca și obligatorie la Veneţia 
(1558), Amsterdam (1592) şi în multe alte oraşe. În 1564, apare prima 
farmacopee oficială (publicată la Augsburg, Germania), care devine, în 
1573, un ghid farmaceutic pentru farmaciștii şi medicii acestui oraş. În 
urma acestei publicaţii, în numeroase oraşe, apare un număr mare de 
cărți farmaceutice cu denumirea de „Antidotarium” sau „„Pharmacopoea”. 
Aceasta denumire devine predominantă pe la sfârşitul sec. al XVI-lea şi 
capătă, treptat, calitatea de termen oficial şi confirmă legal denumirea 
de carte farmaceutică. 

După farmacopeele oraşelor sau districtelor, vin farmacopeele 
țărilor: „Pharmacopoeea Austriaco-Viennensis” (1729), „Pharmacopoeea 
Dannica” (1772), „Pharmacopoeea Svecica” (1775) şi multe altele. Au 
fost făcute încercări de a edita farmacopei internaționale: „ La Pharma- 
copee Universelle” de Lemery (1697), „Pharmacopoeea Generalis de 
Spielman” (1783) şi „Pharmacopoeea Universalis? de Geiger-Mohr 
(1835-1845). În 1951 apare primul volum al „Pharmacopoeea Interna- 
ționalis” elaborat de un Comitet special, numit de Organizaţia Mondială 
a Sănătăţii (OMS). Ea nu are statut legislativ, dar este şi o lucrare de 
referinţă pentru farmacopeile naţionale. În Farmacopeea Internaţională 
sunt incluse Denumirile Comune Internaționale (DCI) ale substanţelor 
medicamentoase, care trebuie să figureze alături de cele naţionale sau 
comerciale ale diferitor producători farmaceutici. Farmacopeea trebuie 
să facă în așa fel, ca una şi aceeaşi doză a unui și acelaşi medicament, 
fabricat de diverse laboratoare farmaceutice, să aibă absolut acelaşi efect. 
Fiecare stat îşi editează farmacopeea sa în limba de stat. Modificările di- 
namice ale listei medicamentelor, condiţionate de apariția unor prepa- 
rate noi şi dispariția celor ineficiente, explică actualizarea periodică a 
farmacopeelor. 

În România, prima farmacopee apare în 1863, iar în Rusia, farma- 
copeea civilă de stat, apare în 1866. Republica Moldova se conduce 
după Farmacopeea Europeană. 


4. CUVINTE ȘI SEMNE AUXILIARE ÎN REȚETE 


Abrevieri convenţionale 
În afară de denumirile substanţelor medicamentoase şi indicaţiile 
adresate farmacistului, medicul foloseşte în reţete și unele cuvinte și 
semne convenţionale, îndeosebi, în prescripţiile magistrale, ceea ce se 
întâmplă de altfel din ce în ce mai rar, din cauza extinderii spectaculoase pe 
piaţa farmaceutică a formelor medicamentoase industriale (specialităţile). 
Reproducem unele dintre ele. 
1) Ana (abreviat ââ) înseamnă „câte” sau „în părți egale” şi se 
indică atunci când dozele a două sau mai multe substanţe coincid: 
Rp.: Acid salicilic 
Resorcină 
Metronidazol āā 3,0 
În exemplul de mai sus, acidul salicilic, resorcina și metronidazo- 
lul, se iau în doze egale, a câte 3 grame. De menţionat, că ââ urmează 
după ultimul ingredient luat în aceeași doză. 
2) Ad- până (la): 
Rp.: Oxid de zinc 1,0 
Vaselină ad 10,0 
În medicamentul prescris, vaselina constitue 9 grame, deoarece oxidu- 
lui de zinc îi revine | g, iar vaselinei — ceea ce mai rămâne până la 10 g. 
3) Git sau gtts (abrevierea cuvintelor guttam sau guttas — picătură”, 
„picături”. ambele la acuzativ): 
Numărul picăturilor se notează cu cifre arabe, deci în reţetă vom 
scrie în loc de Ulei de mintă guttam unam 
Rp.: Ulei de mentă gtt I 
sau în loc de ulei de mentă guttas duas, 
Rp.: Ulei de mentă gtts II 


4) ! (semnul exclamării) urmează după priză egală cu cea maximă 
pentru o dată, în cazul când medicul o prescrie conştient: 
Rp.: Fenobarbital 0.2! 
D.t.d. N. 6 
S. Intern. Câte o doză înainte de somn. 

În cazul depăşirii dozei maxime, regula cere să o scriem cu cuvinte: 
Rp.: Fenobarbital 0,3 (trei decigrame) 

sau 
Rp.: Fenobarbital 0,3 (sic volo) 


Cuvintele sic volo înseamnă „aşa vreau” şi este o confirmație a 
faptului că medicul prescrie o doză mare în mod conştient. 
5) Cum — „cu” (cere cazul ablativ) 
Exemplu: formula greoaie 
Rp.: Metronidazol 0,5 
Unt de cacao 4,0 
M.f. suppositorium vaginale 
D.t.d. N. 10 
S. se poate înlocui cu una simplă, cu cuvântul cum, ceea ce 
înseamnă „cu”: 
Rp.: Supositoare vaginale cum metronidazolo 0,05 
D.t.d. N.10 
S. Intravaginal. Câte un supozitor în vagin de 2 ori pe zi. 


6) # semnul „diez” serveşte pentru a delimita două prescripţii pe un 
singur formular: 
Rp.: Comprimate atenolol 0,05 N. 50 
D. S. Intern. Câte un comprimat o dată pe zi. 
# 
Rp.: Comprimate enalapril 0,0025 N. 20 
D.S. Intern. Câte un comprimat o dată pe zi. 


7) Pro me („pentru mine”), pro autore („pentru autor”), pro usu 
proprio („pentru uz propriu”) se scrie în cazul când medicul își prescrie 
medicamentul sie însuşi. Aceste cuvinte se scriu în locul numelui 
bolnavului. 

8) Cito! — „repede”! Se scrie în colţul drept de sus al rețetei, pentru 
ca medicamentul să fie eliberat fără întârziere în caz de urgenţă. 

9) Când medicamentul conţine un număr mare de ingredienţi, care 
nu pot fi enumeraţi în formularul de reţetă, atunci aceştea pot fi con- 
tinuaţi pe verso. Pentru a atenţiona farmacistul, se foloseşte cuvântul 
verte — întoarce (formularul). scris în partea de jos din dreapta a 
formularului. 

Tabelul 1 
Abrevierile admise la prescrierea rețetelor 
(conform ordinului Ministerului Sănătăţii al Republicii Moldova cu privire 
la modul de prescriere şi eliberare a medicamentelor nr. 960 din 01.10.2012, 
anexa nr. 2 referitor la regulile generale de prescriere): 


Abrevierea 

Continuare 


5. PRESCRIPŢIA MEDICAMENTELOR 


Dispoziţiile medicului referitor la substanţele medicamentoase re- 
comandate pentru tratamentul pacientului sau la modul de preparare şi 
de administrare a medicamentului se numesc prescripţie. Cu alte cuvinte, 
prescripţia este conţinutul propriu-zis al reţetei. 

Deosebim prescripţii magistrale, oficinale şi industriale. 

Prescripția magistrală (din lat. magister, „învăţător”) se numeşte 
astfel, deoarece medicul îşi asumă rolul de învăţător al farmacistului, 
indicându-i toate ingredientele medicamentului, dozele acestora şi chiar 
modul de preparare, în unele cazuri. Ea se mai numeşte prescripţie ex- 
temporanee. 

Exemplu de prescripţie magistrală (extemporanee): 

Rp.: Oxid galben de mercur 0,1 

Ulei de vaselină 0,1 ml 
Lanolină anhidră 0,8 
Vaselină ad 5,0 
M.f.ung. 

D.S. Retropalpebral. 

In această prescripţie, medicul indică toate detaliile referitor la 
componenţa şi prepararea medicamentului recomandat pacientului său. 

Prescripţiile magistrale sunt, în prezent, utilizate foarte rar. 

Prescripţiile oficinale sau farmacopeice (din lat. officina, „farmacie”, 
instituție unde, pe vremuri, se preparau în exclusivitate medicamentele) 
sunt de proveniență mai recentă. Compozițiile medicamentoase cele mai 
solicitate de medici şi pacienţi erau pregătite la farmacii în cantităţi su- 
ficiente pentru a satisface cererea imediat. Odată cu apariţia labora- 
toarelor şi fabricilor farmaceutice, prescripţiile oficinale au devenit 
obişnuite. Spre deosebire de cele magistrale, prescripţiile oficinale sunt 
fixe, standarde, calculate pentru cazul „mediu”, însă disponibile în orice 
moment şi mult mai accesibile. În prescripţia oficinală se indică numai 
denumirea farmacopeică a medicamentului. De exemplu, unguentul pre- 
scris mai sus poate primi o denumire oarecare, cum ar fi „Unguent ofta- 
mic” şi prescris mai simplu: 

Rp.: Ung. oftalmic 5,0 
D.S. Retropalpebral, 

După cum observăm, în prescripţia oficinală nu se arată compoziţia 
medicamentului, nici modul de preparare. Pentru a deveni prescripţie 
oficinală, medicamentul trebuie înregistrat în mod legal şi inclus în far- 
macopee. 

Prescripţiile industriale sau specialităţile se prescriu ca şi cele ofi- 
cinale. Componenţa preparatelor este determinată de producător. 

Rp.: Comprimate materna N. 100. 

D.S. Intern. Câte un comprimat o dată pe zi. 

Preparatul materna conţine 12 vitamine şi 9 minerale şi microele- 
mente. Laboratorul Wyeth-Lederle din SUA a înregistrat medicamentul 
sub acest nume. 


6. DOZA 


Posologie — ştiinţa despre dozele medicamentelor sau unităţile de 
măsură. Doza este cantitatea medicamentului care se administrează la o 
priză sau pentru o perioadă de timp şi provoacă o anumită reacţie din 
partea organismului. Doza medicamentelor solide sau semisolide se expri- 
mă, de obicei, în grame, miligrame sau micrograme (g, mg, meg), pentru 
substanţele şi formele medicamentoase lichide — în mililitri sau în pică- 
turi (pentru anumite lichide). Unele substanțe medicamentoase se do- 
zează în unităţi de acţiune sau unităţi internaţionale (U), sau unităţi spe- 
ciale. În rețetă, gramele se exprimă după cum urmează: 100 g = 100,0; 
10 g = 10,0; lg = 1,0; 1 dg (decigram) = 0,1; 1 cg (centigram) = 0,01; 
| mg (miligram) = 0,001; | meg (microgram) = 0,000001. 

Stabilirea dozelor este importantă la redactarea unei prescripţii, la 
aplicarea unui tratament, la cercetarea unei substanțe medicamentoase. 

Stabilirea valorii dozelor depinde de mulţi factori: vârstă, masa cor- 
pului, sexul pacientului, proprietăţile farmacocinetice ale medicamentu- 
lui, natura bolii, ritmurile biologice, toleranța, dependenţa etc. 

În funcţie de situaţie, deosebim mai multe tipuri de doze: 


I. În funcţie de efectul terapeutic 


Doza inițială se administrează la începutul tratamentului, fiind 
ulterior mărită până la atingerea dozei de întreţinere. 

Doza uzuală sau terapeutică este cea obişnuită, neprecedată de una 
inițială sau de atac. Ea este egală cu 1/2 — 1/3 din doza maximă, dar 
poate fi şi mai mare în cazul administrării dozelor de atac sau când pa- 
cientul a dezvoltat toleranţă la medicament. 

Doza minimă terapeutică — cea mai mică cantitate de medicament, 
care provoacă efect terapeutic. 

Doza maximă terapeutică — cantitatea cea mai mare de medica- 
ment, care manifestă efect terapeutic fără a provoca efecte toxice. Ea nu 
poate fi depășită fără riscul de a provoca o supradozare imediată sau 
prin cumulare. Farmacopeea stabileşte pentru fiecare preparat două doze 
terapeutice maxime: doza maximă pentru o priză (dosis pro dosi) şi 
doza maximă pentru 24 ore sau nictimerală (dosis pro die). 

Doza optimă terapeutică — cantitatea de medicament, care provoacă 
cele mai favorabile (optimus — „cel mai bun”) efecte terapeutice, aceasta 
neaflăndu-se neapărat la mijlocul intervalului dintre doza terapeutică 
maximă şi minimă; ea depinde de starea pacientului, de gravitatea bolii 
şi de unele particularităţi ale medicamentului. 

Intervalul dintre doza terapeutică, minimă şi cea maximă se nu- 
meşte diapazon terapeutic, iar raportul dintre doza toxică medie şi cea 
terapeutică medie (DTsy/DEsg)'se numeşte indice terapeutic. 

Cu cât aceşti parametri sunt mai mari, cu atât preparatul este mai 
inofensiv. Diapazonul terapeutic îngust a glicozidelor cardiace, spre 
exemplu, impune o deosebită prudenţă în administrarea acestora, dar şi 
suscită interesul cercetătorilor pentru prospectarea altor grupe de medi- 
camente cu proprietăţi similare, însă mai sigure. Astfel s-a descoperit 
efectul cardiostimulator al vasodilatatoarelor sistemice. 

Doza toxică minimă — cantitatea de medicament ce depăşeşte efec- 
tul terapeutic şi la care apar fenomene secundare ce periclitează func- 
tiile unor organe sau, ale organismului întreg. 

Doza letală minimă — cantitatea de medicament, care provoacă 
moartea unui număr minim de animale cărora li s-a administrat. 


II. În funcţie de modul de administrare 

Doza parţială — cantitatea de medicament administrată la o priză. 

Doza zilnică (nictimerală (pro die) — suma dozelor parţiale din 24 ore. 

Doza totală — reprezintă suma dozelor parțiale pe durata unui întreg 
tratament, 

Doza unică sau doza unimomentană — cantitatea de medicament care 
se administrează o singură dată în tot tratamentul cu scop terapeutic sau 
pentru profilaxia unei boli (de ex. cefepimul la bolnavii de gonoree). 

Doza de atac — doza administrată la începutul unui tratament pentru 
a obţine o concentraţie mai rapidă şi mai mare. Aceasta reprezintă, de 
fapt, 1/3 doza totală sau doza totală. Ea se administrează în stările acute 
şi este de obicei mai mare decât cea terapeutică, pentru a stopa cât mai 
rapid evoluţia bolii. După trecerea fazei acute, tratamentul poate fi pre- 
lungit cu doza de întreţinere, mai mică. 

Doza de întreţinere — doza administrată pentru menţinerea unui efect 
terapeutic şi a unei concentraţii eficiente a medicamentului în organism. 
Ea se administrează după doza iniţială sau cea de atac. Unele forme far- 
maceutice sunt destinate tratamentului de întreţinere. Pentru pacienţii cu 
insuficienţă renală sau trecuţi de 60-65 ani, cărora li se administrează 
substanţe medicamentoase cu clearance-ul predominant sau exclusiv 
renal, doza acestor substanţe se reduce în funcție de nivelul creatininei. 

Doza de depozit — doza unică, dar cu efect prelungit (zile, săptămâni 
sau luni). 

Dozele maxime ale medicamentelor admise oficial, prevăzute pentru 
o dată şi pentru 24 de ore figurează în farmacopee. 


III. În funcţie de vârstă 

Dozele maxime recomandate de Farmacopee sunt optime pentru 
persoanele adulte (între 16 şi 60 ani). O chestiune dificilă, dar şi foarte 
importantă, este determinarea dozelor pentru copii, persoanele vârstnice 
şi cu unele afecţiuni renale sau hepatice. 

Dozele pediatrice se indică, de obicei, de producător sau în ghiduri 
speciale, pentru fiecare grup de vârstă, însă poate fi calculată şi prin unele 
ecuaţii, în funcție de vârstă, masa corporală sau suprafaţa corpului. 

Ín funcţie de vârstă. Cea mai simplă dintre ele este formula lui Dilling, 
conform căreia doza pentru un copil (d) este egală cu 1/20 parte din doza 
pentru adult (D) pentru fiecare an de viaţă: d = n x D/20, unde n este 
vârsta copilului în ani. 

Pentru sugari se foloseşte formula lui Fried: 

d = vârsta (în luni) x D/150. 

În funcție de masa corporală (M, m), doza poate fi determinată prin 
formula lui Hamburger: d = m x D/70, unde M este masa corporală expri- 
mată în kg. 

În funcție de-suprafaţa corpului. Mai exactă se consideră doza cal- 
culată în funcţie de suprafaţa corpului: 
S = M” x 197% x 0,007184 
sau 
log S — 0,425logM + 0,725logT — 2,1436337, 


unde: S este suprafața corpului în m”, M — masa corporală în kg şi T — tiis 
(înălțimea) în cm. 


După cum s-a menționat mai sus, pentru persoanele vârstnice, doza 
multor medicamente, îndeosebi a celor eliminate preponderent pe cale 
renală, se micşorează proporțional cu clearance-ul creatininei. La per- 
soanele adulte sănătoase, concentrația serică a creatininei este mai mică 
sau egală cu | mg %. Pe măsura îmbătrânirii (după 60-65 ani), nivelul 
seric al creatininei creşte, ceea ce înseamnă că clearance-ul ei scade. 
Acesta este un indiciu că excreţia renală a substanțelor medicamentoase 
eliminate preponderent sau exclusiv pe cale renală este încetinită şi do- 
zele lor trebuie reduse, pentru a evita acumularea acestora în organism 
şi apariţia efectelor toxice. 

Doza poate fi ajustată la nivelul seric al creatininei, după cum 
urmează: 


Tabelul 2 


Concentrația serică a creatininei, mg% Procentul dozei uzuale 

CLEARANCE-UL CREATININEI (CC bărbaţi, ml/mim) poate fi 
calculat conform ecuaţiei: 
CC bărbaţi= (140-V)(Mid) : 72Cser 


unde: V este vârsta în ani, Mid — masa corporală ideală (în cazurile obişnuite se 
ia masa corporală reală) exprimată în kg, Cser — creatinina serică în mg%. 


CC femei = 0,85 x CC bărbaţi 
MASA CORPORALĂ IDEALĂ, 
Bărbaţi = 50 kg+[2,3(H-l 52,5):2,54] 
Femei = 45 kg+[2,3(H-152,5):2,54] 


De obicei, dozele pentru bătrâni vor constitui 3/4 — 2/3 — 1/2 din 
dozele pentru adulţi. La vârsta înaintată, oamenii sunt deosebit de sen- 
sibili la medicamentele deprimante ale SNC. 

Exerciţii: 

1) Determinaţi doza de acid acetilsalicilic pentru un copil de 10 ani, 

dacă doza pentru un adult este de 250 mg. 

2) Calculaţi doza de paracetamol pentru un copil cu masa corpora- 
lă de 12 kg, dacă doza pentru un adult este de 350 mg. 

3) Care este doza de vinblastină, calculată după suprafaţa corporală, 
pentru un copil cu masa corporală de 20 kg şi talia (înălțimea) 
de 75 cm? 

4) Aflaţi masa corporală ideală pentru un tânăr cu talia de 182 cm. 

5) Calculaţi masa corporală ideală pentru o tânără cu talia de 164 cm. 

6) Care este doza de gentamicină pentru un pacient cu concentrația 
creatininei serice de 2 mg%, dacă doza acesteia pentru un adult 
cu funcţia renală normală este de 3 mg/kg/zi divizată în trei admi- 
nistrări i.m.? 


Indicele terapeutic 
În condiţii experimentale (pe animale), indicele terapeutic se defi- 
neşte ca fiind raportul dintre doza letală medie (DL50) şi doza terapeu- 
tică medie (DE50): 


r = DLS0 
DE50 ` 

La fiinţele umane, indicele terapeutic se defineşte ca fiind raportul 

dintre doza toxică medie (DT50) şi doza terapeutică medie (DE50): 
in 
DE50 

Medicamentele actuale au, în general, indicele terapeutic cuprins 
între 20 şi 50, uneori între 50 şi 100. 

De regulă, nu se acceptă întroducerea pe piaţă a unor medicamente 
noi cu un indice terapeutic mai mic de 20. Exsistă situaţii în care lipsa 
alternativelor impune utilizarea unor medicamente mai vechi, cu indice 
terapeutic mic, uneori, chiar în jur de 2-3, de exemplu digoxina. Este 
vorba despre un medicament vechi, dar pentru care nu s-a găsit echiva- 
lent modern la fel de eficient. În cazul acestora, dozele terapeutice sunt 
foarte apropiate de cele toxice, iar stabilirea latidudinii terapeutice (a 
intervalului de doze pentru care eficienţa tratamentului este certă, fără a 
determina însă toxicitatea) este foarte dificilă. 


Latitudinea terapeutică 
Reprezintă intervalul cuprins între doza minimă şi doza maximă 
terapeutică, în limitele căruia medicul poate prescrie o doză pe care o 
consideră potrivită unui pacient. 


7. DENUMIREA ȘI NOMENCLATURA 
MEDICAMENTELOR 


Substanțele medicamentoase au câteva denumiri: 
a) chimice (raţionale); 
b) oficinale; 
c) comune internaţionale (generice); 
d) comerciale. 

a) Denumirile chimice sunt, fără îndoială, cele mai exacte şi corecte, 
deoarece descriu structura substanţei într-un limbaj laconic şi precis. 
Aceste denumiri sunt în acelaşi timp și cele mai incomode şi mai greu 
de utilizat. Ele se folosesc numai în cazul compușilor neorganici (ex: clo- 
rură de sodiu, sulfat de magneziu etc.). Cât despre substanţele organice, 
denumirile lor chimice sunt greu de memorizat. De exemplu: Benzenacetro- 
nitril, a-[3-[2-(3t 4-dimetoxifenil)etil) metilaminopropil]-3,4-dimetoxi-(-a- 
I-metiletil) clorhidrat este denumirea chimică a verapamilului. Verapamil 
este denumirea comună internaţională a acestei substanţe. 

b) Denumirile oficinale sunt cele prevăzute pentru medicamente în 
farmacopeea în vigoare în fiecare ţară. 

c) Denumirile comune internaţionale (DCI, Denominations Commu- 
nes Intemationales, sau, în engleză, INN — International Nonproprietary 
Names), numite şi nepatentate, stabilite de Organizaţia Mondială a 
Sănătăţii (OMS) începând cu anul 1953, sunt numele oficiale unice ale 
substanței medicamentoase active, acceptate în farmacopeele diferitor 
țări şi servesc pentru evitarea confuziei, produse de multitudinea denu- 
mirilor comerciale. DCI mai sunt numite şi specialități sau sinonime; 
ele sunt atribuite medicamentelor produse de către companiile sau labo- 
ratoarele farmaceutice, pentru a putea fi recunoscute de către consuma- 
tor şi concurează între ele pe piaţa farmaceutică. Denumirile comune 
internaţionale ale medicamentelor sunt întocmite pe baza a 3 principii: 

— claritatea pronunțării şi prescrierii; 

— deosebirea de alte denumiri de marcă sau generice deja existente; 

— apartenența la acelaşi grup de medicamente, adică la preparatele 

asemănătoare după structură sau mecanismul de acţiune. 

În elaborarea denumirilor comune internaţionale, OMS recomandă 


utilizarea unor segmente-cheie. lată câteva exemple: 
Tabelul 3 


| -arol |Anticoagulante acenocumarol 
| -azepam [Benzodiazepine diazepam, oxazepam 
| -cain |Anestezice lidocaină, procaină 


Cefalosporine 
| _-cilin _____|Peniciline ______ |amoxicilină, oxacilină | 
|__-estr____ |Estrogeni ______ |megestrol, gestrinon 

Hipolipidemiante (statinele)  |lovastatină, 
pravastatină, 
simvastatină 


| gli-  |Hipoglicemice-sulfamide gliclazid, glipizid 
metronidazol, tinidazol 


| -olol  |f-adrenoblocante propranolol, oxprenolol 
| -pramin  |Antidepresante clomipramin, melipramin 

Continuare 


| -prost |Prostaglandine _|dinoprost, alprostadil 
|_terol _ |Bronhodilatatoare ____ |fenoterol, clenbuterol | 
| tiazid _|Diureticele (tiazide) ___ [ciclometiazid, hidroclortiazid 
drotaverină, papaverină 


Specialitățile sunt denumiri comerciale sau de marcă. Marca este 
proprietatea comercială înregistrată (Registered Trade Mark) sau numele 
depus (engl. Brand names). Prin denumirea comercială se înțelege de- 
numirea sub care un produs farmaceutic este comercializat. Ele poartă 


. x ASA 


denumirea comercială se recomandă să fie indicată şi denumirea comu- 
nă internațională. Denumirile comerciale sunt cele mai răspândite, mai 
variate şi mai uşor de memorizat. Una şi aceeaşi substanță medicamen- 
toasă poate să apară sub diverse denumiri, care nu sunt altceva decât 
sinonime. De exemplu denumirile comerciale ale unei singure substanţe, 
căreia i s-a conferit DCI de acid acetilsalicilic (Acidum acetylsalicyli- 
cum), înregistrate în ţara noastră: acetysal, acid acetilsalicilic, activ 
tablets, acylpyrin, alka-selt-zer „N”, anopyrin, aspirin, aspinn protect, 
aspisol, children's aspirin, colfarit, europirin, europirin T, new-asper, 
plidol, therapin, therapin chewable. Deseori, la denumirile acestea se 
anexează anumite părţi ce indică apartenenţa preparatului unei anumite 
companii, de obicei, la sfârşitul denumirii „ket” sau „mak” etc. 
Exemplu: izosorbid dinitrat-izoket, izomak. 


8. FORMA MEDICAMENTOASĂ SAU FARMACEUTICĂ 


Pentru a putea fi utilizată, substanța medicamentoasă trebuie su- 
pusă unor procese tehnologice, în urma cărora ea capătă o anumită 
formă, numită formă medicamentoasă sau formă farmaceutică. Unul şi 
acelaşi principiu activ poate apărea sub diverse forme medicamentoase 
în funcţie de destinaţia lor, proprietăţile farmacologice, chimice şi fizico- 
chimice ale substanţei şi tactica terapeutică a medicului. De exemplu, 
hidrocortizonul există sub formă de comprimate, soluţie injectabilă, 
unguent oftalmic, unguent dermatologic. Cele spuse pot fi ilustrate prin 
schema: 

Substanţa medicamentoasă + Substanțe auxiliare = 
= Forma medicamentoasă 


Formele medicamentoase se împart în: 
1) solide; 

2) semisolide sau moi; 

3) lichide; 

4) gazoase. 


I. Forme medicamentoase solide 
Pulberi (nedozate, efervescente, dozate în plic, pentru prepara- 
rea siropului, pentru prepararea suspensiei buvabile, pentru pre- 
pararea picăturilor buvabile, pentru injecții, pentru uz extern sau 
pudre), 
Granulate sau Granule (nedozate, efervescente, dozate în plic, 
pentru prepararea suspensiilor buvabile); 
Capsule (capsule dure sau gelule, capsule retard, capsule entero- 
solubile, capsule vaginale, capsula amilacee (caşeta), capsule 
elastice sau perle); 
Comprimate sau Tablete (comprimate, comprimate filmate, com- 
primate retard, rapid-retard, comprimate pentru supt, comprimate 
masticabile, comprimate efervescente, comprimate enterosolu- 
bile, comprimate pediatrice, comprimate vaginale, implanturi, 
comprimate pentru prepararea soluţiilor, ciocolata medicamen- 
toasă, liocurile, microtabletele oftalmice etc.); 
Drajeuri (obişnuite, retard, enterosolubile, în ambalaj calenda- 
ristic); 
Pilule; 
Pelicule (filmele sau plăcuțele, ocusertul); 
Specii; 
Caramele, trochistii; 
Creioane; 
Brichete; 
Conuri dentare. 


II. Forme medicamentoase semisolide sau moi 
Unguente (dermice, oftalmice, nazale, vaginale, rectale); 
Paste (dermice, stomatologice); 

e Supozitoare (rectale, vaginale sau ovule); 
Linimente; 

e Emplastre sau plasturi, sisteme terapeutice (dispozitive trans- 
dermale sau timbre intrauterine sau pesare); 

e Cataplazme; 
Săpunuri. 


III. Forme medicamentoase lichide 
Soluţii; 
Suspensii; 
Picături; 
Forme parenterale; 
Soluţii extractive: 
— Soluţii extactive apoase 
Soluţii extractive alcoolice 
— Soluţii extractive uleioase 
— Soluţii extractive maxim purificate 
Emulsii; 
Siropuri, 
Ape aromatice; 
9. Sucuri medicamentoase: 
10. Mixturi; 
11. Alte forme medicamentoase lichide. 


PRI 


e a O 


IV. Forme medicamentoase gazoase 
]. Aerozoli, spray-uri. 

PARTEA SPECIALĂ 
FORME MEDICAMENTOASE SOLIDE 


1. PULBERI (Pulveres) 
(Lat. Pulvis, -eris; rus. Iopouku) 


Pulberile sunt forme farmaceutice solide cu aspect pulverulent, 
compuse din particule uniforme ale uneia sau mai multor substanțe 
active, asociate sau nu cu substanţe auxiliare. Ele sunt destinate pentru 
uz intern, extern sau parenteral (după dizolvare în vehiculul respectiv) şi 
pot fi simple sau compuse. Pulberile constituite dintr-o singură substan- 
tă (substanţa activă) se numesc simple. Pulberile care conţin două sau 
mai multe substanţe active sau cel puţin o substanţă activă şi substanţe 
auxiliare se numesc compuse. 

Pulberile pentru uz intern se beau cu apă sau cu un alt lichid ca de 
ex. lapte, sucuri, apă minerală. Acestea pot fi simple şi compuse şi se 
împart în nedivizate sau nedozate şi divizate sau dozate. Pulberea 
simplă constă dintr-o singură substanţă. Pulberea compusă conţine două 
sau mai multe substanţe. 

Pulberile nedivizate. Substanțele relativ inofensive și cu marjă mare 
de siguranță (hidrocarbonatul de sodiu, cărbunele medicinal) pot fi pro- 
puse pacienţilor în cantităţi suficiente pentru întreaga cură de tratament, 
nedivizate în doze separate, pacientul urmând să-şi ia din pachet can- 
titatea necesară. 

Pulberile nedivizate simple constau dintr-o singură substanţă, eli- 
berată bolnavului în cantități suficiente pentru întreaga cură de tratament. 
Pacientul și-o dozează el însuşi cu: vârful de cuţit, linguriţa, lingura (în 
unele cazuri pulberea se completează cu linguriţe dozatoare). 

Exemplu: 

Rp.: Hidrocarbonat de sodiu 50,0 

D.S. Intern. Câte 1/2 linguriţă de 3 ori pe zi. 

Această pulbere este simplă, deoarece constă dintr-o singură substanță 

şi este nedivizată, deoarece nu este împărţită în doze separate. 

Pulberile nedivizate compuse constau din câteva substanţe active şi, 
în unele cazuri, din substanţe auxiliare, care se prescriu pentru o cură de 
tratament, fără a fi divizate în doze pentru o priză. In cazul când medicul 
îşi prescrie compoziţia lui proprie, rețeta poate avea următoarea formă: 

Rp.: Cărbune medicinal 20,0 

Oxid de magneziu 

Tanină āā 10,0 

M.f. pulv. 

D.S. Intern. Câte o linguriţă la un pahar de apă de 3 ori pe zi. 

Pentru pulberile compuse este necesară indicația Misce ut fiat pulvis 
(M.f.pulv.). 

Pulberile divizate se eliberează pacientului în doze ambalate aparte, 
fiecare pentru o singură priză. Pulberile divizate pot fi şi ele simple şi 
compuse. 

Pulberi divizate simple. Sub formă de pulbere divizată simplă se 
poate prescrie orice substanță solidă a cărei doză se află în limitele de 
0,1-1 g (în unele cazuri şi mai mult). 

Exemplu: 

Rp.: Metionină 1,0 

D.t.d. N.10 
S. Intern. Câte o pulbere de 3 ori pe zi. 

La ora actuală, aproape toate pulberile divizate sunt compuse, deoarece 
conțin, pe lângă substanța activă, edulcoranți, aromatizanți, coloranți etc. 

Pulberea divizată compusă. In cazul când doza substanței active este 
mai mică de 0,1 g, la aceasta se adaugă substanțe auxiliare. Masa pulbe- 
rii divizate compuse se aduce astfel până la aşa-zisa masă medie sau op- 
timă, care este de 0,3—0,5 g. Substanțele auxiliare folosite în acest scop 
joacă rolul de excipient (constituens). În calitate de excipient pentru 
pulberile divizate compuse se utilizează: zahărul, lactoza, glucoza, hidro- 
carbonatul de sodiu. 

Exemplu: 

Rp.: Acid nicotinic 0,05 

Zahăr 0,3 

M.f.pulv. 

D.t.d. N. 30 

S. Intern. Câte o pulbere de 3 ori pe zi. 

Doza acidului nicotinic (substanţă activă) din reţeta de mai sus este 
inferioară masei normale a pulberii divizate (0,1), de aceea s-a adăugat 
zahăr, pulberea devenind compusă. 

Pulberea în plicuri sau pachete (fr. Sachets, engl. Packets) este o 
formă dozată de administrare a pulberilor. Pulberea divizată se intro- 
duce într-un plic de hârtie simplă, hârtie cerată, sau polietilenă, staniol 
sau hârtie specială, închis ermetic. Plicurile sunt o formă foarte comodă 
de ambalaj pentru pulberi, dar şi pentru alte forme medicamentoase (de 
ex. granulate, geluri). Pachetul poate conține una sau mai multe substanțe 
active, înglobate sau nu în excipient — o pulbere inertă ca lactoza sau 
amidonul. Greutatea minimă este de 0,5 g, dar un pachet poate ajunge şi 
până la 10 g, atunci când acesta conţine o pulbere mai densă. Există 
numeroase pulberi efervescente. Dizolvate în apă, ele produc gaz carbo- 
nic şi fac produsul mai plăcut la gust. Acest gaz rezultă din reacţia dintre 
hidrocarbonatul de sodiu şi acidul citric sau acidul tartric, care intră în 
componenţa pulberii ca și excipienţi. Pe lângă aceştia, se mai utilizează za- 
hărul sau un alt edulcorant, substanţe aromatizante, coloranţi etc. De regulă, 
aceste pulberi se livrează, de asemenea, în plicuri pentru a le feri de acțiu- 
nea factorilor atmosferici. Laboratoarele farmaceutice produc pulberi pentru 
prepararea siropurilor, suspensiei buvabile sau a picăturilor buvabile. 

Nu se administrează sub aceasta formă pulberi higroscopice şi de- 
licvescente, cu gust neplăcut sau care irită mucoasa gastrică. Pachetul 
trebuie să fie de preferință din hârtie cerată sau polietilenă, pentru a 
împiedica degradarea pulberii. Există şi varianta efervescentă a pache- 
tului, sau unele pachete pot conţine substanţe active sub forma de gel 
sau granulate. Toate se prescriu ca pulberile divizate simple. 

Rp.: „Andrews answer” N. 6 

D.S. Intern. Conţinutul unui plic se va dizolva într-un pahar de 
apă; de 4 ori pe zi. 

Dacă substanţa activă este insolubilă în apă, atunci ea va forma o 
suspensie buvabilă. 

# 
Rp.: „Smecta” N.10. 
D.S. Intern. Conţinutul unui plic se va dizolva în 4 pahar de 
apă; de 3 ori pe zi. 
G 
Rp.: „Rehydron” 18,9 
D.t.d N.10 
S. Intern. Conținutul plicului se dizolvă într-un litru de apă 
fiartă, se administreză de 4—6 ori pe zi. 

Pulberea dozată uscată, pentru administrare parenterală, este am- 
balată în flacoane şi destinată preparării ex tempore a suspensiei sau a 
soluţiei injectabile. 

Pulberea se-amestecă cu solventul sau agentul suspendat uniform 
timp de 20 secunde, agitându-se ușor. Ca solvent, se foloseşte apa disti- 
lată, soluţie cloruro-sodica de 0,9% și alți solvenți. 

Rp.: Cefazolină 1,0 

D.t.d. N.10 
S. Conținutul flaconului se va dizolva în 3 ml apă injectabilă; 
se administrează intramuscular de 3 ori pe zi. 

Unele medicamente necesită solvenți speciali, care se livrează îm- 
preună cu medicamentul (ex. Hemisuccinat sodic de prednizolon, pul- 
bere sterilă, este livrat cu un solvent special). 

Pulberile dozate liofilizate pentru soluție injectabilă (parenerală). 
Liofilizarea este modalitatea cea mai avantajoasă de condiționare şi ad- 
ministrare a unor produse instabile sub formă de soluţie (extracte de or- 
gane, seruri, vaccinuri, antibiotice, preparate de sânge, unele anestezice). 
Deoarece deshidratarea produselor se obține datorită acțiunii concomi- 
tente a vidului şi a temperaturii joase, de +75*C, procedeul permite: 

— deshidratarea unor produse termolabile pe care uscarea obiş- 

nuită prin încălzire le-ar degrada; 

—  liofilizarea în straturi a substanţelor incompatibile; 

—  liofilizarea emulsiilor care, la amestecarea cu apă revine la sta- 

rea de emulsie. 

Astfel, produsele capătă o stabilitate mare (pot fi conservate mai 
mult de 2 ani) şi se dizolvă rapid datorită structurii poroase ce favori- 
zează suprafața mare de contact cu solventul (ex. ACTH, pulbere liofi- 
lizata, în flacoane, pentru prepararea de soluţii injectabile). 

Pulberile efervescente gazogene se obțin prin adăugarea unui acid 
organic (tartric, citric) şi a bicarbonatului de sodiu, precum şi a unor 
corectivi de gust sau miros. În mediu apos, între acești componenți, se 
produce o reacţie chimică de neutralizare, cu degajare de bioxid de 
carbon, făcând mai plăcută administrarea unor substanţe active. 


2. PUDRE SAU PULBERI PENTRU UZ EXTERN 
(Pulveres subtilissimi, aspersiones) 


Pulberile pentru uz extern sunt extrafine (subti/issimus), pentru o 
aderare mai bună la piele. În calitate de constituent, ele conțin talc, ami- 
don sau un alt produs neutru. Se aplică prin pudrare pe suprafeţele lezate 
ale pielii. Ele aderă uşor la piele, măresc suprafața de evaporare, o usucă. 

Există pudre simple şi compuse. Cele simple constau dintr-o singură 
substanţă, iar cele compuse din două sau mai multe substanțe. Pudrele 
simple nu sunt altceva decât o substanţă medicamentoasă bine mărunțită 
până la starea extrafină, destinată uzului extern pentru tratamentul leziu- 
nilor pielii. 

Exemplu: 

Rp.: Pudră streptocid 20,0 

D S. Pentru uz extern. 
sau 

Rp.: Streptocid extrafin 20,0 

D.S. Pentru uz extern. 

Pudrele oficinale simple sau compuse sunt preparate la fabricile 
farmaceutice şi poartă denumiri comerciale. Se prescriu ca și pudrele 
simple. 

Rp.: Pudră „Galmanin” 50,0 

D.S. Extern. Pentru pudrarea picioarelor. 

Galmanina este o pudră compusă care, în forma magistrală, se pre- 
scrie în felul următor: 

Exemplul 1: 

Rp.: Acid salicilic 2,0 

Oxid de zinc 10,0 
Talc 
Amidon ââ ad 100,0 
M.f. pulv. subt. 
D.S. Extern. Pudră antiseptică şi desicantă, 
Exemplul 2: 
Rp.: Pudră pentru copii 50,0 
D.S. Extern. Pentru pudrarea suprafeţelor intertriginoase ale 
pielii. 

Este evident că prescripţia oficinală este mai simplă. 

Pudrele compuse. Când substanţa activă se ia în cantităţi mici sau 
infime, aceasta se amestecă cu pulberi neutre ca talcul, caolinul, amido- 
nul, oxidul de zinc, formând cu ele o pudră compusă. Aceste substanţe 
joacă rol de excipient, ele modifică concentraţia principiului activ, deci 
şi efectul pudrei. Concentrația optimă este indicată în ghidurile de spe- 
cialitate. 

Exemplu: Să se prescrie 50,0 pudră 5% de anestezină. 

Metodă oficinală 
Rp.: Pudră anestezină 5% — 50,0 
D.S. Pentru uz extern. 


Metodă magistrală 
Rp.: Anestezină 2,5 
Talc ad 50,0 
M.f. asp. 
D.S. Pentru uz extern 
sau 
Rp.: Anestezină 2,5 
Talc ad 50,0 
M.f. pulv. subt. 
D.S. Pentru uz extern. 


Calculul dozei substanței active în prescrierea magistrală se face ți- 
nându-se cont de concentrația recomandată (în cazul anesteziei — 5%). 
Procentul indică câte grame de substanță activă se găsesc în 100 g de 
pudră. Deci 100 g de pudră ar conține 5 g de anestezină (5 g/100 g), iar 
50 g de pudră conțin x g de anestezină. Deci: 


§ g---------------------- 100g 


Exerciţii: 

Prescrieţi în rețete următoarele preparate sub formă de pulberi. 
Utilizaţi ghidul. 

Pulberi nedivizate: 

|. Acemin 50 g — câte ⁄ linguriţă de 2 ori pe zi. 

2. Bilignină 75 g — câte 1-2 linguriţe de 3 ori pe zi înainte de masă. 

3. Oxid de magneziu 50 g — câte o linguriţă de 3 ori pe zi. 

Pulberi divizate: 

|. Acid aminocapronic — câte 2 g de 3 ori pe zi, 5 plicuri. 

2. Salicilat de sodiu — câte 1 g de 6 ori pe zi, 10 plicuri. 

3. Pentoxil — câte 0,2 g de 3 ori pe zi, 5 plicuri. 

4. Acid acetilsalicilic — 25 centigrame de 2 ori pe săptămână timp 

de 3 luni, 50 plicuri. 

9, 


. Bendazol, fenobarbital, papaverină cloihidrat şi teobromină în 


doze egale a câte 2 centigrame. Câte o doză de 3 ori pe zi. timp 
de 2 săptămâni, 10 doze. 


. Fenobarbital — 2 centigrame. Câte o doză de 3 ori pe zi, timp de 


2 săptămâni, 10 doze. 


. Pulberi în plicuri, a câte 10 doze: Gelusil-lac, Enterol, Tri-owm, 


Mapurlit (a câte 2 g), Fosfalugel (16 g). 


. Pulberi pentru prepararea siropului, a câte 10 doze: ampicilina 


(20 g), amoxicilină (3 g), azitromicină (600 mg). 
Pulberi pentru prepararea suspensie: buvabile: amoxicilină (3 g) 
10 doze. 


10. Pulberi pentru uz extern (pudre): galmanin, baneocin (în pulve- 


rizator), bivacin, dermatol, sulfacil, pudră pentru copii 75 g, ci- 
minal 5 g; acid salicilic 2% — 20 g; chiniofon 10% — 50 g; etacri- 
dină lactat 2,5% — 30 g; acid boric 5% — 10 g; chinosol — 2% - 
15 g; sulf precipitat 20% — 15 g. 


3. GRANULATE SAU GRANULE (Granulata) 
(Lat. Granulun, -i; rus. Tparyari) 


Granulatele sunt preparate farmaceutice solide, constituite din par- 
ticule de formă neregulată, vermiculară, cilindrică sau sferică. Granula- 
tele conţin substanţe active și auxiliare şi sunt destinate administrării pe 
cale orală. Printre substanțele auxiliare sunt zahărul, glucoza, lactoza, 
amidonul, dextranul, substanțele aromatizante, coloranţii ş.a. Ele sunt una 
din formele cele mai potrivite pentru copii, deoarece permit dozarea cu 
precizie, posedă un grad înalt de biodisponibilitate şi proprictăţi organo- 
leptice excelente. Ca şi pulberile, pranulatele pot fi dozate şi nedozate. 
Există granulate efervescente. Toate se prescriu ca pulberile ncdivizate 
simple. Înainte de întrebuințare, granulatele se dizolvă în apă, în care 
formează soluţii simple, inclusiv efervescente, sau suspensii buvabile. 

Exemplu: 

Rp.: Granulate Mucofalk aple 150,0 


D.S. Intern. Câte o linguriţă la 1 pahar de apă de 6 ori pe zi. 


Rp.: Granulate Mucofalk orange N.20 


D.S. Intern. Câte | plic la 1 pahar de apă de 6 ori pe zi. 

În ultimul timp, tot mai mult se produc preparate medicamentoase 
sub formă de granule, destinate copiilor. Aceste granulate se livrează în 
flacoane speciale, pe care este marcat cu un semn nivelul volumului de 60 
sau 100 ml. Anume până la acest semn se toarnă apă pentru a dizolva 
granulele şi a obţine soluţia sau suspensia care se va administra cu 
linguriţa: acid glutamic 10 g, neostigmină 60 g, furazolidon 50 g etc. 

Rp.: Granulate ospamox 0,25 N.5 

D.S. Intern. Pentru prepararea suspensiei buvabile 250 mg/5 ml 
în flacoane a câte 60 ml. Câte 5 ml suspensie de 3 ori pe zi. 


Exerciţii: 

Prescrieţi granulate, folosind ghidul: blemaren 200 g, venter 50 g, 
uricol 50 g, cimalon 100 g, plantaglucid 50 g, urodan 100 g, acid ami- 
nocapronic 60 g. 


4. CAPSULE (Capsulae) 
(Lat. Capsula, -ae; rus. Kancy1bl) 


Capsulele sunt forme farmaceutice constituite din învelişuri solu- 
bile, care conţin doze unitare de substanţe active asociate sau nu cu 
substanțe auxiliare. Majoritatea capsulelor se administrează pe cale orală, 
însă există capsule retard şi capsule vaginale. 

Capsulele sunt o formă medicamentoasă foarte practică deoarece 
protejează substanţele medicamentoase de aer, umiditate, lumină şi le 
atenuează gustul sau mirosul neplăcut. De cele mai dese ori, capsulele 
sunt confecționate din gelatină (Capsulae gelatinosae). Există două ti- 
puri de capsule gelatinoase: 

Capsula gelatinoasă este constituită de obicei din doua recipiente 
din gelatină sau din substanţe sintetice ca metilceluloza, derivați ai aci- 
dului alginic. Unite între ele și astfel formând capsula, acestea pot avea 
consistenţa suplă sau rigidă, forma ovoidă, sferică (perle). Capsula are o 
capacitate care variază între 0,25 şi 0,5 g şi servește pentru administra- 
rea medicamentelor cu gust sau miros neplăcut sau/şi care irită mucoasa 
gastrică. Aceste capsule pot fi gastro-solubile sau entero-solubile, atunci 
când sunt tratate pe exterior cu soluţie diluată de fenol, salol, toluen, 
cheratină etc. Sub această formă, se pot administra şi pulberi higrosco- 
pice şi substanţe lichide (ex. vitamina A palmitat — în perle, cloramfeni- 
col — în capsule operculate). 

43 


Capsulele operculate (operculum înseamnă „capac”) sau (Spansule) 
sau gelule, constau din 2 tuburi mici cilindrice care se îmbracă unul pe 
altul formând un înveliş, pentru pulberi, granule, microgranule sau micro- 
capsule. Extremităţile tuburilor sunt închise și rotunjite pentru a putea fi 
uşor înghiţite. De obicei, ele se înghit întregi, însă, în rare cazuri, se 
permite deschiderea lor şi fracţionarea dozei. Gelulele se dizolvă uşor în 
mediul gastric (5-15 min), eliberând conţinutul. 

Prescrierea. Să se prescrie 20 de capsule cu Ulcoran în doză de 
150 mg. 

Rp.: Ulcoran 0,15 

D.t.d. N.20 in caps. gel. 
S. Intern. Câte o capsulă de 2 ori pe zi 
sau 

Rp.: Capsule ulcoran 0,15 N.20 

D.S. Intern. Câte o capsulă de 2 ori pe zi. 


Rp.: Capsule andriol 0,04 N.60 
D.S. Intern. Câte o capsulă o dată pe zi. 


Substanțele active, care se inactivează în mediul acid al stomacului 
(hormoni polipeptidici, enzime ş.a.), se livrează în capsule enterosolubile. 
Acestea sunt confecţionate din gelatină prelucrată cu acid tanic sau aco- 
perite cu un strat subţire de substanţe speciale acidorezistente, pentru a 
rezista acţiunii sucului gastric şi a conduce substanţele active în duoden. 

Rp.: Capsule digestin N.20 

D S. Intern. Câte o capsulă de 3 ori pe zi după masă. 


Capsulele retard cedează principiul activ încet, timp îndelungat 
(între 12 şi 24 ore) şi pot fi administrate o dată sau de 2 ori pe zi. 
Rp.: Capsule cardisorb 0,04 N.20 
D.S. Intern. Câte o capsulă o dată pe zi. 


Capsulele vaginale se introduc profund în vagin unde, după dezin- 
teprare, cedează substanţele active, de regulă, cu acțiune antibacteriană 
şi/sau antimicotică. 

Rp.: Capsule vaginale poliginax N.6 

D.S. Intravaginal. Câte o capsulă o dată pe zi. 

Capsulele elastice sunt de formă ovoi- 
dă (capsulae gelatinosae moles) sau sferică, 
numite perle (Per/ae gelatinosae). Ele con- 
ţin, de obicei, substanţe lichide cu gust ne- 
plăcut (Fig. 1). 

Exemplu: 

Rp.: Capsule untură de peşte 0,5 N.100 

D.S. Intern. Câte 1—2 capsule de 
3 ori pe zi. Fig. 1. Capsulele elastice 
sunt de formă ovoidă 

Capsula amilacee sau caşeta, este formată din doua recipiente din 
amidon, de forma discoidală, ce se cuplează pentru a forma o cutie în 
care se închide substanţa activă. Există patru dimensiuni de cașete, ele 
pot conţine 0,25, 0,5, 0,75 şi 1 g de pulbere. Sub această formă se admi- 
nistrează substanţe cu gust sau miros neplăcut. Nu se vor administra sub 
aceasta formă medicamente higroscopice sau iritante ale mucoasei gas- 
trice, deoarece aceste capsule se dezagregă la nivelul stomacului. 

Microcapsulele şi nanocapsulele. Mi- 
crocapsulele au un diametru de 100-500 de 
micrometri; nanocapsulele sunt mai mici 
de | mem, adică se măsoară în nanometri. 
Ele conţin cantități infime de substanţe 
medicamentoase pe care le protejează con- 
tra acţiunii agenţilor externi şi le maschează 
gustul neplăcut (Fig. 1). Prin microcapsu- 
lare se urmăreşte scopul creării acţiunii 
retard, adică a prelungirii acţiunii medicamentelor, datorită eliminării 
lente a principiilor active. Microcapsulele şi microdrajeurile pot fi 
incluse în capsule operculate obişnuite, numite în acest caz spansule sau 
capsule retard. De asemenea, acestea pot fi încorporate în comprimate, 
numite prin analogie comprimate retard. Diferenţa dintre comprimatele 
obişnuite şi cele retard o ilustrează în mod pregnant exemplul com- 
primatelor Nitroglicerină şi Sustac. Ambele tipuri conţin unul şi acelaşi 
preparat — Nitroglicerină. În primul caz, aceasta este liberă şi îşi exercită 
acţiunea imediat, timp de numai câteva minute, iar în cel de-al doilea — 
nitroglicerina este microcapsulată, efectul fiind lent, însă de lungă durată: 
de la 4 la 5 ore). 


Fig. 2. Microcapsule 


45 


Exerciţii 
Prescrieţi în capsule următoarele preparate, numărul — la alegere: 
a) Capsule elastice 
1. 10 capsule nitroglicerină 0,0005. Câte o capsulă sub limbă 
(capsula se va strivi între dinţi) în caz de acces anginos; 
2. 10 capsule olimetină 0,5 g. Câte 2 capsule de 3 ori pe zi după 
masă; 
3. 15 capsule cu ulei de ricin 1 g. Câte 15 capsule ca purgativ; 
4. 14 capsule cu extract de ferigă 0,5 g. Se vor ingera 14 capsule ca 
antihelmintic. 


b) Capsule operculate: 
1. 10 capsule cu piracetam 0,4 g. Câte o capsulă de 3 ori pe zi; 
2. 10 capsule ritmilen 0,1 g. Câte o capsulă de 3 ori pe zi; 
3. 10 capsule palină 0,2 g. Câte 2 capsule de 2 ori pe zi; 
4. 10 capsule metaciclină 0,15 g. Câte o capsulă de 3 ori pe zi; 
5. 10 capsule Madopar-250. Câte o capsulă de 2 ori pe zi. 


5. COMPRIMATE SAU TABLETE (Comprimata tabulettae) 
(Lat Comprimatum, -i sau Tabuletta, -ae; rus. TaGnerku) 


Comprimatele sunt forme farmaceutice 
solide, care conţin doze unitare din una sau 
mai multe substanţe active; se obțin prin com- 
primarea unui volum constant de substanţe 
active, asociate sau nu cu substanţe auxiliare 
(Fig. 3). Apărute acum un secol şi jumătate 
în urmă, în zilele noastre comprimatele au 
devenit forma medicamentoasă cea mai răs- 
pândită (cca 40% din solicitări), datorită nu- 
meroaselor avantaje. Printre acestea un loc Fig. 3. Comprimate 
deosebit îl ocupă posibilitatea automatizării enterosolubile 
producerii, comoditatea transportării, stocării, eliberării şi administrării, 
aspectul şi gustul agreabil, posibilitatea obţinerii unor preparate cu 
destinaţie diversă (enterosolubile, retard, implantabile, vaginale ş.a.), 
eventualitatea modificării parametrilor farmacocinetici etc. 

Comprimatele se obțin pe cale industrială prin tehnologii speciale. 
În afară de substanţa sau substanţele active, în componenţa acestora mai 
pot intra unele substanţe auxiliare, printre care: diluante, liante, lubri- 
fiante, dezintegrante. 

Substanțele diluante servesc la diluarea substanţei active în cazul 
când doza acesteia este foarte mică. Liantele cimentează comprimatul, 
redându-i forma şi soliditatea necesară. Substanțele lubrifiante şi glisante 
uşurează procesul de alunecare a comprimatului prin maşina de compri- 
mare. Substanțele dezintegrante reduc comprimatul, în mediul lichid, la 
starea de pulbere. Se mai pot adăuga substanţe colorante, conservante, 
învelişuri etc. 

Prescrierea comprimatelor. Există câteva forme de prescriere: 

Rp.: Comprimate amoxicilină 0,5 

D.t.d. N.10 
S. Intern. Câte un comprimat o dată pe zi. 


Rp.: Amoxicilină 0,5 
D.t.d. N.10 in tabl. 
S. Intern. Câte un comprimat o dată pe zi. 


Rp.: Comprimate amoxicilină 0,5 N.10 
D.S. Intern. Câte un comprimat o dată pe zi. 


Comprimatele compuse se prescriu la fel. 
Rp.: Acid acetilsalicilic 0,25 
Cafeina 0,05 
D.t.d. N.10 in tabl. 
S. Intern. Câte un comprimat în caz de cefalee. 
# 
Rp.: Comprimate acid acetilsalicilic 0,25 
cu cafeină 0,05 
D.t.d. N.10 
S. Intern. Câte un comprimat în caz de cefalee. 
# 
Rp.: Comprimate acid acetilsalicilic 0,25 cu cafeină 0,05 N.10 
D.S. Intern. Câte un comprimat în caz de cefalee. 

Pentru a simplifica prescrierea comprimatelor compuse, acestora li 
se atribuie denumiri speciale comerciale sau brevetate (denumiri paten- 
tate). 

Exemplu: 
Rp.: Bismut subnitrat 0,35 
Magneziu carbonat 0,4 
Natriu hidrocarbonat 0,2 
Pulbere de rizom calami 
Pulbere de scoarță frangulă âă 0,025 
Kelină 
Rutină ââ 0,005 
D.t.d. N.10 în tabl. 
S. Intern. Câte un comprimat de 3 ori pe zi. 

Pentru a simplifica prescrierea, dar şi pentru o 'mai bună memorizare 
a denumirii, acest medicament a primit denumirea comercială de Vicalină 
şi se prescrie în modul următor: 

Rp.: Comprimate vicalină N.100 

D.S. Intern. Câte un comprimat de 3 ori pe zi. 

Vă atragem atenţia asupra faptului că denumirea comercială „Vica- 
lina” (luată între ghilimele) rămâne la nominativ. 

În exemplele de mai sus, excipienţii comprimatelor nu au fost in- 
dicaţi, cu toate că şi ei intră în componenţa acestora. 

Dozele principiilor active din comprimate sunt standarde, fixe, cal- 
culate pentru pacientul adult mediu, de aceea individualizarea strictă a 
dozei este absolut necesară. Deseori, medicul este nevoit să recomande 
un fragment de comprimat sau, din contra, câteva comprimate la o pri- 
ză. Unele comprimate sunt prevăzute cu şănţuleţe speciale pentru a pu- 
tea fi frânte în două sau în patru fragmente relativ egale: comprimate 
secabile, respectiv bisecabile sau cvadrisecabile. 

Exemple: 

1. De administrat paraaminosalicilat de sodiu câte 3 g de 3 ori pe zi. 
Din ghiduri, aflăm că preparatul se livrează în comprimate a câte 0,5 g. 

Rp.: Comprimate paraaminosalicilat de sodiu 0,5 N.100 

D.S. Intern. Câte 6 comprimate de 3 ori pe zi. 

2. De administrat 0,1 g acid acetilsalicilic. Substanţa se livrează în 
comprimate a câte 0,25 şi 0,5 g. Prin urmare, recomandăm pacientului 
fie o jumătate de comprimat de 0,25 g, fie un sfert de comprimat de 0,5 g. 
În ambele cazuri, pacientul va primi 0,125 g, ceea ce se apropie de doza 
necesară. 

Rp.: Comprimate acid acetilsalicilic 0,25 N.10 

D.S. Intern. Câte o jumătate de comprimat de 3 ori pe zi. 

La fel se procedează de cele mai multe ori când se administrează 
comprimate copiilor şi bătrânilor. Având în vedere că aceste grupuri de 
pacienţi înghit comprimatele cu greu, ele pot fi în prealabil fărâmițate. 

Comprimate orale sau obişnuite se înghit întregi sau crocate. În 
mediul lichid al stomacului, acestea se dezintegrează în câteva minute şi 
eliberează substanţele active, care se absorb în circuitul sistemic sau îşi 
exercită acţiunea în tractul gastrointestinal. 

Varietăţi de comprimate: 

Comprimatele filmate sau peliculate (drajefiate) sunt acoperite cu 
o peliculă subțire constituită din rezine naturale sau sintetice, gume, 
ceruri etc. Uneori li se mai adaugă substanţe aromatizante, zahar. Filmul 
este neted, adesea strălucitor, colorat. 

Comprimatele efervescente se dizolvă în apă, în care formează bioxid 
de carbon datorită încorporării în ele a unui acid organic (de obicei citric 
sau tartric) şi unui bicarbonat sau carbonat (de sodiu sau potasiu) în 
proporţie potrivită. Ele se beau numai după dizolvarea completă în apă 
(50-150 ml). Exemple: Supradin (multivitamine), Plusssz (multivitamine), 
Redoxon (acid ascorbic, 50 mg), Efferalgan (paracetamol, 500 mg), 
Acilpirin (acid acetilsalicilic, 500 mg). Exemple de comprimate eferves- 
cente pediatrice: Antigripin (paracetamol 250 mg, clorfenamin 3 mg, acid 
ascorbic 50 mg). 

Comprimatele masticabile conţin gume speciale de mestecat şi sunt 
destinate mestecării. Substanțele active, fie că îşi exercită acţiunea în ca- 
vitatea bucală sau orofaringe, fie că se înghit cu saliva sau se absorb prin 
mucoasa bucală. Se vor administra preponderent copiilor şi tinerelor. 

Comprimatele perlinguale sau sublinguale se ţin sub limbă până la 
absorbţia totală a substanţei active, care se produce destul de repede, 
datorită vascularizării bogate a acestei regiuni. Vasele sangvine sublin- 
guale comunică cu sistemul venei cave superioare. Astfel preparatul 
ajunge direct în circuitul sistemic şi nu în cel portal, cum se întâmplă cu 
medicamentele perorale. Acestea din urmă sunt supuse fenomenului de 
prim pasaj (care are loc la trecerea substanței medicamentoase prin mu- 
coasa intestinală şi ficat), unde o bună parte din doza administrată poate 
fi inactivată. 

Exemple: 

Rp.: Nitroglicerină 0,0005 

D.t.d. N.10 in tabl. 
S. Se administrează sublingual în caz de angor pectoral. 

Comprimatele solubile pentru prepararea soluţiei buvabile. Înainte 
de întrebuințare, acestea se dizolvă în apă. 

Exemplu: 

Rp.: Comprimate solpadein N.12 

D.S. Intern. Câte un comprimat la '4 pahar de apă, de 4 ori pe zi. 

Comprimatele enterosolubile sunt o varietate a comprimatelor fil- 
mate, însă învelişul lor este acidorezistent (gastrorezistent) și constituit 
din unul sau câteva straturi de substanţe rezistente la acţiunea sucului 
gastric (acetilftalat de celuloză, gluten, copolimeri anionici ai acidului 
metacrilic şi ai esterilor săi etc.). Aceasta le permite să treacă nedezagre- 
gate prin sucul gastric. Se recurge la o astfel de formă pentru a proteja fie 
substanţa activă, labilă în mediul acid, de acţiunea sucului gastric (de 
exemplu enzimele pancreatice), fie mucoasa gastrică, de acţiunea iritan- 
tă sau ulcerogenă a substanţei active (indometacina, de exemplu). Com- 
primatele enterosolubile nu se frâng şi nu se crochează. 

Exemple: 

1) Substanțe instabile în sucul gastric: 

Rp.: Comprimate pancreatină 0,25 N.30 

D.S. Intern. Câte un comprimat de 3 ori pe zi în timpul mesei. 

2) Substanțe care irită mucoasa gastrică: 

Rp.: Comprimate diclofenac 0,05 N.30 

D.S. Intern. Câte un comprimat de 3 ori pe zi. 

Comprimatele retard eliberează încet şi timp mai îndelungat substanţa 
activă, datorită incorporării acesteia în microcapsule cu viteză diferită 
de cedare sau cu alte metode, mai complexe. Sunt convenabile din mai 
multe considerente: reduc numărul prizelor la 2 sau 1 pe zi, menţin con- 
centraţia plasmatică a substanţei active la un nivel relativ constant etc. 
Multe specialităţi poartă indicele R (retard), SR (slow release) sau 
calificativele Long, Retard, Chrono etc., care subliniază acţiunea înde- 
lungată a comprimatelor respective. 

Exemple: 

Rp.: Comprimate feloran 0,1 N.30 

D.S. Intern. Câte un comprimat o dată pe zi. 


Notă. Feloranul este o variantă a diclofenacului, prescris mai sus, în compri- 
mate obişnuite. Comprimatele retard se administrează mai rar. 


Comprimatele pentru supt (susetele) se țin în cavitatea bucală până 
la resorbția completă. Substanţa lor activă, fie că este un antiseptic cu 

acţiune topică, fie că excită receptorii nervoși senzitivi şi acţionează în ` 
mod reflex. 
1) Preparat cu acţiune topică (antiseptic oro-faringian): 
Rp.: Comprimate antiangin 2,5 N.12 
D.S. Perlingual. Câte un comprimat la fiecare 2-3 ore. 

2) Preparat cu acţiune reflexă: 

Rp.: Comprimate validol 0,06 N.10 
D.S. Perlingual. Câte un comprimat în caz de accese de spasm 
coronarian. 

Comprimatele pentru prepararea soluţiilor sunt o formă potrivită 
pentru substanțele dozate care permit obţinerea soluţiilor pentru uz extern. 

Exemplu: 

Rp.: Comprimate hidroperită 1,5 N.6 

D.S. Extern. Câte un comprimat la o lingură de apă pentru 
prepararea apei oxigenate. 

Comprimatele implantabile (implanturile) sau peletele. De formă 
sferică sau discoidală, sterile, acestea se introduc subcutanat prin incizie 
sau prin intermediul unor seringi speciale. Rămân în locul administrării 
pentru un timp anumit, de obicei câteva luni sau ani, de unde substanţa 
activă se absoarbe lent şi uniform astfel încât nivelul ei în sânge şi efec- 
tul se menţin constante (de ex. comprimate cu dietilstilbestrol, preparat 
estrogenic cu acţiune intensă şi de lungă durată). 

Comprimatele vaginale îşi exercită acţiunea locală. Unele conţin şi 
substanțe spumigene pentru a uşura acoperirea totală a mucoasei. De obi- 
cei, conţin substanțe antibacteriene, antifungice, antiprotozoice, hormoni. 
Pentru introducerea mai uşoară, unele se livrează direct cu aplicatoare. 
Aplicatorul reprezintă un tub de 5-8 mm grosime şi de 12 cm lungime 
cu comprimatul la un capăt şi un propulsor la celălalt. Extremitatea cu 
comprimatul se introduce profund în vagin, în poziţia culcată, se apasă 
pe propulsor pentru evacuarea comprimatului, după care aplicatorul se 
extrage (de ex. Metronidazol, comprimate vaginale, util în uretrita şi 
vaginita cu Trichomonas vaginalis, lamblioza). 

Exemplu: 

Rp.: Comprimate vaginale Vagifem N.15 

D.S. Intravaginal. Câte un comprimat în vagin o dată pe zi 
timp de 15 zile. 

Randelul este o formă farmaceutică a cărui denumire provine de la 
numele primului spermicid comercializat ca preparat tipizat (Randells). 
Spre deosebire de comprimatul vaginal, randelul este friabil şi conţine 
substanţe care modifică pH-ul intravaginal. 

Comprimatele pentru gargară se dizolvă în solvent înainte de uti- 
lizare, pentru prepararea unei soluţii cu care se va efectua gargara. 

Comprimatele „depozit”. Pe lângă posibilitatea de retardare chimică 
(prelungirea acţiunii prin modificarea structurii chimice a substanţei 
active), există posibilitatea retardării galenice, prin condiţionarea con- 
cepută special în acest scop. Aceste comprimate din pulbere activă, 
amestecata cu excipienţi, cedează substanţa activă lent şi constant. Ac- 
țiunea acesteia poate dura de la 10 până la 24 de ore (de ex. Notromint 
retard — comprimate „depozit” cu nitroglicerina). 

Liocurile (numite şi liofilizate orale) se deosebesc puţin de com- 
primate. Se obţin prin evaporarea în vid, la temperatură joasă, a unui 
amestec de agenţi farmacologici activi, cu substanţe gumoase şi zahăr în 
soluţii concentrate. Rezultă o formă farmaceutică friabilă, care se dizolvă 
aproape instantaneu în apa sau după administrarea sublinguala (de ex. 
Sermion Lyoc: nicergolina). 

Microtabletele oftalmice au diametrul de 3 mm, formă circulară şi 
greutatea de câteva centigrame, fiind foarte subțiri. Se aplică pe mu- 
coasa oculară şi se dizolvă repede în lichidul lacrimal. Sunt fabricate pe 
bază de gelatine transparente, uşor colorate, sterile. Se administrează în 
sacul conjunctival unde se solubilizează. 

Ciocolata medicamentoasă seamănă cu tableta, conţine o cantitate 
mare de corectivi, pentru a masca gustul sau mirosul foarte neplăcut al 
substanţelor active (Ciocolax, conţine fenolftaleină și se utilizează ca 
purgativ). 


Ambalarea comprimatelor 

Comprimatele se ambalează în folii, blistere, borcănaşe, cutiuţe, 
flacoane etc. 

Mai convenabile par a fi blisterele sau alveolele termoformate, în 
care fiecare comprimat se păstrează aparte în condiţii ermetice, iar 
tabletele se pot desprinde fără a le atinge pe celelalte. 

Exerciţii: 

A. Prescrieţi în comprimate preparatele enumerate mai jos, în 
dozele indicate: 

a) Comprimate obişnuite (simple): 


k; 


Ja 


3. 


4. 


Ş, 


Nitrazepam a 0,005 (N.10). Intern. Câte un comprimat înainte 
de somn. 

Furosemid a 0,04 (N.20). Intern. Câte un comprimat dimi- 
neața înainte de masă. 

Verapamil a 0,08 (N.40). Intern. Câte un comprimat de 3 ori 
pe zi. 

Sulfadimetoxină a 0,5 (N.60). Intern. Câte 2 comprimate de 
2 ori pe zi. 

Metronidazol a 0,25 (N.20). Intern. Câte un comprimat de 3 ori 
pe zi. 


b) Comprimate compuse (cu denumiri comerciale): 


f; 
pA 
3. 
4, 


5. 


„Nacom” N.100. Intern. Câte un comprimat de 2 ori pe zi. 
„Co-trimoxazol” N.40. Intern. Câte 2 comprimate de 2 ori pe zi. 
„Adelfan” N.30. Intern. Câte un comprimat de 3 ori pe zi. 
„Sedalgin” N.20. Intern. Câte un comprimat în accese de ce- 
falee. 

„Saridon” N.40. Intern. Câte un comprimat pentru dureri den- 
tare acute. 


Ce substanțe medicamentoase intră în componența comprimatelor 
compuse enumerate mai sus? Utilizaţi ghidul. 
c) Comprimate sublinguale: 


t 


2: 


3. 


4. 


Metiltestosteron 0,005 (N.20). Sublingual. Câte un comprimat 
de 3 ori pe zi. 

Metilandrostendiol 0,01 (N.20). Sublingual. Câte un compri- 
mat de 3 ori pe zi. 

Etisteronă 0,01 (N.30). Sublingual. Câte un comprimat de 2 ori 
pe zi. 

Dezoxicorticosteron acetat a 0,005 (N.50). Sublingual. Câte 
un comprimat o dată la 2 zile. 


d) Comprimate enterosolubile: 


ki 


2; 
B; 


Diclofenac 0,025 (N.30). Intern. Câte un comprimat de 3 ori 
pe zi. 

„Triferment” N.20. Intern. Câte 2 comprimate de 3 ori pe zi. 
„Nigedază” 0,15 (N.30). Intern. Câte un comprimat de 3 ori 
pe zi. 


. Acid glutamic 0,25 (N.40). Intern. Câte un comprimat de 3 ori 


pe zi. 

5. Ademetionină 0,4 (N. 20). Intern. Câte 2 comprimate de 3 ori 
pe zi. 
B. Prescrieţi câte 10 comprimate în blistere, utilizând ghidul: 
1. Cimetidină, rantac. 
. Comprimate filmate — dormicum, diclofenac, ranital, ulcoran. 
. Comprimate retard — nitrong, isosorbitdinit retard, lekoptin, 
chinidin-R, dalat long, almiral SR, depakin. 
. Comprimate rapid-retard — adalat SL. 
Comprimate masticabile — plenil, maalox. 
. Comprimate enterosolubile — ipertrofan, orfiril. 
. Comprimate pentru supt — antiangin, salbei, voseptol. 
. Comprimate pentru prepararea soluţiilor — furacilină, neomagnol. 
. Comprimate implantabile — esperal, implanon. 
0. Comprimate vaginale — nistatin, canesten, betadin. 

6. DRAJEURI 
(Fr. Dragées; rus. paxe) 


Drajeurile (din fr. Dragées) sunt o formă medicamentoasă solidă cu 
aspect sferic sau lenticular, constituită din două straturi: spațiul insecabil, 
unul intern, nucleul, care conține aana sau substanțele active, şi 
altul extern — un înveliş din zahăr şi alți s5 
excipienți. Drajeurile se înghit (numai 
unele se sug), iar în stomac se dezinte- 
grează peste aproximativ 30 minute. 
Altele sunt enterosolubile: ele se dizolvă 
în intestin, protejând astfel preparatul de 
acțiunea sucului gastric. Drajeurile au 
avantajul de a masca gustul şi mirosul 
preparatului, dar și de a-l proteja contra Fig.4. Drajeuri 
acţiunii agenţilor externi. 

Drajeurile stratificate conţin mai mulți componenți activi, separați 
între ei, ceea ce permite de a evita amestecurile incompatibile sau de a 
realiza o cedare a substanțelor active la diferite niveluri ale tractului 
gastrointestinal. Astfel se obţine o acţiune prelungită (de ex. Mexase, 
drajeuri stratificate care conţin mai multe enzime digestive, ele fiind in- 
dicate ca tratament de substituție în diverse tulburări dispeptice digestive). 

Prescrierea. Să se prescrie 30 de drajeuri cu clorpromazină a câte 
25 mg. Se preferă metoda prescurtată de prescriere, deoarece drajeurile 

sunt forme oficinale produse pe cale industrială și se prescriu doar sub 
formă oficinală. 
Metoda I 
Rp.: Drajeuri clorpromazină 0,025 N.30 
D.S. Intern. Câte un drajeu de 2 ori pe zi. 


Metoda a II-a 
Rp.: Clorpromazină 0,025 
D.t.d. N. 30 in dragee 
S. Intern. Câte un drajeu de 2 ori pe zi. 

Drajeurile ce conţin 2 sau mai mulţi ingredienţi activi poartă de- 
numiri comerciale și se prescriu numai prin metoda prescurtată, fără a 
se indica dozele ingredientelor. 

Rp.: Drajeuri „Aaevit” N.30 

D.S. Uz intern. Câte un drajeu de 2 ori pe zi. 


Exerciţii. Să se prescrie în drajeuri următoarele preparate: 


Drajeuri simple 

1. 50 de drajeuri cu bromhexină a 4 mg. Intern. Câte un drajeu de 
3 ori pe zi. 

2. 20 de drajeuri cu indapamid a 25 mg. Intern. Câte un drajeu 
dimineaţa. 

3. 100 de drajeuri cu silibinină a 70 mg. Intern. Câte 2 drajeuri de 
4 ori pe zi. 

4. 20 de drajeuri cu amitriptilină a 10 mg. Intern. Câte un drajeu de 
2 ori pe zi. 

5. 50 de drajeuri cu pentoxifilină a 100 mg. Intern. Câte 4 drajeuri de 
3 ori pe zi. 

Drajeuri compuse 

1. 50 de drajeuri ariei anezidrex Intern. Câte un drajeu de 2 ori pe 


zi. 

2. 50 de drajeuri „beloid”. Intern. Câte un drajeu de 6 ori pe zi. 

3. 21 de drageuri „nonovlon”. Intern. Câte un drajeu o dată pe zi. 

Drajeuri enterosolubile 

1.30 de drajeuri „panzinorm forte”. Intern. Câte 2 drajeuri de 
3 ori pe zi. 

2. 20 de drajeuri „mezim forte”. Intern. Câte un drajeu de 3 ori pe zi. 

3. 40 de drajeuri cu diclofenac a 50 mg. Intern. Câte un drajeu de 
3 ori pe zi. 

7. PILULE (Pilula,-ae) 
(Lat. Pilula, -ae; rus. Ilumonn) 


Pilulele sunt o formă medicamentoasă dozată, magistrală, consti- 
tuită din principiul activ şi masa pilulară. Pilulele sunt preparate în mod 
manual, deaceea ele sunt tot mai puţin utilizate și pe cale de dispariţie. 

Orice substanță medicamentoasă poate fi prescrisă sub formă de 
pilule. S-a constatat însă că că unele forme oficinale şi industriale, ca de 
exemplu comprimatele, capsulele sau drajeurile, sunt mai convenabile. 
Doar în virtutea tradiţiei, unii compuşi mai continuă să fie prescrişi în 
pilule. Din ei fac parte nitratul de argint, iodul, anhidrida arsenioasă, 
unii alcaloizi. 

Excipientul pilulelor se mai numeşte masă pilulară şi constă dintr- 
un amestec de extract moale din rădăcinile unor plante, ca odoleanul 
(Valeriana officinalis L.), ghinţura (Gehtiana lutea L.), lemnul dulce 
(Glycyrrhiza glabra L.) şi pulberea obişnuită din aceleaşi rădăcini. Pro- 
porțiile componenților amesticului se determină astfel încât masa pilu- 
lară căpătată să aibă o consistenţă elastică. 

Pilulele se prepară după cum urmează. Mai întâi se ia substanța 
medicamentoasă recomandată de medic în cantitatea corespunzătoare 
numărului de doze prescrise. De obicei, se prescriu 25 sau 30 pilule. Se 
iau, deci, 25 sau 30 doze de substanță activă şi se amestecă uniform cu 
pulberea din rădăcina respectiva. Apoi, la pulbere se adaugă extractul 
moale din cantitatea necesară şi se amestecă cu pulberea până la obți- 
nerea unei mase elastice, care se împarte în 25 sau 30 de părți egale, că- 
rora li se dă formă sferică. 

Anumite substanţe necesită folosirea, în calitate de masă pilulară, a 
unor excipienţi inerţi din punct de vedere chimic cu care acestea nu 
intră în reacţie. In asemenea cazuri se utilizează caolinul (Bolus alba). 

Pentru a simplifica munca medicului în prescrierea pilulelor, vom 
preciza excipientul sau masa pilulară, iar cantitatea ei o vom lăsa pe 
seama farmacistului, indicând doar cantitatea (quantum satis), ştiind că 
masa unei pilule trebuie să constituie 0,5—0,6 g. 

Prescrierea. Să se prescrie 30 pilule cu nitrat de argint în doza 
pentru o priză de un centigram (0,01). 

Rp.: Nitrat de argint 0,3 

Massae pilularum q.s. ut f.pil. N.30 
D.S. Intern. Câte o pilulă de 3 ori pe zi. 

În cazul de mai sus s-au luat 30 de doze de nitrat de argint (0,01 x 30 = 
=0,3). 

Precum s-a subliniat mai sus, pilulele sunt o formă medicamen- 
toasă prescrisă rar, deoarece prezintă anumite dezavantaje. Primul con- 
stă în faptul că prepararea necesită lucru manual. Un alt neajuns este 
dezagregarea lor lentă în tubul digestiv, deaceea perioada de latență a 
acțiunii principiului activ este mai îndelungată, iar în cazul deshidratării 
pilulelor se reduce biodisponibilitatea. 

Exerciţii. Prescrieți sub formă de pilule următoarele substanțe în 
dozele indicate pentru o priză. 

1. 25 de pilule de lactat de fier a câte 2 centigrame. Intern. Câte o 

pilulă de 2 ori pe zi. 

2. 30 de pilule ce conţin 5 decimiligrame de iod şi 5 miligrame 

iodură de potasiu la o priză. Intern. Câte o pilulă de 3 ori pe zi. 

3. 25 de pilule cu anhidridă arsenioasă a câte un miligram la o 

priză. Intern. Câte o pilulă de 2 ori pe zi. 


8. PELICULE, FILME SAU PLĂCUȚE (Membranullae) 
(Lat. Membranulla, -ae; rus. Iln&nka) 


Peliculele sunt o formă medicamentoasă solidă, constituită din prin- 
cipiul activ şi excipient (un polimer special). Peliculele pot fi considerate 
sisteme retard, deoarece eliberează lent substanța medicamentoasă şi au 
o acţiune îndelungată. În acelaşi timp, filmele aderă uşor la mucoase, 
fixându-se pe locul unde au fost aplicate. 

Există pelicule pentru administrarea intrabucală şi retropalpebrală 
(pelicule oftalmice). 

Peliculele pentru administrarea intrabucală se aplică pe gingie. În 
practica medicală se cunosc peliculele cu nitroglicerină (Trinitrolong) 
ce conţin 1 sau 2 mg de substanţă activă. Nitroglicerina eliberată se ab- 
soarbe încet prin mucoasa bucală direct în sistemul venei cave supe- 
rioare. Substanța exercită o acțiune atât imediată, cât şi durabilă (3-4 ore) şi 
este recomandată atât pentru abolirea accesului anginos, cât şi pentru 
profilaxia acestuia. Un avantaj al peliculelor constă în posibilitatea în- 
lăturării acestora de pe gingie, în cazul unui efect major cu consecinţe 
nedorite. Dar peliculele trebuie să fie aplicate în aşa fel, încât să nu îm- 
pedice masticaţia. In acest caz, acestea se pot desprinde şi pot fi înghiţite. 

Astfel, ele aderă la mucoasa esofagiană, ceea ce asifură absorbţia siste- 
mică, dar odată cu asta şi posibilitatea unor efecte adverse. 

Peliculele oftalmice se aplică retropalpebral. Substanțele active se 
dizolvă lent în lichidul lacrimal, exercitând o acţiune asupra ochiului 
(miotică, midriatică, antiseptică). 

Ocusertul este o formă farmaceutică cu aspect lenticular ce conţine 
substanţe active înglobate în gelatine şi care se aplică ca și lentila de 
contact. 

Prescrierea. Deoarece sunt forme medicamentoase oficinale, se 
preferă forma prescurtată de prescriere cu specificare, în cazul pelicu- 
lelor oftalmice, a tipului de pelicule. l 

|. Să se prescrie 50 de pelicule cu trinitrolong a câte 1 mg. 

Rp.: Pelicule trinitrolong 0,001 N.50 

D.S. Intrabucal. Câte o peliculă de 3 ori pe zi, se aplică pe 
gingia maxilară. 

2. Să se prescrie 30 de pelicule oftalmice cu pilocarpină clorhidrat 

Rp.: Pelicule oftalmice pilocarpină clorhidrat 0,0027 N.30 

D.S. Retropalpebral. Câte o peliculă în sacul conjunctival, seara. 


Exerciţii. Prescrieri pelicule oftalmice cu următoarele substanţe: 

1. 30 de pelicule cu atropină a 0,001. Câte o peliculă retropalpe- 
bral o dată pe zi. 

2. 20 de pelicule cu sulfinpiridazină sodică. Câte o peliculă în sa- 
cul conjunctival de 2 ori pe zi. 


9. CARAMELE (Caramel) 
(Lat. Caramel, -is; rus. Kapameub) 


Caramelele sau pastila sunt o formă medicamentoasă solidă pre- 
parată din zahăr, melasă şi o substanţă medicamentoasă. De obicei, ele 
se ţin în cavitatea bucală, unde se dizolvă, eliberând principiul activ, care 
exercită acţiune topică. 

Deoarece caramelele sunt oficinale, ele se prescriu în formă pre- 
scurtată. 

Exemplu: Să se prescrie 100 de caramele cu decamină a 15 centi- 
miligrame. 

Rp.: Caramele decamină 0,00015 N.100 

D.S. Intrabucal. Câte o caramelă la fiecare 2 ore. Se ţine în 
cavitatea bucală până la resorbție completă. 

Trochistii sunt o varietate a caramelelor. Ei au consistenţa solidă, 
forma discoidală și sunt aromatizaţi şi colorați. Excipientul este format 
dintr-o pastă de zahar şi gumă arabică prelucrată cu sirop, glucoză sau 
soluţie de sorbitol care permite eliberarea lentă şi treptată, a substanţei 
active în cavitatea bucală. Se ţin în gură (se sug), nu se înghit, aceştea 
exercitând astfel un efect strict local la nivelul mucoasei bucale. Deseori, 
tronchistii conţin substanţe cu rol antiseptic şi uşor anestezic local (ex. 
faringosept). 


10. CREIOANE (Stili) 
(Lat. Stilus, -i; rus. Kapangan) 


Creioanele sunt forme farmaceutice solide, capetele acestora având 
forma unui con sau a unei calote ovoide. Acestea sunt nişte bastonaşe 
cu lungimea de 5 cm, cu diametrul de 3-5 mm şi greutatea de 4-8 g. Se 
obţin din unele substanțe compresate sau din amestecul acestora cu 
parafină şi alți compuşi solizi. Au întrebuințare topică. Se prescriu în 
formă prescurtată, deoarece sunt preparate oficinale. 

Rp.: Creioane mentol N. 3 

D.S. Topic. Se fricționează tâmplele în caz de migrenă. 


Creioanele caustice sunt preparate solide ce conţin substanţe caustice 
şi care au forma unor bastonaşe cilindrice cu lungimea de 5 cm şi cu 
diametrul de 3-5 mm (de ex. Creioane de nitrat de argint, pentru cauteri- 
zarea plăgilor). 

Exerciţii: Prescrieţi următoarele creioane. 

1. 10 creioane hemostatice. 

2. 10 creioane de nitrat de argint. 


11. BRICHETE (Brikera) 
(Lat. Briketum, -i; rus. Bpukersi) 


Brichetele sunt produsele obţinute prin presarea sau brichetarea 
unor pulberi obținute din plante medicinale. De cele mai multe ori, 
brichetele sunt divizate prin şănţuleţe sau crestături în 10 părți egale. 
Fiecare segment poate fi detaşat şi folosit pentru prepararea infuziei sau 
decoctului. De obicei, o brichetă se infuzează într-un pahar de apă. So- 
luţia extractivă obținută se foloseşte intern sau pentru spălături pe par- 
cursul unei zile sau la o baie. 

Brichetele se prescriu în formă prescurtată. 

Exemplu: Să se prescrie brichete cu dentiţă. 

Rp.: Brichete iarbă dentiţă 75,0 
D.S. Un segment se ţine în apă clocotită timp de 10 minute. Se 
filtrează şi se toarnă în apa pentru baia copilului. 


Exemple de brichete: 
l. Brichete frunze eucalipt 100,0. 
2. Brichete nervoflux 37,5. 


12. SPECII (Species) 
(Lat. Species, -ei; rus. CGopbl) 


Speciile sunt amestecuri uniforme de plante sau părţi din plante 
medicinale, transformate în pulbere grosieră şi folosite pentru prepara- 
rea ceaiurilor medicinale. În unele cazuri, în specii se introduc uleiuri 
esenţiale şi alte substanțe. Este forma medicamentoasă cea mai veche, 
cunoscută și de strămoşii noştri. Plantele medicinale incluse în compo- 
nenţa speciilor se aleg după acţiunea lor şi se prepară în prezent în mod 
industrial. Speciile se află în vânzare liberă. Există următoarele specii 
oficinale: 


Specie antiastmatică Specie polivitaminică 
Specie expectorantă Specie sedativă 
Specie diuretică Specie colagogă 


Rp.: Specie diuretică N, 2 
D.S. Intern. Se pregătește infuzie, câte o lingură la un pahar de 
apă clocotită. 


13. CONURI DENTARE 


Conurile dentare sunt forme solide speciale, alungite, ce conţin di- 
verse substanţe, în special anestezice locale, care se folosesc în stomato- 
logie (de ex. Apernil, conuri anestezice pentru tratamentul alveolitelor). 

FORME MEDICAMENTOASE SEMISOLIDE SAU MOI 


Formele medicamentoase semisolide, zise şi moi, sunt destinate 
uzului extern, administrării în cavitățile corpului, iar în unele cazuri ac- 
țiunii resorbtive. Din ele fac parte unguentele şi varietățile lor (balsamul, 
gelul, crema, pomada), pastele, linimentele, supozitoarele, emplastrele. 


1. UNGUENTE (Unguenra) 
(Lat. Unguentum, -i; rus. Mau) 


Unguentele sunt o formă medicamentoasă de consistenţă păstoasă, 
care se aplică pe piele sau mucoase pentru acţiune locală sau resorbtivă. 
Ele sunt constituite din substanţe medicamentoase (substanţe de bază) şi 
excipienţi, numiţi în acest caz baze de unguent, care se înmoaie la tem- 
peratura corpului. În funcţie de origine, în calitate de baze de unguent se 
folosesc: 

1. Grăsimile animale: 

a) solide — grăsimile de pasăre şi de animale terestre: lanolina (La- 
nolinum, Adeps lanae), untura de porc (Axungia porcina, Adeps suillus); 

b) lichide — grăsimile de peşte şi alte specii marine: untura de peşte 
(Oleum jecoris Xselli). În unele țări (SUA, Marea Britanie) grăsimile 
animale au fost excluse din lista oficinală a bazelor de unguente. 

2. Uleiurile minerale (grăsimile lichide): 

a) ce se solidifică în contact cu aerul — uleiul de in (OZ. Lini), uleiul 
de cacao (Ol. Cacao), uleiul de nuci (Ol. Nucis), uleiul de cânepă (07. 
Cannabis), 

b) ce nu se solidifică în contact cu aerul — uleiul de piersici (OI. 
Persicorum), uleiul de măsline (Ol. Olivarum), uleiul de ricin (Olrici- 
num), uleiul de arahide (OL Aruchidis), uleiul de soia (OÌ. Soae), uleiul 
de floarea-soarelui (Ol. Helianthi), uleiul de porumb (07. Maydis), 
uleiul de bumbac (Ol. Gossypum). 

3. Grăsimile minerale: 

a) solide — vaselina galbenă (Vase/inum flavum) şi albă (Vaselinum 
album); 

b) lichide — uleiul de vaselină sau parafina lichidă (Oleum vaselini 
s. Paraffinum liqiudum); ulieurile minerale şi alcoolii cu masă molecu- 
lară mică (polietilenglicolul). 

4. Ceara sau produsele similare — ceara albă sau galbenă (Cere alba 
s. flava);, spermacetul sau cetaceul (Ceraceum, Spermacetum); parafina 

solidă (Paraffinum solidum), ozocherita (Ozocheritum medicinalis), 
laneta (Lanette). 

5. Produse sintetice pe bază de: 

a) polietilenglicoli (etilenoxid); 

b) celuloză; 

c) siliconi; 

d) fosfolipide (fosfatide). 

Substanțele încorporate în unguent formează cu baza de unguent o 
anumită concentrație, care se exprimă în procente. Acțiunea terapeutică 
a unguentului depinde de concentrația acestuia. 

In prezent, unguentele se produc de către companiile farmaceutice 
şi se ambalează în tuburi sau, mai rar, în borcănaşe. Ele poartă denumi- 
rea substanței active sau denumiri comerciale. 

In funcție de modul de administrare, se disting unguente pentru uz 
extern, unguente oftalmice şi unguente nazale. 


Unguente pentru uz extern. Acestea sunt prescrise preponderent în 
caz de acțiuni topice (există unguente dermice, vaginale, rectale) şi, mai 
rar, pentru efect sistemic (care se constata după absorbţie). 

Prescrierea. Există 2 forme de prescriere: oficinală şi magistrală. 
La prescrierea unguentelor oficinale se indică, mai întâi, denumirea for- 
mei medicamentoase (unguent), apoi denumirea, substanței medicamen- 
toase, concentraţia şi cantitatea de unguent. În cazul unor denumiri co- 
merciale, după denumire urmează masa unguentului. În cazul prescrierii 
magistrale (preparată în farmacie) se indică, mai întâi, substanţa activă, 
apoi excipienţii, iar apoi indicaţia de a amesteca ambii componenți pen- 
tru a obține unguentul. 


Exemple: 
]. Să se prescrie 10 g unguent 0,1 % gentamicină. 
Prescripţia oficinală Prescripția magistrală 
Rp.: Ung. gentamicină 0,1% —10,0 Rp.: Gentamicină 0,01 
D.S. Extern. Se aplică pe su- Vaselină ad 10,0 
prafaţa lezată a pielii. M.f. ung 


D.S. Extern. Se aplică pe su- 
prafaţa lezată a pielii 


2. Să se prescrie 30 g unguent „diprogent” 
Rp.: Ung. „diprogent” 30,0 
D.S. Extern. Se aplică pe suprafața lezată a pielii. 

„Diprogent” este un unguent care are 2 componenți: betametazonă 
şi gentamicină, deaceea poartă o denumire comercială şi se va prescrie 
doar în forma oficinală. 


3. Să se prescrie 15 g unguent fluorocort. 
Rp.: Ung. „fluorocort” 15,0 
D.S. Extern. Se aplică pe porțiunile afectate ale pielii. 
Denumirea „fluorocort” o poartă unguentul, dar nu şi substanţa 
activă. Prescrierea acestui unguent după denumirea substanţei active (în 
cazul acesta triameinolona acetonid cu o concentrație de 0,1%), atunci 
reţeta ar indica și metoda prescrierii — oficinală sau magistrală: 
Rp.: Ung. triamcinolonă acetonid 0,1% — 15,0 
D.S. Extern. Se aplică pe porțiunile afectate ale pielii. 
# 


Rp.: Triamcinolonă acetonid 0,015 
Vaselină ad 15,0 
M.f.ung. 
D.S. Extern. Se aplică pe porțiunile afectate ale pielii. 


Exerciţii 

Prescrieţi următoarele preparate sub formă de unguente: 

. Mupirocină 2% —15 g. Afecţiuni purulente ale pielii. 

. „Bacitracină” 28 g. Afecţiuni purulente ale pielii. 

. Betametazonă 0,1% —15 g. Afecţiuni inflamatorii ale pielii. 

. Bonafton 0,5% — 25 g. Afecţiuni micotice ale pielii. 

. Fenilbutazonă 5% — 20 g. Tromboflebite superficiale ale extremi- 
tăților inferioare. 

. Indometacină 10% — 40 g. Artrite, poliartrite. 

. Ihtiol 10% — 25 g. Combustii, nevralgii. 

. Heliomicină 4% — 10 g. Piodermite, ulcere trofice. 

. Decamină 0,5% — 30 g. Epidermofiţie. 

10. Hidrocortizonă 1% — 10 g. Afecţiuni inflamatorii ale pielii. 


A A U N — 


OoN 


Prescrieți următoarele unguente cu denumiri comerciale: 

1. „Apisartron” 20 g 4. „Micosolon” 15g 7. „Hioxison”10 g 
2. „Viprosal” 50 g 5. „Dermosolon” 5 g 8. „Irusor” 30 g 
3. „Apilac” 50g 6. „Depersolon” 10 g 9. „Fastin” 50 g 

Unguentele manifestă, în general, o acțiune locală, însă există pro- 
babilitatea absorbției principiilor active în sânge şi exercitării unui efect 
sistemic cu atât mai evident, cu cât este mai mare suprafaţa corpului pe 
care s-a aplicat unguentul. Pentru substanţele cu activitate biologică pu- 
ternică, cum ar fi preparatele hormonale (glucocorticoizii), acest lucru 
trebuie luat în consideraţie. In acelaşi timp, se elaborează derivați cu 
absorbţie lentă, ceea ce evită generalizarea acţiunii. ; 

Unguentele pot fi folosite, în unele cazuri, ca resorbtive. In trecut, 
de exemplu, unguentul de miercur concentrat, se folosea în tratamentul 
sifilisului. Miercurul din unguent se absoarbe prin piele şi manifestă ac- 
ţiune terapeutică, iar în unele cazuri şi toxică. 

În prezent, unguentul cu nitroglicerină se utilizează pentru trata- 
mentul sistematic al bolii ischemice, de exemplu, unguentul Nitro (Nitro 
2% voide-salva), care se aplică de 2-3 ori pe zi pe pielea părții anterio- 
superioare a cutiei toracice unde nitroglicerina se absoarbe lent. 

Unguente oftalmice. Unguentele folosite pentru tratamentul bolilor 
de ochi se numesc oftalmice. Ele se prescriu în cantităţi relativ mici 
(2,5—10,0) şi se aplică în sacul conjunctival. Unele laboratoare farma- 
ceutice ambalează unguentele oftalmice în tuburi speciale, practice 
pentru inserţia directă a medicamentului. Se prescriu ca şi unguentele 
pentru uz extern. În rețetă se poate indică: unguent oftalmic. Unguen- 
tele oftalmice se prescriu de obicei după metoda oficinală, deoarece 
acestea sunt preparate pe cale industrială. 

Exemplu. Să se prescrie 10 g de unguent oftalmic de 1% de pilo- 
carpină clorhidrat. 

Rp.: Ung. oftalmic pilocarpină clorhidrat 1% — 10,0 

D.S. Unguent oftalmic. Se aplică retropalpebral de 2 ori pe zi. 


În signatură se va specifica modul de utilizare, îndeosebi atunci 
când substanţa activă se utilizează atât pentru uz extern, cât şi în trata- 
mentul maladiilor oftalmice. 

Exerciţii. Prescrieţi următoarele substanțe sub formă de unguente 
oftalmice. 

„ Aceelidină 3% — 20 g. Pentru tratamentul glaucomului. 

„Aciclovir 5% — 5 g. Pentru tratamentul conjunctivitei virale. 

. Bonaftonă 0,05% — 10 g. Pentru cheratita herpetică. 

. „Viosept” 15 g. Pentru conjunctivită. 

. Tetraciclină 1% — 7 g. Pentru conjuctivită. 

. Tebrofen 0,5% — 10 g. Pentru kerato-conjunctivită adenovirotică. 

. Hidrocortizon 0,25 % — 5 g. Pentru procese oftalmice inflamatorii. 

Unguente nazale. Se introduc în meaturile nazale pentru tratamen- 
tul rinitelor. Sunt utilizate comparativ rareori. 

Exemple. 

1. „Sunoref” 15 g. Pentru rinite ca decongestionant. 

2. Mupirocină 2% — 3 g. Pentru afecţiuni bacteriene. 

3. Oxolină 0,25% — 10 g. Pentru afecţiuni herpetice. 

4. Mentol 0,5% — 10 g. Pentru rinite. 

Deoarece unguentele sunt preponderent fabricate pe cale industria- 
lă, aceste medicamente se prescriu după metoda oficinală. În caz de ne- 
cesitate, se poate specifica că este vorba despre un unguent nazal; iar în 
signatură, se va menţiona obligator modul de administrare. 


Varietăţi mai rare de unguente 

Din grupul unguentelor fac parte balsamurile, pomezile, cremele, 
gelurile. 

Balsamul (din lat. balsamum) este un unguent consistent, care con- 
ține răşini, uleiuri esenţiale şi acizi aromatici. Se cunosc următoarele 
balsamuri: „Steaua de aur”, „Sanitas” etc. 

În unele cazuri sunt numite balsamuri, în mod impropriu, şi răşinile 
sintetice, de ex., eterul polivinilbutiric, zis şi Balsamul Şostakovski. 

Pomada (din fr. pommade, care în traducere înseamnă „unguent”) 
este constituită dintr-o substanţă activă şi o bază liposolubilă. Ea for- 
mează pe suprafața pielii un strat protector subțire, care cedează lent 
principiul activ. Pomezile au efect emolient, ocluziv şi congestiv şi se 
recomandă pentru dermatoza cronică sau subacută, dar nu şi pentru cea 
acută sau pentru leziunile exudative. 

Crema (din fr. creme, smântână, frişca), spre deosebire de pomadă, 
eşte un unguent răcoritor şi decongestiv, proprietăţi ce se datorează evapo- 
rării apei pe care o conţine. Crema se mai numeşte şi unguent emulsionant. 
Ea reprezintă o formă medicamentoasă semisolidă sau lichidă, la baza 
căreia stă un sistem bifazic ce constă din 2 componenți nemiscibili — 
grăsime (lipide, ulei) şi apă. Consistenţa fazei lichide a emulsiei poate 
varia de la apă până la gel vâscos, iar a celei lipidice — de la lichidă până 
la solidă. 

Unul din componenți (faza dispersată) se află în altul (mediu de 
dispersie) sub formă de picături mici (cu diametrul de 0,2-0,5 mem), 
din care cauză, datorită tensiunii superficiale mici dintre faze, nu va avea 
loc formarea de conglomerate. O astfel de emulsie va fi stabilă timp 

îndelungat. Dacă dimensiunile picăturilor vor fi mai mici de 0,2 mem, 
se vor forma microemulsii (transparente sau puţin opace) care vor avea 
proprietăţi deosebite (de ex.: absorb cantităţi mari de apă, transformă în 
micropicături murdăriile sau alte particule). Din această cauză, micro- 
emulsiile au proprietăţi detergente şi dezinfectante marcate şi sunt o formă 
convenabilă de dispersare a preparatelor medicamentoase, a solvenţilor etc. 
În majoritatea cazurilor, pentru emulsionarea fazelor descrise, se trece 
printr-o fază intermediară numită emulgator sau substanță tensioactivă. 
Aceasta micşorează tensiunea superficială şi face ca emulsia să fie mai 
stabilă. 

Se disting: j 

a) creme lichide sau de tip „ulei în apa”, care se obțin prin disper- 
sia grăsimii în apă, se spală cu apă şi îngrașă ușor pielea; 

b) creme grase sau coldcreme, sau de tip „apa în ulei” care se ob- 
țin prin dispersarea apei în mediu lipidic şi nu se spală cu apă; 

c) ambifiile — ambele tipuri de emulsii într-un sistem. Un exemplu 
de cremă de tip „ulei în apă” este laptele, iar de tip „apă în ulei” — untul. 
Cremele se folosesc pentru tratamentul dermatitelor, dermatozelor, 
afecţiunilor micotice etc. 

După modul de administrare se deosebesc creme pentru uz extern: 
dermice, nasale, creme vaginale şi creme pentru unghii. Deoarece sunt 
forme oficinale, ele se prescriu după metoda prescurtată, indicându-se 
mai întâi denumirea formei medicamentoase, apoi cea a substanţei 
active, concentraţia şi cantitatea. 


Exemplu. Să se prescrie 20 g de cremă de 1% clotrimazol. 
Rp.: Cremă clotrimazol 1 % — 20,0 
D.S. Extern. Pentru tratamentul afecţiunilor micotice. 


Exerciţii. Să se prescrie sub formă de creme: 

„50 g cremă 1% ciclopiroxolamină. Pentru epidermofiţie. 

. 15 g cremă 0,1% gentamicină. Pentru afecţiuni bacteriene cutanate. 
. 15 g cremă 1% terbinafină. Pentru afecțiuni micotice. 

. 30 g cremă diprogent. Pentru afecțiuni bacteriene cutanate. 

. 20 g cremă 2% clindamicină. Vaginal. 

. 15 g cremă 0,1% estriol. Vaginal, seara. 

. 10 g cremă 1% bifonazol. Se aplică pe unghiile lezate. 


ANUL WHNIm 


Gelul (din lat. Gelum, îngheţ) conţine baze de unguent hidrosolu- 
bile, miscibile cu apa, cu care formează soluţii coloidale (polietilenglicoli, 

amidon, pectine, alginaţi, metilceluloză, bentonite etc.). Gelul reprezintă 
o masă gelatinoasă, capabilă să-şi păstreze forma, care posedă elastici- 
tate şi plasticitate. Dacă mediul de dispersare este apa, asemenea geluri se 
numesc apoase sau hidrogeluri, iar dacă particulele se dispersează în 
hidrocarburi, forma obţinută se numeşte gel organic. Mai frecvent se fo- 
losesc hidrogelurile, care sunt o formă medicamentoasă coloidă (soluţii 
cu viscozitate înaltă). Aceasta se prepară din substanţe hidrofile, care în 
apă cresc în volum şi formează coloid: gelatina, agar — agar, guma ara- 
bică, tragacontul, amidonul, pectina etc. Gelurile hidro-glicerinice conţin 
glicerină, oxid de zinc etc., şi sunt nişte baze transparente, care se îmbi- 
bă rapid şi se usucă pe piele. De regulă, acestea conţin 2-3% de gelatină, 
10-30% de glicerină şi 70-80% de apă. În ultimul timp, pentru fabrica- 
rea gelurilor se folosesc carboximetilceluloza, carboximetilenul şi polia- 
crilatul. În aceste baze se pot adăuga diferite preparate medicamentoase. 
Gelurile sunt destinate preponderent pentru uz extern, însă în ultimul 
timp, au apărut şi geluri pentru uz intern, inhalatorii şi orale. 

Deoarece gelurile sunt forme oficinale, se recurge la metoda pre- 
scurtată de prescriere. Medicii se vor conduce de aceleaşi reguli de pre- 
scriere ca şi pentru unguente, specificând modul de administrare. Gelu- 
rile pentru uz intern sunt ambalate, de regulă, în pachete ce conţin o 
doză unică de preparat (în structura reţetei trebuie să figureze numărul 
de doze) sau, mai rar, în ml și atunci se dozează cu picăturile. 

Exemplu: 

Rp.: Gel fuzidină 2%-15,0 

D.S. Pentru uz extern. 


Exerciţii 

Prescrieţi sub formă de gel următoarele substanțe medicamentoase: 

1. 20 g gel solcoseril 20%. Se aplică pe plăgi. 

2. 25 g gel diclofenac 1%. Se aplică pe articulaţii. 

3. 10 g gel heparină 1000 UI. Se aplică pe segmentele afectate ale 
venelor. 

4. 50 g gel mentoclar. Pentru inhalaţii. 

5. 30 g gel metronidazol 1%. Se aplică pe plăgi cu infecţii anaerobe. 

6. 6-10 pachete cu gel aluminiu fosfat a câte 8,8 g. Intern. Ulcer 
duodenal. 

7. 50 g gel indometacină 1%. Se aplică pe articulațiile afectate. 

8. 25 ml gel anavenol. Câte 20 de picături de 4 ori pe zi. 


67 


2. PASTE (Pastae) 
(Lat. Pasta, -ae; rus. Ilacra) 


Pasta (din latină pasta — „aluat”) este o varietate de unguent, în care 
substanţele pulverulente ocupă cel puţin 25%, iar de cele mai multe ori — 
până la 65%. Aceasta nu se dizolvă în baza de unguent şi formează în ea 
o suspensie. Pe lângă substanţa activă, pastele mai conţin și pulberi indi- 
ferente — talc, argilă albă, oxid de zinc, amidon. Pastele manifestă un efect 
protector, sicativ, adsorbant, calmant. Se aplică pe zonele lichenificate 
sau pe leziunile uşor zemuinde. Bazele de unguent sunt aceleaşi ca şi la 
unguente. Pastele pot fi lipidice, uscate şi paste-creme. Cele lipidice 
(grase) se obțin prin mărirea cantităţii de grăsimi şi seamănă mai mult cu 
unguentele, care exercită o acțiune mai profundă, nu usucă pielea şi au 
proprietăţi de protecţie. Ele nu sunt solubile în apă şi se înlătură greu de 
pe suprafaţa pielii. 

Pastele uscate, după acţiune, seamănă cu pudrele sau suspensiile 
agitate, exercită o acțiune mai superficială şi usucă pielea. Se înlătură 
uşor. 

Ca substanţele medicamentoase active din paste să exercite o 
acțiune mai profundă, acestea trebuie să conţină lanolină. 

Prescrierea. Pastele se prescriu după ambele metode: metoda pre- 
scurtată pentru pastele oficinale și cea magistrală pentru prescrierea 
unei paste în funcţie de consistenţă. 

Să se prescrie 20 g de pastă 20% oxid de zinc. Dacă nu se indică 
consistenţa pastei (procentul de substanţe pulverulente), atunci aceasta 
se prepară din 50% de substanţe pulverulente şi 50% de bază de un- 
guent (vaselină). 

Rp.: Oxid de zinc 4,0 

Amidon 6,0 

Vaselină ad 20,0 

M.f. pasta 

D.S. Extern. Se aplică pe porțiunile lezate ale pielii. 


O pastă oficinală de oxid de zinc se prescrie după metoda prescur- 
tată. 
Rp.: Pastă oxid de zinc 20% — 20,0 
D.S. Extern. Se aplică pe segmentele lezate ale pielii. 

Exerciţii. Să se prescrie următoarele medicamente sub formă de pastă: 
1. 50 g pastă nitrofural 0,2%. Piodermie. 
2. 20 g pastă etacridină lactat 5% (substanţele pulverulente să con- 
stituie 40%). 
3, 25 g pastă „Lasari”. Dermatite. 
4. 15 g pastă dermatol 10%. Se aplică pe sectoarele lezate ale pielii. 
5. 25 g pastă clindamicină 2%. Se aplică pe plăgi infectate. 


Paste stomatologice. În stomatologie, pastele sunt extrem de variate 
şi întrebuințate pe larg. Ele reprezintă nişte suspensii concentrate, în care 
substanţa activă pulverulentă formează faza solidă (dispersată), iar faza 
lichidă constă, de cele mai multe ori (cca 50% din cazuri), din glicerina. 
În afară de glicerină, se mai utilizează fenolul, vaselina, microcidul, 
uleiul camforat, apa distilată etc. 

Exemplu de pastă stomatologică 

Rp.: Stronţiu clorid 15,0 

Glicerina 5 ml 
M.f.pasta 
D.S. Pastă stomatologică. 

De regulă, pastele stomatologice se prepară nemijlocit înainte de 

utilizare, de exemplu, ca material pentru plombe. 


Pasta de dinți este destinată întreținerii igienei cavității bucale şi 
curăţirii dinţilor şi produce şi o intensificare a irigaţiei sanguine a gin- 
giilor. Aceasta conţine substanţe abrazive (carbonat de calciu, magneziu, 
hidroxid de aluminiu), detergenţi (laurilsulfat), aglutinanţi (glicerogel 
de amidon), aromatizanţi (mentol, diferite uleiuri volatile), conservanţi, 
dezodorizante, coloranţi, antiseptice, edulcoranţi (miere, zahar, glicerina) 
(5-20 g), este preparată manual. Pasta de dinţi are un termen de vala- 
bilitate de 30 zile. Există şi colir preparat pe cale industriala (ex. Colir 
cu sulfacetamidă). 


3. SUPOZITOARE (Suppositoria) 
(Lat. Suppositorium, -i; rus. Cynno3uropuu) 


Supozitoarele servesc pentru introducerea substanțelor medicamen- 
toase, în cavitățile corpului. La temperatura ambiantă, ele au consistență 
solidă, iar la temperatura corpului se topesc, eliberând substanţele active. 
După modul de întrebuințare, supozitoarle se împart în: 

1. supozitoare rectale; 

2. supozitoare vaginale; 

3. bujiuri (uretrale). 

În calitate de excipient pentru prepararea supozitoarelor se utilizea- 
ză diverse grăsimi sau amestecuri de substanţe grase, care imită pro- 
prietăţile untului de cacao (Butirum sau Oleum Cacao). La temperatura 
ambiantă, acesta are consistență solidă, iar la cea corporală, se lichefia- 
ză. Supozitoarele pot fi preparate şi la farmacii, însă în prezent ele se 
produc aproape în exclusivitate de industria farmaceutică. În unele ca- 
zuri, supozitoarele se colorează, de regulă, în culori deschise. 


Supozitoare rectale 

Supozitoarele rectale sunt destinate pentru introducerea substan- 
telor medicamentoase în rect, cu scopul tratării locale a patologiilor 
rectului sau acţiunii rezorbtive. 

De cele mai multe ori, supozitoarele rectale au forma unei torpile, 
însă mai pot avea formă conică sau cilindro-conică. Diametrul este de 
8-15 mm, lungimea de 2-3 cm şi masa de 1,4—4 g (în medie 3 g). 

Prescrierea supozitoarelor. Să se prescrie 10 supozitoare rectale cu 
extract de beladonă. Doza — un centigram. 

Metoda I 

Rp.: Extract de beladonă 0,01 

Unt de cacao 3,0 

M.f.supp. rect. 

D.t.d.N.10 

S. Pe cale rectală, câte un supozitor de 3 ori pe zi. 


Metoda a Il-a 
Rp.: Extract de beladonă 0,0] 
Unt de cacao q.s.ut f. supp. rect 
D.t.d.N.10 
S. Pe cale rectală, câte un supozitor de 3 ori pe zi. 


Metoda a III-a (prescurtată) 
Rp.: Sup. rectale cu extract de beladonă 0,01 N. 10 
D.S. Pe cale rectală, câte un supozitor de 3 ori pe zi. 


Prescrierea supozitoarelor rectale oficinale. De regulă, acestea 
poartă denumiri speciale (comerciale, nume depuse). 

Exemplu: Să se prescrie 10 supozitoare „Betiol”. 
Rp.: Sup. rectale „Betiol” N. 10 
D.S. Pe cale rectală, câte un supozitor de 2 ori pe zi. 


Exerciţii. Să se prescrie următoarele substanţe sub formă de supozi- 
toare rectale. Dozele vor fi cele indicate mai jos. 
1. 10 supozitoare cu indometacină a câte 5 centigrame. Pe cale rectală. 
Câte un supozitor, seara. 
2. 30 de supozitoare cu benzocaină a câte 5 decigrame. Pe cale rectală. 
Câte un supozitor, de 3 ori pe zi. 
3. 15 supozitoare cu piroxicam a câte | centigram. Pe cale rectală. 
Câte un supozitor, seara. 
4. 12 supozitoare cu mesalazină a câte 1 g. Pe cale rectală. Câte un 
supozitor, de 4 ori pe zi. 
5. 15 supozitoare cu ketoprofen a câte 1 decigram: Pe cale rectală. 
Câte un supozitor, când apar dureri. 
6. 12 supozitoare cu procaină a câte 15 decigrame. Pe cale rectală. 
Câte un supozitor, de 2 ori pe zi. 
Prescrieți următoarele supozitoare rectale cu denumiri comerciale: 
|. Anestezol 3. Cefecon 5. Pimafucin 
2. Neo-anusol 4. Anusol 


Supozitoare vaginale 
Supozitoarele vaginale servesc pentru tratamentul local al afecțiu- 
nilor acestuia sau ca spermatocide. Ele pot avea formă de globule (forma 
sferică), ovule (forma ovoidă) sau pesarii (forma plată cu o parte ascu- 
țită). Masa supozitoarelor vaginale variază între 3 şi 5 g (în medie 4 g). 
Ovulele sau globulele vaginale sunt forme ovoidale de consistență 
solidă sau semisolidă, cu o greutate de 4-6 g, dacă excipientul este untul 
de cacao, sau de 10-15 g dacă excipientul este glicero-gelatina, gelul de 
agar sau sintetic. Sub acţiunea temperaturii corpului şi a secreţiilor va- 
ginale, ovulele se topesc sau se dizolvă, eliberând substanţa activă (de ex. 
Ovestrol, ovule ce conţin un estrogen de sinteză şi sulfatiazol). 
Prescrierea supozitoarelor vaginale 


Metoda I (magistrală) 
Rp.: Metronidazol 0,5 
Unt de cacao 4,0 
M.f. supp.vaginale 
D.t.d.N.10 
S. Intravaginal, câte un supozitor pe zi. 
A 


Metoda a Il-a (magistrală) 
Rp.: Metronidazol 0,5 


Unt de cacao q.s. ut f. supp. vaginale 
D.t.d.N.10 
S. Intravaginal, câte un supozitor pe zi. 


Metoda a III -a (oficinală) 
Rp.: Sup. vaginale cu metronidazol 0,5 N.10 


D.S. Intravaginal, câte un supozitor pe zi. 


Prescrierea supozitoarelor vaginale oficinale 

În present, supozitoarele vaginale se produc aproape exclusiv la între- 
prinderile farmaceutice şi poartă denumiri oficinale (comerciale, nume 
depuse), atunci când sunt compuse, sau denumirea substanţei active. 

Exemplu. Să se prescrie 10 supozitoare vaginale „Osarbon”. 

Rp.: Sup. vaginale „osarbon” N. 10 


D.S. Intravaginal, câte un supozitor o dată pe zi. 


Exerciţii. Prescrieţi următoarele substanțe medicamentoase sub 
formă de supozitoare vaginale: 


l. 


E, 


7. 


8. 


7 supozitoare cu miconazol a câte 2 decigrame. Remediu antifun- 
gic. 
6 supozitoare cu natamicină a câte un decigram. Remediu antifun- 
gic. 


. 5 supozitoare cu acid pipemidic a câte 2 decigrame. Remediu 


antiinflamator. 


. § supozitoare cu aminitrozol a câte 12 decigrame. Preparat anti- 


trichomonazic. 


. 6 supozitoare cu econazol a câte 5 centigrame. Preparat antimi- 


cotic. 


. 5 supozitoare cu clotrimazol a câte 1 centigram. Preparat antimi- 


cotic. 

10 supozitoare cu indometacină a câte 5 centigrame. Preparat 
antiinflamator. 

10 supozitoare „osarcid”. Preparat antiprotozoic. 


Bujiuri (Bacilli) (Lat. Bacillus, -i; rus. [lanoukn) 
Bujiurile (sau creioanele medicamentoase) sunt o formă de supozi- 
toare care servesc la introducerea substanţelor medicamentoase în unele 

cavităţi naturale (uretră, canalul colului uterin) sau patologice (canale 
fistulare). Spre deosebire de supozitoarele rectale şi vaginale, bujiurile 
trebuie să corespundă după dimensiuni (grosime şi lungime) canalului 
în care urmează să fie introduse. Din această cauză, bujiurile se prepară 
numai la prescripţia medicului în conformitate cu dimensiunile indicate 
de el, deaceea acestea se prescriu doar după metoda magistrală. Bujiuri 
oficinale nu există. Bujiurile au formă cilindrică şi un capăt ascuţit, 
pentru a putea fi uşor introduse în canal. Medicul va specifica lungimea 
şi grosimea. În calitate de excipient se foloseşte untul de cacao sau orice 
substituent al acestuia. Bujiurile se prescriu rareori. 
Metoda I 
Rp.: Sintomicină 0,1 
Unt de cacao q, s.ut f. bacillus lungitudinem 2 cm et crassitu- 
dinem 0,5 cm 
D.t.d.N.10 
S. În canalul colului uterin, câte un bujiu de 2 ori pe zi. 


Metoda a Il-a 

Rp.: Sintomicină 1,0 
Unt de cacao q.s. ut fiant bacilli N. 10 lungitudinem 2 cm et 
crassitudinem 0,5 cm. 
D.S. În canalul colului uterin, câte un bujiu de 2 ori pe zi. 


Exerciţii 

1. Bujiuri cu xeroform a câte 15 centigrame cu lungimea de 2 cm 
şi grosimea de 0,5 cm. În canalul colului uterin. 

2. Bujiuri cu colargol a câte un centigram cu lungimea de 1 cm şi 
grosimea de 0,3 cm. În canalul uretral. 


4. LINIMENTE (Linimenta) 
(Lat. Linitnentum, -i; rus. JlunuMeHTbI) 


Linimentele sunt forme medicamentoase pentru uz extern. Acestea 
sunt niște unguente lichide sau semisolide, folosite pentru fricţiuni sau 
aplicaţii locale. Majoritatea linimentelor reprezintă amestecuri omogene 
cu aspect de lichide dense. 

Linimentele sunt niște emulsii (linimentul de aloe, linimentul amo- 
niacal, linimentul „„Naftalgină”), sau suspensii (linimentul balsamic 

A.V. Vişnevschi), sau emulsii-suspensii (linimentul de sintomicină, 
streptocid), sau mixturi (linimentul compus de metilsalicilat, linimentul 
compus de terebentină, linimentul „Sanitas” etc.), iar în unele cazuri — un 
simplu amestec de lichide imiscibile, care, fiind agitate înainte de între- 
buinţare, se transformă în emulsii nestabile. Datorită stării lor lichide, 
linimentele sunt considerate ca forme medicamentoase lichide. 

Linimentele magistrale se prescriu sub formă desfăşurată. După 
enumerarea ingredientelor linimentului şi cantităților acestora, se scrie 
„M. f. linimentum” (Misce ut fiat linimentum — „Amestecă pentru a 
obţine liniment”) şi D.S. 

Un exemplu simplu de liniment: 

Să se prescrie liniment compus din cloroform (Chloroformium) Şi 
metilsalicilat a câte 25 ml. Pentru fricționarea articulaţiilor. 

Rp.: Metilsalicilat 

Cloroform âă 50 ml 
M.f. lin. 
D.S. Extern. Pentru fricţiuni (remediu analgezic şi antiinfla- 

? mator). 

În cazul menționat, ambele substanțe sunt lichide şi imiscibile, nu 
se amestecă și fiecare dintre ele este principiu activ. Se poate prescrie şi 
una singură, însă, în acest caz, mai ales dacă substanţa în cauză este 
iritantă, ea se va amesteca cu un ulei vegetal inert — ulei de floarea-soa- 
relui (Oleum Helianthi) sau chiar activ — ulei de măsălariță (Oleum 
Hyoscyami), ulei de laur sau ciumăfae (Oleum Stramonii). 

Rp.: Cloroform 

Ulei de floarea-soarelui āā 50 ml. 
M f. lin. 
D. S. Extern. Pentru fricțiuni (acțiune revulsivă). 


În present, o serie de linimente se prepară în mod industrial şi se 
prescriu sub formă prescurtată. 
Exemplu: 
Să se prescrie 25 ml de liniment oficinal de sintomicină de 5%. Se 
aplică pe segmentele lezate ale pielii. 
Rp.: Liniment sintomicină 5% —25 ml 
D.S. Extern. Se aplică pe porțiunile lezate ale pielii. 

Emulsiile şi.suspenziile stabile pentru uz extern, numite şi ele lini- 
mente, se produce la întreprinderile farmaceutice. Ele se prescriu după 
cum urmează: 

Rp.: Liniment "naftalgin” 100 ml 

D.S. Extern. Pentru fricţiuni (acţiune analgezică). 


Înainte de întrebuințare, aceste linimente se vor agita, aceasta se va 
menţiona în signatură. Ele se eliberează din farmacie cu eticheta „Se va 
agita înainte de întrebuințare”. 

După cum s-a menţionat, linimentele pot avea consistenţa unor 
mase gelatinoase, care se topesc la temperatura corpului (Linimentele 
saponiforme). Asemenea linimente fac parte din formele medicamentoase 
moi. 

Exerciţii 

Prescrieţi sub formă de linimente următoarele substanţe lichide: 

Metilsalicilat, 

Ulei de terebentină. 

Prescrieţi următoarele linimente oficinale (denumiri comerciale): 

1) „Capsin” 50 ml (revulsiv); 

2) Liniment piper camforat 80 ml (revulsiv); 

3) „Spedian” 100 ml (aplicaţii pe arsuri); 

4) Liniment aloe 50 ml (aplicaţii în radioterapie); 

5) Liniment sintomicină (1%, 5% şi 10%) 25 ml (aplicaţii în trata- 

mentul plăgilor, trahomului etc.); 

6) Liniment tesan 30 ml (pe decubituri, arsuri). 


5. EMPLASTRE sau PLASTURI (Emplastra) 
(Lat. Emplastrum, -i; rus. Ilnacrbipu) 


Emplastrul sau plasturile sunt o formă medicamentoasă plastică 
inofensivă, care se înmoaie la temperatura pielii şi aderă la epidermă. 
Este constituit din săruri metalice ale acizilor graşi sau săpunuri (emplastru 
simplu de plumb, emplastru compus de plumb etc.) sau cauciuc (emplastru 
adeziv elastic, emplastru adeziv bactericid etc.), rezine, ceruri, substante 
grase. Acestea au acțiune protectoare împotriva agentilor externi şi o 
acţiune antiseptică, cheratolitică, astringentă sau analgezică. Amestecul 
se aplică pe o pânză, sau se întinde pe hârtie, într-un strat de | mm. Em- 
plastrele sunt destinate pentru protejarea unor porţiuni ale corpului contra 

unor factori nocivi externi, pentru tratamentul unor patologii (acţiune re- 
vulsivă), precum şi pentru fixarea pansamentelor etc. Pânza poate fi 
perforată pentru aerisirea pielii şi drenarea secreţiilor din plăgi. Emplas- 
trele se aplică pe plăgi și trebuie să fie sterile (ex. Romplast). 

Fiind forme oficinale, prescrierea emplastrelor se efectuează prin 
metoda prescurtată. 

Să se prescrie un emplastru adeziv cu lungimea de 500 cm şi lăţimea 
de 3 cm. 

Rp.: Emplastru adeziv 3x500 cm 

D.S. Pentru fixarea pansamentului. 

Panglicele de emplastru adeziv au dimensiuni ce variază între | şi 

5 cm şi lungimea de 5 m. 


Emplastre lichide 
Emplastrele lichide sau cleiurile dermice sunt preparate din soluţii 
etero-alcoolice de nitroceluloză care, după evaporarea solventului, for- 
mează pe suprafaţa pielii o peliculă protectoare. De exemplu, soluţia etero- 
alcoolică de 4% de nitroceluloză se numeşte colodiu. După consistenţă, 
emplastrele pot fi lichide sau dense, în funcţie de raportul părţilor com- 
ponente. În afară de eter și alcool, ca excipienţi pot servi apa sau cola- 
genul. În chirurgie emplastrul se folosesc pentru pansamente ce conţin 
oxid de zinc şi gelatină, a câte 15,0 glicerină, 25 ml, apă purificată 45 
ml. 
Rp.: Oxid de zinc 
Gelatină aa 15,0 
Glicerina 25 ml 
Apă purificată 45 ml 
M.D.S. Pentru fixarea pansamentului. 


Sistemele terapeutice transdermale sau Timbrele 

Sistemele terapeutice transdermale (Transdermic Therapeutic Systems, 
TTS) sau timbrele sunt o formă de emplastre mai recent introduse în 
practică. Din acestea, substanța activă pătrunde direct în piele. Aceste 
sisteme sunt constituite din următoarele părţi: 

a) rezervorul cu substanţa activă sub formă de gel sau unguent; 

b) membrana (din polimer), care reglează intensitatea difuziei prin- 

cipiului activ spre piele; 

c) stratul adeziv, care prinde sistemul de piele, ca orice alt em- 

plastru; 

d) folia protectoare externă, care protejează sistemul de influenţele 

mediului ambiant. 

Exemple de sisteme terapeutice transdermale: deponit 5/10, nitro- 
dur 10 şi 15 mg/24 ore (20 şi 30 cm’), nicotinel 10, 20 şi 30 m?, estra- 
diol 12,5 şi 25 cm?. Deseori, la prescrierea emplastrelelor cu acţiune 
rezorbtivă, în afară de dimensiunile lor, se mai indică şi cantitatea de 
substanşă activă destinată pentru acțiunea sistemică, de regulă, pentru 
un interval de timp (24 ore). Avantajele acestor forme medicamentoase 
sunt multiple: stabilitatea îndelungată a concentraţiei, comoditatea ad- 
ministrării, posibilitatea respectării regimului de dozare. In caz de supra- 
dozare, emplastrul se poate înlătura ceea ce duce la întreruperea acţiunii 
preparatului. 


6. CATAPLASME 


Acestea conţin pulberi vegetale (de in, muştar, amidon) amestecate 
cu apă, rezultând o formă de consistență moale care se aplică pe piele în 
scop emolient, revulsiv, decongestiv. 


7. SĂPUNURI (Sapo, sapones) 


Săpunurile sunt forme farmaceutice de consistentă moale sau so- 
lidă, obținute din săruri ale acizilor grași superiori, mai ales ale acidului 
stearic, palmitic, oleic, linoleic şi arahidonic, cu hidroxid de sodiu, de 
potasiu, de amoniu, trietanolamină, precum şi din sărurile alkaline ale 
acizilor graşi amestecate cu substanţe active (de ex. săpun cu sulf, săpun 
gudronat etc.). Săpunurile servesc drept excipienţi pentru prepararea 
unor remedii de uz extern sau, datorită proprietăţilor lor tensioactive, ca 
emulgatori. Utilizate pe larg în trecut, astăzi interesul față de aceste să- 
punuri a scăzut, se mai prescrie doar săpunul de potasiu (verde sau moale, 
Sapo widis), care se obţine din ulei de in şi hidroxid de potasiu şi care 
serveşte pentru curățirea pielii sau pentru prepararea alcoolului saponat. 

Prescrierea. Să se prescrie 50 g de săpun verde pentru uz extern. 

Rp.: Săpun verde 50,0 

D.S. Pentru uz extern. 

FORME MEDICAMENTOASE LICHIDE 


Formele medicamentoase /ichide reprezintă un mediu de dispersie 
(vehicul lichid), în care sunt dispersate substanţele medicamentoase. 

Faza dispersată poate: gazoasă, lichidă sau solidă. 

Din formele medicamentoase lichide fac parte: 


PoANUuLP» = 


„ Soluţiile, 

„ Suspensiile, 

„ Picăturile, 

„ Formele parenterale, 


Soluţiile extractive: apoase, alcoolice, uleioase şi maxim purificate, 


„ Emulsiile, 
„ Siropurile, 


Apele aromatice, 


„ Sucurile medicamentoase, 


10. Mixturile, 

11. Alte forme medicamentoase lichide. 

În calitate de ambalaj primar pentru formele medicamentoase li- 
chide se folosesc de obicei: 


Flaconul — recipient mic pentru medicamentele parenterale cu 
dop închis etanş, conţinutul fiind extras prin perforarea dopului. 
Există flacoane unidoză şi multidoză. Flaconul este un recipient 
cu sau fără gât, de obicei cu baza plată (fig. 5a). 

Fiolă — recipient închis prin termosudare şi care se deschide ex- 
clusiv prin rupere; conţinutul este destinat unei singure utilizări 
(fig. 5b). 

Flacon picurător — recipient, prevăzut cu aplicator pentru picu- 
rare (fig. 5c). 

Seringă pre-umplută — seringă ce conţine o doză sau mai 
multe doze de medicament (fig. 5d). 

Bidon — recipient de dimensiuni mari (fig. Se). 

Recipient unidoză și multidoză — recipient care conţine o can- 
titate de preparat pentru una, două sau mai multe doze (fig. 5f). 
Recipient multidoză cu pompă — pompa împiedică pătrunde- 
rea aerului (fig. 5g). 

Fig. 5. Ambalaj primar pentru formele medicamentoase lichide 


1. SOLUȚII (Solutiones) 
(Lat. Solutio, -onis; rus. PacTBopsi) 


Soluția este un sistem constituit din două faze: dispersată şi disper- 
santă. Faza dispersată, sau substanța dizolvată, este principiul activ pro- 
priu-zis, substanța de bază care, în stare pură, poate fi solidă (de cele 
mai multe ori), lichidă sau gazoasă. Faza dispersantă, sau vehicolul, se 
mai numeşte solvent sau dizolvant. 

Dupa compoziție, soluțiile se clasifică în simple şi compuse. Solu- 
tiile simple conţine o singură substanță, iar cele compuse mai multe. So- 
luţiile compuse dizolvate se mai numesc mixturi. 

Există mai multe criterii de clasificare a soluţiilor. 
a) După modul de prescriere există soluții: 
— magistrale; 
— industriale; 
—  oficinale. 
b) După compoziţie: 
— simple (cu o singură substanță medicamentoasă); 
— compuse (cu două sau mai multe substanțe medicamen- 
toase dizolvate, mixtură). 
c) După natura solventului: 
— apoase; 
— alcoolice; 
— glicerolice; 
—  uleioase; 
— cu solvenţi anhidri: propilenglicol, polietilenglicol. 
d) După modul de preparare: 
— obținute prin dizolvare; 
— obținute prin amestecare; 
— obținute prin extragere. 
e) După modul de condiţionare: 
—  unidoze; 
—  multidoze. 
f) După calea de administrare: 
— pentru uz intern; 
— pentru uz extern; 
— pentru administrarea parenterală. 
g) După modul de administrare: 
— cu măsuri dozatoare; 
— administrate în picături; 
— pentru fricţionare, pensulaţii etc. 
Prepararea soluţiilor medicamentoase necesită: 
— substanțe medicamentoase: solutul (sau dizolvatul); 
— substanțe auxiliare: solventul (dizolvantul, vehicolul), adju- 
vanţi şi aditivi; 
— materiale şi recipiente de condiţionare. 

N Soluţii pentru uz extern 

(Solutiones ad usum externum s. Solutiones pro usu externo) 

Soluțiile pentru uz extern sunt destinate pentru dezinfecție şi anti- 
sepsie, tratamentul leziunilor pielii şi al mucoaselor, irigarea plăgilor, 
spălarea cavităților corpului etc. 

În calitate de vehicul se foloseşte apa purificată, alcoolul etilic, gli- 
cerolul, diverse uleiuri vegetale sau grase (uleiul de piersici, de amigdale, 
de floarea-soarelui sau uleiul de ricin, vazelina sau parafina lichidă etc.). 

Apa purificată este un lichid limpede, incolor, inodor, fără gust. 
Pentru prepararea soluţiilor, aceasta trebuie să fie pură din punct de ve- 
dere chimic şi microbiologic. Apa purificată se păstrează în recipiente 
bine închise. 

Alcoolul etilic este al doilea solvent ca utilizare în practica farma- 
ceutică. Alcoolul se obține prin fermentarea unor lichide care conţin zahăr. 
Este miscibil în orice proporție cu apă, glicerol, acetonă, cloroform, 
eter, propilenglicol şi polietilenglicol lichid. 

Glicerolul se obţine prin saponificarea grăsimilor. Glicerolul este 
un solvent polar şi se prezintă sub formă de lichid limpede, incolor, 
vâscos, higroscopic, fără miros, cu gust dulceag, cu densitatea mai mare 
decât apa. Glicerolul este miscibil cu apa şi alcoolul, puţin solubil în ace- 
tonă şi practic insolubil în cloroform, eter, uleiuri grase şi uleiuri volatile. 

Uleiurile vegetale sunt fluide la 20*C, limpezi, de culoare galben 
deschis, fără miros (sau miros slab caracteristic), vâscoase, cu densitate 
mai mică decât apa. Există şi uleiuri vegetale solide la 20*C (de exemplu 
Cacao oleum). Uleiurile vegetale sunt insolubile în apă şi în alcool, dar 
solubile în majoritatea soluţiilor apolare (benzen, cloroform etc.). Uleiu- 
rile vegetale au dezavantajul de a se autooxida (râncezesc) datorită pre- 
zenţei legăturilor duble în moleculele acizilor esterificaţi cu glicerolul. 

Parametrul principal al soluţiilor pentru uz extern este concentrația 
acestora, de care depinde intensitatea acţiunii. Concentrația eficientă a 
substanţei medicamentoase se indică în manualele sau îndrumarele de 
specialitate. Scopul nostru însă este de a prezenta metodele de prescrie- 
re a soluţiilor şi indicarea concentraţiilor acestora în rețetă. 

Există două forme de prescriere: magistrală şi oficinală. În confor- 
mitate cu metoda magistrală, în reţetă se enumeră componenții soluției 
şi cantităţile acestora. In prezent, metoda magistrală este foarte puţin uti- 
lizată din motivul că majoritatea soluţiilor se produc în mod industrial. 
Metoda oficinală este cea mai utilizată: se indică substanţa activă, tipul 

soluţiei (cu excepția celor apoase), concentraţia şi volumul sau cantitatea 
ei. Concentrația poate fi exprimată în procente, proporţie sau în raportul 
masă-volum. 


Soluţii apoase sau hidrice 
În soluţiile apoase vehiculul este apa purificată. 
Exemplu de soluţie apoasă: 
Să se prescrie 500 ml de soluţie 0,02% Nitrofural. 


Metoda I (în procente) 
Procentul arată câte grame de substanţă activă se află în 100 ml de 
soluţie. 
Rp.: Sol. nitrofural 0,02% — 500 ml 
D.S. Extern. Pentru curățarea plăgilor. 


Metoda II (în proporție) 

Proporția arată în câţi mililitri de soluţie se află |gram de substanţă 
activă. În metoda I s-a specificat că soluţia este de 0,02%, ceea ce 
înseamnă că în 100 ml de soluţie sunt 0,02 g de nitrofural. 


0,02 g 100 ml 
lg xmi 


Prin urmare: Proporția va fi de 1:5000, deci 5000 ml soluție vor 
conține | g de nitrofural. 
Rp.: Sol. nitrofural 1:5000 — 500 ml 
D.S. Extern. Pentru curățirea plăgilor. 


Această metodă se foloseşte pentru exprimarea concentraţiilor in- 
fime (soluţiilor foarte diluate), mai mici de 1:1000. 


Metoda III-a (raport masă-volum) 
Raportul masă-volum arată câte grame de substanţă sunt într-un 
volum bine determinat de soluţie. In cazul analizat: 
0,02 g 100 ml 
xg 500 ml 


500x0,02 | 
Si fs: =0,1 
100 (g) | 


Rp.: Sol. nitrofural 0,1 — 500 ml ‘| 
D.S. Extern. Pentru curățirea plăgilor. | 

În reţetele de mai sus nu se indică solventul (vehiculul). În aseme- 
nea cazuri se subînţeleg soluţiile apoase. 


Metoda a IV-a (magistrală) 

Metoda magistrală presupune indicarea componenților soluţiei şi 
dozelor acestora. După cum vedem din reţeta precedentă, 500 ml de so- 
luţie conţin 0,1 g de nitrofural. Deci, se va prescrie: 

Rp.: Nitrofural 0,1 

Apa purificată ad 500 ml 
M.D.S. Extern. Pentru irigarea plăgilor. 


Recipientele pentru ambalare trebuie să fie bine spălate cu apă po- 
tabilă, apoi clătite cu apă distilată şi uscate înainte de ambalarea soluţiei. 
Indiferent unde sau în ce condiţii se prepară soluţia (soluţii magis- 
trale sau soluţii oficinale), condiţionarea se face în recipiente corespun- 
zătoare scopului urmărit. În farmacii se vând recipiente din sticlă (colo- 
rate sau incolore), din plastic, de diferite mărimi: 10 g, 20 g, 30 g, 50 g, 
100 g, 150 g, 200 g, 250 g, 500 g şi mai rar — de 1000 g. 
Exerciţii. Prescrieţi în soluţii apoase pentru uz extern următoarele 
substanţe în concentrațiile şi cantităţile indicate. 
1. Permanganat de potasiu 0,05% — 500 ml. Pentru spălarea plăgilor. 
2. Acid boric 2% — 50 ml. Pentru gargară, câte o linguriţă la un pa- 
har cu apă. 
3. Clorhexidină 0,05% — 100 ml. Pentru spălarea mâinilor. 
4. Resorcină 2% — 100 ml. Pentru comprese. 
5. Clotrimazol 1% — 20 ml. Soluţie antimicotică. Pentru aplicații pe 
zonele afectate. 
6. Ciclopiroxolamină 1% — 50 ml. Pentru uz extern. Soluţie contra 
micozelor cutanate. 
7. Protargol 0,5% '— 200 ml. Pentru spălarea vezicii urinare. 
8. Clorură sodică 10% — 50 ml. Pentru aplicaţii pe plagi. 


Lichidele medicamentoase se mai numesc licori (din lat. Liguor 
sau fr. liqueur, lichid cu concentraţie stabilită de Farmacopee). Generi- 
cul Ligour întruneşte soluţiile cu concentraţie stabilită (lichid acetat de 
potasiu, lichid Burov, lichid amoniu caustic etc.) sau vâscoase (lichid 
acid salicilic, Lichid Novikov). 

Exemple de licori 

Lichid de calozitate: 
Acid salicilic 10,0 
Alcool etilic 10 ml 
Verde de briliant 0,1 
Colodii ad 100 ml 
M.D.S. Extern. 

Lichid de amoniu anisat: 

Rp.: Ulei de anason 2,81 
Sol. amoniu caustic 15 ml 
Alcool etilic (90%) — 100 ml 
M.D.S. Extern. 

Lichid Novicov: 

Rp.: Tanină 1,0 
Verde de briliant 0,2 
Alcool etilic 96% — 0,2 ml 
Ulei de ricin 0,5 ml 
Colodii ad 20 ml 
M.D.S. Extern. 


Exerciţii. Prescrieţi lichide medicamentoase pentru uz extern. 
Lichid amoniu caustic 10% — 100 ml. 

Lichid arsenic de potasiu 1% — 50 ml. 

Lichid Burov sau sol. aluminiu subacetat 8% — 50 ml. 

Lichid acetat de potasiu 71% — 100 ml. 


Sub formă de soluţie (lichid) se păstrează sărurile higroscopice (ace- 
tatul de potasiu, subacetatul de aluminiu, arsenitul de potasiu), precum 
şi gazele (amoniacul sub formă de soluţie 10% — lichid amoniu caustic). 

Exemplu I 

Rp.: Lichid amoniu anisat 15 ml 

D.S. Extern. Câte 10 picături la 1 pahar de apă de 3 ori pe zi. 


Exemplu II 
Rp.: Lichid Novikov 20 ml 
D.S. Extern. Pentru badijonarea porțiunii lezate a pielii. 


Rp.: Lichid de calozitate 15 ml 
D.S. Extern. Se aplică pe calozitate zilnic. 

Soluţii alcoolice (Solutiones spirituosae) 

Pentru obţinerea soluţiilor alcoolice, în calitate de excipient se folo- 
sește alcoolul etilic. Alcoolul etilic există în diverse concentraţii: 40%, 
70%, 90% şi 95%. Dacă medicul nu indică concetraţia alcoolului etilic 
în reţetă, atunci farmacistul va utiliza alcool de 90%. Alcoolul etilic se 
amestecă cu apa în orice proporție. 

Exerciţiu, Să se prescrie 10 ml soluţie alcoolică de 5% de iod. 


Metoda oficinală 
Rp.: Sol. alcoolică iod 5% — 10 ml 
D.S. Extern. 


Metoda magistrală 

Rp.: lod 0,5 
Alcool etilic ad 10 ml 
M.D.S. Extern. 


Loţiunile sunt soluţii alcoolice sau, de cele mai dese ori, hidroal- 
coolice, folosite extern ca preparate cosmetice pentru îngrijirea pielii sau 
părului, în unele cazuri însă, şi ca preparate medicamentoase pentru 
spălarea sau îngrijirea plăgilor, precum şi în calitate de antipruriginoase 
locale. 

Exemplu: Formidon 50 ml. 


Exerciţii. Prescrieţi în soluţii alcoolice: 

1. Camfor 10% — 40 ml. Extern. Pentru fricţiuni, în scopul profilaxiei 
decubiturilor. 

2. Mentol 2% — 50 ml. Extern. Pentru fricțiunea articulaţiilor. 

3. Acid formic 1,4% — 50 ml. Extern. Pentru fricțiuni. 

4. „Novamin” 1% — 10 ml. Se aplică pe plagă diluat cu apă în propor- 
ţii de la 1 la 10. 

5. Albastru de metilen 1% în alcool de 70% — 10 ml. Pentru uz 
extern. 

6. Clorofilipt 1% — 200 ml. Extern. 

7. Usninat de sodiu 1% — 50 ml. Pentru badijonări. 

8. Salvină 1% — 10 ml. Se diluează în apă în proporție de 1 la 10. 
Pentru badijonări. 

Soluţii glicerolice (Solutiones glycerinosae) 

Excipientul acestor soluţii este glicerolul, un dizolvant excelent. Ca 
şi alcoolul etilic, glicerolul se amestecă cu apă în orice proporţii. Solu- 
țiile medicamentoase preparate pe bază de glicerol se mai numesc şi 
glicelorate. Se dozează în grame. 

Prescripția. Să se prescrie 30 g soluţie glicerolică de 20% de tetra- 
borat de sodiu. 


Metoda oficinală 
Rp.: Sol. glicerolică tetraborat de sodiu 20% — 30,0 
D.S. Extern. Pentru badijonări. 


Metoda magistrală 
Rp.: Tetraborat de sodiu 6,0 
Glicerol ad 30,0 
M.D.S. Extern. Pentru badijonări. 


Soluţiile gliceroase vâscoase sunt folosite pentru badijonarea gingiilor, 
faringelui, cavităţii bucale şi se numesc colutorii (de la fr. collutoire). 

Exerciţii. Prescrieţi urmatoarele soluţii glicerolice: 

l. Fenol 5% — 10 g. Pentru instilaţii auriculare. 

2. Ihtiol 10% — 25 g. Pentru aplicaţii. 


Soluţii uleioase (Solutiones oleosae) 

Excipienţii soluţiilor uleioase sunt diferite uleiuri grase de proveni- 
enţă vegetală destinate pentru uz extern sau intern. Ca vehicul, se pot 
folosi uleiurile de: floarea soarelui, germeni de porumb, soia, sezam, se- 
minţe de bumbac, măsline, ricin, seminţe de dovleac, de mac etc. Uleiul 
de peşte este singurul ulei animal utilizat pentru soluţiile uleioase. 

Exemplu. Să se prescrie 20 ml soluţie uleioasă de 10% de camfor. 


Metoda oficinală 
Rp.: Sol. uleioasă camfor 10% — 20 ml 
D.S. Extern. 


Metoda magistrală 

Rp.: Camfor 2,0 
Ulei de piersici ad 20 ml 
M.D.S. Extern. 

Exerciţii. Să se prescrie soluţii uleioase: 

1. Vinilină 20% — 100 ml. Pentru pansament. 

2. Usninat de sodiu în ulei de ricin 0,5% — 25 ml. Aplicaţii pentru 
tratamentul plăgilor. 

3. Clorofilipt 1% — 200 ml. Pentru badijonarea eroziunilor colului 
uterin. 


Soluţii medicamentoase administrate pe mucoase 

Duşurile bucofaringiene sunt soluţii apoase introduse în cavitatea 
bucală în jet sub presiune, cu ajutorul unui dispozitiv adecvat (pară de 
cauciuc, seringă, canulă conectată la un irigator). 

Apele de gură sunt nişte soluţii apoase, hidro-alcoolice, destinate 
igienei mucoasei bucale sau chiar utilizate în scop curativ. Pentru obține- 
rea acestei forme, se utilizează următoarele ingrediente: substanţe active 
(antiseptice, deodorante, antiinflamatoare, astringente sau anestezice lo- 
cale) dizolvate singure sau împreună cu alţi auxiliari într-un solvent po- 
trivit. Pentru prepararea acestei forme, se utilizează substanțe ca: acidul 
boric, acidul benzoic, timolul, eucaliptolul etc., iar în calitate de solvenți — 
apă, soluţii hidro-alcoolice cu o concentrație de 50%—80* şi uneori cu 
adaos de glicerol. Apa de gură se menţine în contact cu mucoasa bucală 
un anumit timp, apoi se elimină şi cavitatea bucală se clăteşte. 

Colutoriile (badijonaje) sunt forme farmaceutice vâscoase, desti- 
nate administrării topice pe mucoasa bucală. Pentru obţinerea acestor 
forme se utilizează următorii componenți: substanţe active (albastru de 
metilen 1-3%, colargol 1-2%, fenosept, acid lactic, nistatin, borax, anes- 
tezice locale, antiinflamatoare); iar ca vehicule se utilizează: glicerol, 
propilenglicol, polietilenglicoli lichizi, mucilagii de metilceluloză sau 
carboximetilceluloză etc. Având o viscozitate ridicată, aceste vehicule 
asigură o aderenţă mai bună la mucoase, prelungind în acest mod timpul 
de contact al medicamentului cu mucoasa cavității bucale. 

Soluţiile pentru regiunea gingivodentară (soluţiile stomatologice) 
sunt nişte lichide care conţin preparate antiseptice, anestezice, uleiuri 
volatile, dizolvate în soluţii apoase, alcoolice sau glicerolate şi destinate 
tratamentului unor afecțiuni gingivale. 

Soluţiile dentifrice — lichide utilizate pentru curăţarea şi albirea 
dinţilor. În ultimul timp, aceste soluţii sunt mai puţin utilizate şi cedează 
locul pulberilor pentru dinţi, dar mai ales pastelor de dinţi. 

Aplicarea soluţiilor pentru uz extern 

Badijonarea (din fr. badigeonner) este ungerea unei suprafeţe afectate 
a corpului cu o soluţie medicamentoasă, cu ajutorul unei pensule, Si- 
nonim — pensulare. 

Spălătura — curăţarea sau dezinfectarea unei cavități naturale din 
organism cu ajutorul unei soluţii. 

Gargara — clătirea gurii şi a gâtului (faringelui) cu un lichid dezin- 
fectant. Sinonim — gargarism. 

Pansamentul — (din fr. pansement) — aplicarea unor medicamente 
pe plagă, cu scopul protejării acesteia de infecție şi acoperirea cu tifon 
şi vată sau aplicarea unui şerveţel îmbibat cu o soluţie medicamentoasă, 
de cele mai dese ori, o substanţă dezifectantă. 

Compresa (din fr. compesse şi lat. comprimere — „a presa”) — apli- 
carea unei bucaţi de pânză sau tifon, îmbibată cu o soluție medicamentoasă 
pe regiunea afectată. Compresele reci sunt numite şi prişniţe. 

Clisma (clister) — administrarea unei soluţii sau suspensii pe cale 
rectală. Poate avea acţiune locală (antiinflamatoare, antispastică, antipa- 
razitară) sau rezorbtivă (medicamentoasă, nutritivă). Clismele se admi- 
nistrează cu irigatorul. Atât clismele medicamentoase, cât şi cele diag- 
nostice sunt întotdeauna administrate după o clismă evacuatorie. Clisma 
evacuatorie se realizează cu apă fiartă şi răcită (36 grade), în care se pot 
dizolva glicerol 10%, săpun 4%, sau mucilagiu 20%, într-un volum de 
500-1500 ml. Clisma medicamentoasă are un volum de 100-150 ml, în 
cazuri rare clismele pot conţine substanţe nutritive (glucoză, aminoacizi, 
hidrolizate de proteine, vitamine), atunci când administrarea orală nu 
este posibilă. 

SSpălăturile vaginale se fac cu soluţii atât cu scop igienic, cât și pentru 
tratamentul mucoasei vaginale. Soluţiile pentru spălături conţin: antisep- 
tice, dezodorizante, astringente, antimicotice, epitelizante. Acestea se di- 
zolvă în apă distilată sau în soluţii izotonice de NaCl ș.a. 

Spălăturile uretrale se fac cu soluţii lichide care conţin diferite 
substanţe (permanganat de potasiu 0,1%, protargol 1%, rivanol 0,5% etc.) 
dizolvate în apă distilată. Acestea se fac pentru introducerea în uretră, 
cu scop terapeutic, cu ajutorul unor sonde speciale, a diferitor substanţe 
medicamentoase. 

Jonoforeza (ion+gr. Pherein — „a purta”, „a duce”), numită şi electro- 
foreză, cataforeză sau iontoforeză — metodă de administrare a substan- 

telor medicamentoase ionizate, în care ionii sunt propulsaţi în direcţia - - 
țesuturilor prin forțe electrice. 

Băile terapeutice se fac cu soluţii foarte diluate de substanțe medi- 
camentoase sau soluţii antiseptice şi de curăţare. Băile terapeutice pot 
avea efecte calmante, antiinflamatoare, precum şi efecte specifice substan- 
telor care intră în componenţa lor (efect antiparazitar, antiseboreic, anti- 
eczematos, emolient etc.). 

Exemple de băi: 

e Baie cu tărâţe sau amidon — efect calmant în cazurile de derma- 

toză pruriginoasă; 

Baie cu infuzie de muşeţel — efect antiinflamator, antipruriginos; 
Baie cu sulf — efect antimicotic şi antiseboreic; 

Baie carbogazoasă — efect vasodilatator periferic pentru patolo- 
gii cardiovasculare; 

e Baie cu permanganat de potasiu — efect antiseptic pentru erupții 

exudative, veziculoase etc. 


Soluţii pentru uz intern 

(Solutiones ad usum internum s. Solutiones pro usu interno) 

Soluțiile pentru uz intern sunt o formă medicamentoasa dozată, 
deoarece la prescripția acestora se ține cont de doza súbstmifei active care 
trebuie introdusă în organism. Intensitatea 5 
acțiunii acestei substanțe depinde de doză. 
Asemenea soluții se administrează cu lin- 
gura sau cu dozatoare speciale. Lingurile 
utilizate pentru dozarea soluțiilor de uz in- 
tern sunt: cea de masă, de desert şi lingu- 
rița de ceai. Volumul respectiv al acestora 
este de 15; 10 şi 5 ml (fig. 6). 

De cele mai multe ori, soluţiile li se administrează adulţilor cu 
lingura (numită în continuare „lingură”), iar copiilor cu lingura de ceai 
numită în continuare „lingutiţă”). 

Pentru a prescrie în rețete soluţii pentru uz intern, trebuie să cunoaş- 
tem doza substanţei medicamentoase şi să decidem cu ce fel de lingură 
va fi ea administrată. Doza substanţei prescrise o găsim în îndreptarele de 
specialitate. Volumul unei linguri trebuie deci să conțină această doză. 
Soluţiile pentru uz intern se prepară, de obicei, pe bază de apă. 


Fig. 6. 

Concentrația soluţiilor pentru uz intern se calculează după cum 
urmează: 
D (doza ___se dizolvă în ___ 15 (10 sau 5) ml (volumul unei linguri) 


C (concentraţia soluţiei %) 100 ml 


aa iar pentru linguriţe C = -> 3 


De unde C = 


Concentrația, exprimată în procente, arată câte grame de substanță 
activă conțin 100 ml soluție. 

Exemplu. Să se prescrie iodură de potasiu. Doza pentru o priză este 
de trei decigrame (0,3). 

Concentrația soluției este egală cu 2%. 

ca 100043 _ 30 a 
15 15 

Cantitatea soluţiei prescrise trebuie să-i ajungă pacientului pentru 
3-4 zile. Dacă el urmează să ia câte o lingură de 3 ori pe zi, pentru 4 zile, el 
va avea nevoie de 12 linguri, deci 12 x 15 ml = 180 ml 

Metoda I (oficinală) 

Rp.: Sol. iodură de potasiu 2% — 180 ml 

D.S. Intern. Câte o lingură de 3 ori pe zi. 


Metoda a Il-a (magistrală) 

Pentru a prescrie soluția după metoda a doua, se iau 12 doze de 
substanţă activă şi se dizolvă în 12 linguri de apă. 

Rp.: lodură de potasiu 3,6 (0,3 x 12) 

Apă purificată ad 180 ml (15 ml x 12) 
M.D.S. Intern. Câte o lingură de 3 ori pe zi. Se va administra 
timp de 4 zile. 

Exerciţii. Să se prescrie în soluţii pentru uz intern următoarele 
substanţe (dozele sunt indicate pentru o priză). Câte o lingură de 2 ori 
pe zi. Se va administra timp de 4 zile. 

Pentru adulți 

1. Clorură de calciu — şapte sute cincizeci de miligrame. 

2. Acetat de potasiu — un gram şi jumătate, 

3. Clorură de amoniu — trei sute şaptezeci şi cinci de miligrame. 

4. Tiosulfat de sodiu — trei grame. 

5. Clorură de colină — un gram. 

Pentru copii 

1. Clorură de calciu — douăzeci şi cinci de centigrame, 

2. Clorură de carnitină — un gram. 

2. SUSPENSII (Suspensiones) 
(Lat. Suspensio, -onis; rus. Cycnencua) 


Suspensia este un sistem format dintr- 
o substanţă solidă insolubilă (faza dispersată 
sau substanţa activă), particulele minuscule 
ale căreia sunt dispersate într-un lichid 
(faza dispersată sau excipientul) (fig. 7). 

Suspensiile medicamentoase au ca exci- 
pient apa distilată. Cu cât dimensiunile par- 
ticulelor sunt mai mici (Ø 0,1-1 mem în 
diametru), cu atât suspensia este mai sta- 
bilă şi mai uniformă. Există substanţe insolubile care se umectează uşor. 
Ele se numesc hidrofile. Altele resping apa. Acestea sunt soluţiile hidro- 
fobe. Pentru a prepara suspensii, în cazul substanţelor hidrofobe este ne- 
voie de stabilizatori speciali în calitate de adjuvanţi. Deoarece particulele 
solide se sedimentează cu timpul, suspensiile se vor agita înainte de utili- 
zare, pentru a le uniformiza. Există suspensii pentru uz extern, pentru uz 
intern şi pentru uz parenteral. 


Fig. 7. 


Suspensii pentu uz extern 
(Suspensiones ad usum externum s. Suspensiones pro usu externo) 
Suspensiile pentru uz extern se utilizează rar și doar pentru irigații 
sau tratamentul unor boli de piele. 
Prescrierea. Să se prescrie 100 ml suspensie de 10% de oxid de 
zinc. Se agită înainte de întrebuințare. 
Metoda oficinală 
Rp.: Susp. oxid de zinc 10% — 100 ml 
D.S. Extern. Se agită înainte de utilizare. 
Metoda magistrală 
Rp.: Oxid de zinc 10,0 
Apă purificată ad 100 ml 
M. f. susp. 
D.S. Extern. Se agită înainte de utilizare. 


Exerciţii. Prescrieți sub formă de suspensii pentru uz extern sulfat 
de zinc şi acetat de plumb în doze egale, câte douăzeci şi cinci de centi- 
grame. Volumul total — 180 ml. Pentru spălături uretrale. 

Suspensii oficinale (denumiri comerciale) 
]. Suspensie „Novocindol” 100 ml. Extern. 


Suspensii pentru uz intern 
(Suspensiones ad usum internum s. Suspensiones pro usu interno) 
Suspensiile pentru uz intern se administrează pe cale bucală, cu lin- 
gura. Ele pot fi preparate în farmacii, după ordonanța medicului (magis- 
trale, extemporale) sau de industria farmaceutică (oficinale). 


Suspensii magistrale 
Exemplu. Să se prescrie oxid de magneziu: doza pentru o priză este 
de două grame şi jumătate, 150 ml. 
Rp.: Oxid de magneziu 25,0 
Apă purificată ad 150 ml 
M. f. susp. 
D.S. Intern, câte o lingură la fiecare 10 minute, în caz de in- 
toxicaţii cu acizi. Se agită înainte de administrare. 


Exerciţii. Să se prescrie suspensie pentru uz intern: 

1. Subnitrat de bismut — trei decigrame. Câte o lingură de 3 ori pe zi. 
2. Cărbune medicinal — cinci grame. Câte o lingură la fiecare 2 ore. 
3. Sulfat de bariu — 100 g. Înainte de examenul radiologic. 

4. Pirantel 5% — 15 ml. Pentru o priză. 


Exerciţii. Să se prescrie suspensie pentru uz parenteral: 

l. Insulină izofan 5 ml (40 Ul/ml). Se va administra câte | ml subcu- 
tanat. 

2. Metilprednizolon 4% — 2 ml. Se va administra 2 ml intraarticular 
o dată la 4 săptămâni. 


3. PICĂTURI (Guttae) 
(Lat.Gutta, -ae; rus. Kannu) 


Se numesc picături soluţiile sau suspensiile care se administrează 
sau se dozează cu picătura. Există picături pentru uz extern şi picături 
pentru uz intern. 

Picături pentru uz extern 
(Guttae ad usum externum s. Guttae pro usu externo) 

Picăturile pentru uz extern se utilizează în oftalmologie, otorinola- 
ringologie şi stomatologie şi se numesc respectiv picături oftalmice (sau 
colire), nazale, otice, dentare. Acestea se instilează în sacul conjuncti- 
val, meatul nazal, conductul auditiv sau în canalele gingivale afectate de 
patologii. Cuvântul „instilaţie” provine din latinescul stilla „picătură”, 
şi corespunde cuvântului „picurare” din limba română, adică adminis- 
trare topică cu picătura pe mucoase. Acţiunea picăturilor depinde de 
concentraţia substanţei active. 


Picături oftalmice (colire, oculogurtae) 

Picăturile pentru ochi (oftalmice sau colir) sunt forme farmaceutice 
sterile sub formă de soluţii sau suspensii, destinate pentru tratamentul, 
profilaxia şi diagnosticul patologiilor oftalmice. Există şi sub formă de 
pulberi sterile care se dizolvă sau se dispersează înainte de utilizare într- 
un vehicul steril. Nivelul actual de dezvoltare al industriei chimice per- 
mite obţinerea de substanţe hidrosolubile. Acestea sunt aproape în exclu- 
zivitate soluţii apoase, rareori suspensii. ultrafine. Picăturile oftalmice 
trebuie să fie stabile şi sterile, să conţină substanțe conservante ce 
servesc drept adjuvant şi le feresc de contaminarea cu microorganisme 
(acid sorbic 0,01% etc.). Picăturile oftalmice se ambalează în recipiente 
multidoză sau unidoză din sticlă sau din plastic, sterile şi prevăzute cu 
sisteme de picurare adecvate. 

În calitate de vehicul pentru colire se utilizează apa injectabilă 
(4q. pro injectionibus) sau uleiul de floarea soarelui neutralizat. În 
farmacii, picăturile oftalmice se prepară la cerere şi se ambalează în 
flacoane, prevăzute cu picurător. Apa injectabilă este proaspăt fiartă, 
răcită şi sterilă. 

Exemple: 

|. Să se prescrie sub formă de colir 10 ml soluţie apoasă de 0,1% 
atropină sulfat. 

Metoda I 

Rp.: Sol. oftalmică atropină sulfat 0,1% — 10 ml 

D.S. Instilaţii conjunctivale, câte o picătură de 3 ori pe zi. 


Metoda a I-a 
Rp.: Sol. oftalmică atropină sulfat 1:1000 — 10 ml 
D.S. Instilaţii conjunctivale, câte o picătură de 3 ori pe zi. 

Metoda a Il-a 
Rp.: Sol. oftalmică atropină sulfat 0,01 — 10 ml 
D.S. Instilaţii conjunctivale, câte o picătură de 3 ori pe zi. 


Metoda a IV-a 
Rp.: Atropină sulfat 0,01 
Apă injectabilă ad 10 ml 
M.D.S. Instilaţii conjunctivale, câte o picătură de 3 ori pe zi. 
Notă. Colirele produse de industria farmaceutică se prescriu numai prin metoda 
oficinală (abreviată). 


Să se prescrie în colir 10 ml suspensie de 0,1% dexametazon. 


Metoda 1 
Rp.: Susp. oftalmică dexametazon 0,1% — 10 ml 
D.S. Instilaţii conjunctivale, câte o picătură de 3 ori pe zi. 


Metoda a Il-a 
Rp.: Susp. oftalmică dexametazon 1:1000 — 10 ml 
D.S. Instilaţii conjunctivale, câte o picătură de 3 ori pe zi. 


Notă. Suspensiile oftalmice sunt exclusiv oficinale, se produc de industria far- 
maceutică şi, deci, nu se prescriu după metoda magistrală. 


Exerciţii. Prescrieţi următoarele substanţe sub formă de colir: 

1. Neostigmină 0,5% — 5 ml. Instilaţii conjunctivale, câte o pică- 
tură de 4 ori pe zi; 

2. Pilocarpină clorhidrat 1% — 10 ml. Instilaţii conjunctivale, câte 
o picătură de 3 ori pe zi; 

3. „„Colargol” 2% — 10 ml. Instilaţii conjunctivale, câte o picătură 
de 3 ori pe zi; 

4. Sulfatiazol 10% — 10 ml. Instilaţii conjunctivale, câte o picătură 
de 3 ori pe zi; 

5. Sulfacetamidă 30% — 10 ml. Instilaţii conjunctivale, câte o pică- 
tură de 3 ori pe zi; 

6. Scopolamină bromhidrat 0,25% — 10 ml. Instilaţii conjunctivale, 
câte o picătură de 3 ori pe zi; 

7. Dexametazon-oftan 0,1% — 5 ml. Instilaţii conjunctivale, câte o 
picătură de 3 ori pe zi; 

8. „Optimol” 0,25% — 5 ml. Instilaţii conjunctivale, câte o picătură 
de 3 ori pe zi; 

9. Prednisolon 0,3% — 5 ml. Instilaţii conjunctivale, câte o picătură . 
de 3 ori pe zi; 
10. Clonidină clorhidrat 0,125% — 1,5 ml. Instilaţii conjunctivale, 
câte o picătură de 3 ori pe zi. 


Picături nazale sau picături pentru nas (rhinogutiae), sunt for- 
me farmaceutice lichide, sub formă de soluţii, emulsii sau suspensii, 
destinate administrării pe mucoasa nazală cu scop decongestionant, în 
caz de rinite. Picăturile nazale se prepară prin dizolvarea, emulsionarea 
sau dispersarea substanţelor active în soluţii apoase izotonice sau în ulei 
de floarea-soarelui neutralizat şi completarea până la masa prevăzută. 
Se prescriu la fel ca şi picăturile oftalmice. 

Avantaje 

Administrarea picăturilor nazale prezintă următoarele avantaje: 

— acţiune rapidă; 

— aplicare uşoară şi rapidă; 
biodisponibilitate înaltă; 
posibilitatea preparării pe cale industrială utilizându-se tehnologii 
avansate; 
posibilitatea obţinerii unor soluţii cu acţiune prelungită datorită 
utilizării unor excipienţi adecvaţi (excipienţi cu viscozitate ridicată). 
Dezavantaje 
— interval scurt de contact cu mucoasa nazală; 

— acţiune sistemică nedorită (în cazul trecerii substanţei active în 
circulaţia generală); 
— posibile iritaţii locale. 


| 


Clasificare 
Picăturile nazale se clasifică după mai multe criterii: 
a. După modul de formulare: 
— magistrale; 
— oficinale; 
— industriale (tipizate). 
b. După gradul de dispersie: 
— soluţii; 
— emulsii; 
— suspensii. 
c. După modul de dozare: 
— unidoză; 
— multidoză. 

d. După durata efectului terapeutic: 


— acţiune imediată; 
— acţiune prelungită. 


e. După natura solventului: 


— soluţii apoase; 
— soluţii uleioase; 
— soluţii vâscoase (hidrofile). 


f. După modul de administrare: 


— picurări; 
— spălături; 
— pulverizări; 
— inhalaţii. 


g. După acţiunea terapeutică: 


— locală (antiinflamatoare, vasoconstrictoare, antiinfecţioase); 
— sistemică (parasimpatolitice, hormoni, vaccinuri). 


Exerciţii. Prescrieţi următoarele substanţe în picături nazale: 


l. 


rA 


F; 


4. 


Tetracaină clorhidrat 1% — 10 ml. Pentru anestezia de suprafață 
a mucoasei nazale. 

Efedrină clorhidrat 2% — 5 ml. Instilaţii nazale. Câte 2 picături 
în fiecare meat nazal, de 3 ori pe zi. 

Xilometazolină 0,1% — 10 ml. Câte 2 picături în fiecare meat 
nazal, de 3 ori pe zi. 

Nafazolină 0,05% — 10 ml. Câte 2 picături în fiecare meat nazal, 
de 3 ori pe zi. 


. Desmopresină diacetat — 5 ml. Câte 2 picături în fiecare meat 


nazal, de 3 ori pe zi. 


. Mentol sub formă de soluţie uleioasă (cu ulei de vaselină) 1% — 


10 ml. Instilaţii nazale. Câte 2 picături în fiecare meat nazal, de 
3 ori pe zi. 


Picăturile otice (otoguttae) sunt forme farmaceutice lichide sub formă 
de soluţii, emulsii sau suspensii, destinate pentru tratamentul patologii- 
lor bacteriene, micotice sau alergice ale canalului auditiv extern şi ale 
timpanului. Picăturile otice pot fi apoase, alcoolice, glicerolice sau uleioase. 
Se prepară prin dizolvare, emulsionare sau suspendare în apă, prin 
dizolvare în ulei vegetal sau în alţi solvenți. 

În calitate de vehicul, pentru soluţiile otice se utilizează: 

— apa purificată (4q. purificata); 

— alcoolul etilic (Spiritus aerhylicus); 

—  glicerolul (Giycerinum); 

— uleiurile grase (Olea pinguia, Oleum Persicorum, Ol. Amygda- 
larum etc.). 

Avantaje 

Administrarea preparatelor otice prezintă următoarele avantaje: 

— acțiune rapidă şi directă datorită administrării topice; 

— administrare uşoară, elegantă, netraumatizantă; 

— diversitatea de forme (soluţii, emulsii, unguente etc.). 

Dezavantaje 

— formele utilizate trebuie încălzite la temperatura corpului; 

— nu totdeauna se poate asigura un contact prelungit cu mucoasa 
conductului auditiv; 

— soluţiile apoase nu sunt totdeauna eficiente; 

— uneori soluţiile pot transporta infecția în zonele învecinate (sinu- 
suri); 

— uneori soluțiile nu sunt miscibile cu secrețiile auriculare şi men- 
țin o umiditate ridicată, factor care favorizează apariţia infecții- 
lor microbiene sau fungice. 

În general, soluţiile apoase sunt indicate în afecţiuni nesupurative, 

iar soluţiile uleioase se vor evita pe cât posibil, 


Clasificare 
Formele otice se clasifică după mai multe criterii: 
a. După modul de formulare: 

— forme otice magistrale; 

— forme otice tipizate sau industriale. 
b. După gradul de dispersie: 

— soluţii; 

— emulsii; 

— suspensii. 
c. După modul de condiționare: 

— unidoză; 

— multidoză. 
d. După modul de administrare: 

— picurări; 

— spălături; 

— pulverizări. 
e. După natura solventului: 

— soluţii apoase; 

— soluţii uleioase; 

— soluţii glicerinate (sau alt vehicul vâscos hidrofil). 
f. După durata efectului: 

— acţiune imediată (soluţii apoase); 

— acţiune prelungită (soluţii uleioase, emulsii, suspensii). 
g. După acţiunea terapeutică: 

— antiinflamatoare; 

— antiinfecţioase; 

— cicatrizante; 

— fluidifiante ale secreţiilor; 

— dezodorizante; 

— sicative etc. 


Exemple: 
|. Să se prescrie 5 ml soluţie otică apoasă de 5% fenol. 
Metoda 1 
Rp.: Sol. fenol 5% — 5 ml 
D.S. Intraauricular. Câte o picătură de 3 ori pe zi. 


Metoda a l-a 
Rp.: Sol. fenol 0,25- 5 ml 
D.S. Intraauricular. Câte o picătură de 3 ori pe zi. 


Metoda a IIl-a 
Rp.: Fenol 0,25 
Apă purificată ad 5 ml. 
M.D.S. Intraauricular. Câte o picătură de 3 ori pe zi. 


2. Să se prescrie 5 ml soluţie otică alcoolică de 2% resorcină. 
Metoda I (concentraţia exprimată în procente) 
Rp.: Sol. alcoolică resorcină 2% — 5 ml 

D.S. Intraauricular. Câte o picătură de 3 ori pe zi. 
Metoda a II-a (concentraţia exprimată în raportul masă-volum) 
Rp.: Sol. alcoolică resorcină 0,1— 5 ml 

D.S. Intraauricular. Câte o picătură de 3 ori pe zi. 

Metoda a III-a (magistrală) 
Rp.: Resorcină 0,1 
Alcool etilic ad 5 ml 
M.D.S. Intraauricular. Câte o picătură de 3 ori pe zi. 
3. Să se prescrie 10 ml soluţie otică glicerolică de 10% „Borax”. 
Metoda I (concentraţia exprimată în procente) 
Rp.: Sol. glicerolică borax 10% — 10,0 
D.S. Intraauricular. Câte o picătură de 3 ori pe zi. 


Metoda a Il-a (concentraţia exprimată în raportul masă-volum) 
Rp.: Sol. glicerolică borax 1,0 — 10,0 
D.S. Intraauricular. Câte o picătură de 3 ori pe zi. 


Metoda a Il-a (magistrală) 
Rp.: Borax 1,0 
Glicerol ad 10,0 
M.D.S. Intraauricular. Câte o picătură de 3 ori pe zi. 


4. Să se prescrie 10 ml soluţie otică uleioasă de 10% camfor. 
Metoda 1 (concentraţia exprimată în procente) 
Rp.: Sol. uleiosă camfor 10% — 10 ml 

D.S. Intraauricular. Câte o picătură de 3 ori pe zi. 


Metoda a II-a (concentraţia exprimată in raportul masă-volum) 
Rp.: Sol. uleioasă camfor 1,0 — 10 ml 
D.S. Picături otice. 


Metoda a III-a (desfăşurată) 
Rp.: Camfor 1,0 
Ulei de piersici ad 10ml 
M.D.S. Picături otice. 


Exerciţii. Prescrieţi tn picături otice următoarele substanțe: 
Soluţii apoase: 
]. Nitrofural |: 5000 - 10 ml. Intraauricular. Câte o picătură de 


3 ori pe zi. 

2. Sulfacetamidă 20% — 5 ml. Intraauricular. Câte o picătură de 
3 ori pe zi. 

3. Protargol 3% — 10 ml. Intraauricular. Câte o picătură de 3 ori 
pe zi. 

4. Nitrat de argint 5% — 5 ml. Intraauricular. Câte o picătură de 
3 ori pe zi. 

Soluţii alcoolice (să se folosească alcool de 70%): 

1. Acid boric 5% — 10 ml. Intraauricular. Câte o picătură de 
3 ori pe zi. 

2. Acid salicilic 2% — 5 ml. Intraauricular. Câte o picătură de 
3 ori pe zi. 

Picăturile dentare se utilizează pentru instilaţii în bursele gingivale 
patologice ca antiseptice (acţiune antibacteriană, antiprotozoică, anti- 
fungică). Se prescriu ca şi cele otice. 

Exerciţii. Prescrieţi în picături dentare următoarele substanţe. 

Soluţii apoase: 

1. Tricomonacid 1% — 10 ml. Pentru instilaţii gingivale de 3 ori pe 
zi. 
2. Sangviritrină 1% — 10ml. Pentru instilaţii gingivale dimineaţa. 

Soluţii alcoolice: 

1. Usninat de sodiu 1% — 30 ml. Pentru instilaţii gingivale de 3 ori 
pe zi. 

2. Salvină 1% — 10 ml. Pentru instilaţii gingivale de 3 ori pe zi. 

3. Sangviritrină 0,2% — 10 ml. Pentru instilaţii gingivale de 3 ori 
pe zi. 


Picături pentru uz intern 
(Guttae ad usum internum s. Guttae pro usu interno) 

Picăturele pentru uz intern reprezintă soluţii apoase ale unor 
substanţe puternic active sau toxice, care se dozează cu picătura. Acea- 
stă metodă de dozare este foarte precisă. Dimensiunile picăturii depind 
de natura excipientului şi de diametrului picurătorului. Masa picăturii 
unui lichid, care se scurge încet dintr-un picurător, depinde de diametrul 
orificiului acestuia şi de tensiunea superficială a lichidului. Un picurător 
cu diametru standard, drenează picături, masa cărora depinde de tensiu- 
nea superficială a lichidului, cu alte cuvinte de coeziunea intermolecu- 
lară. La temperatura de 20*C, picătura de apă purificată se desprinde de 
picurătorul standard, atunci când atinge masa de 0,05 g. Prin urmare, un 


1 
gram de apă purificată conține 20 picături o5 =20). Numărul optim 


de picături pentru administrare internă este de 20, cu masa de | g sau 1 ml, 

însă acesta poate varia între 5 şi 40 picături la fiecare priză. În exerci- 

ţiile de mai jos se vor lua 20 picături la fiecare priză; prin urmare, | ml 
100 


de soluţie. Acest volum de lichid trebuie să conţină o doză de substanță ` 
activă. 

Exemplu. Să se prescrie atropină sulfat în doza pentru o dată de 
0,0005 g sub formă de picături perorale. 


Metoda I (concentraţia exprimată în procente) 
Pentru a calcula concentrația substanţei active în procente: 
Doza substanţei de 0,0005 g se va dizolva în 20 picături (= 1 ml) 
de apă purificată. 

Câte procente de atropină ar conţine 100 ml soluţie? 
Se calculează: 

D (doza 1 ml (20 picături) 

C(concetraţia, %) 100 ml 

Unde C= ai = 100*D 
C = 100 x 0,0005 = 0,05% 
Deci, se prescrie: 
Rp.: Sol. atropină sulfat 0,05% — 10 ml 
D.S. Intern. Câte 20 picături de 3 ori pe zi. 


Metoda a II-a (concentraţia exprimaţă în proporție) 
Proporția ne arată ce volum de soluţie, măsurat în mililitri, conţine 
| g de substanţă activă. 
0,0005 g 1 ml (20 picături) 
lg x ml, 


de unde x = ahap =2000 m! 
0,0005 
Proporția este de 1:2000 


Rp.: Sol. atropină sulfat 1:2000 — 10 ml 
D.S. Intern. Câte 20 picături de 3 ori pe zi. 


Metoda a III-a (raport masă-volum) 
Raportul masă-volum indică cantitatea de substanță activă expri- 
mată în grame, pe care o conține volumul prescris de soluție. 
0,0005 g 1 ml (20 picături) 
x & 10 ml 
de unde x = 10 x 0,0005 = 0,005 

Raportul este de 0,005:10 ml. 
Rp.: Sol. atropină sulfat 0,005 — 10 ml 
D.S. Intern. Câte 20 picături de 3 ori pe zi. 


Metoda a IV-a (magistrală) 

În cazul acestei metode, se iau N doze de substanță activă şi tot 
atâtea sau câte 20 picături, de apă purificată la fiecare doză. 

Rp.: Atropina sulfat 0,005 

Apă purificată ad 10 ml 
M.D.S. Intern. Câte 20 de picături de 3 ori pe zi. 

Printre metodele descrise cea mai simplă este şi cea mai utilizată: 
cea care indică concentraţia soluţiei în procente. După acumularea unei 
anumite experienţe de prescriere a picăturilor, puteţi încerca să calculaţi 
concentrațiile dozei pentru o priză nu în 20 picături de apă purificată, ci 
în 5, 10, 15, 30, 40 de picături pentru o priză. In acest caz, veţi observa: 
concentrațiile se vor modifica în funcţie de numărul picăturilor în care 
se va dizolva doza preparatului. 

Exerciţii. Prescrieţi următoarele preparate sub formă de picături pen- 
tru uz intern: 

1. lodură de potasiu, doza pentru o priză — 0,03 g. Intern. Câte 

10 picături dimineața. 

2. Nitrat de argint, doza pentru o priză 0,005 g. Intern. Câte 20 de 

picături de 3 ori pe zi. 

3. Carnitină clorură 20% — 100 ml. Calculaţi numărul picăturilor 

care conţin doza de 0,1 g. De 3 ori pe zi. 

4. Codeină fosfat, doza pentru o priză — 0,015 g, în volum de 10 ml. 

Intern. De 3 ori pe zi. 
5. Lanatozidă C 0,05% — 10 ml. Doza pentru o dată — 0,00025 g. 
Calculaţi numărul picăturilor pentru o priză. 


4. FORME PARENTERALE (Parenteralia) 
(Lat. injectio, -onis; rus. HHbeKunu, BNpbICKHBaHHA) 


Formele parenterale sunt niște produse sterile care se administrează 
prin injectare sau perfuzare. Se clasifică în: injecții (injecrabilia), per- 
fuzii (infundibilia) şi pulberi parenterale (pu/veres parenterales). For- 
mele pentru uz parenteral se prepară prin metode care le asigură steri- 
litatea şi evită prezența unor contaminante şi pirogene sau creşterea şi 

multiplicarea microorganismelor. Numeroase preparate pentru uz paren- 
teral conţin adjuvante pentru asigurarea izotonicităţii, pH-ului optim, 
solubilităţii şi conservării principiului activ, antisepsiei. Aceşti compuşi 
nu trebuie să modifice acţiunea substanţei medicamentoase sau să 
producă efecte toxice sau iritante. 

Injecţiile sau preparatele injectabile (injectabilia). Formele desti- 
nate injecţiilor sunt soluţii, emulsii, suspensii sterile sau pulberi sterile 
care se dizolvă sau se suspendă într-un solvent steril înainte de utilizare. 
Ele pot fi preparate manual (magistrale) sau prin metode industriale 
(specialităţi). Soluţiile injectabile pot fi apoase sau uleioase. Soluţiile 
injectabile apoase se prepară cu apă injectabilă (Aqua pro injectione), 
iar soluţiile injectabile uleioase — cu ulei injectabil (Oleum pro injec- 
tione), care se deosebesc de apa distilată simplă sau de uleiul obişnuit 
prin apirogenitate (nu conţine corpi bacterieni şi nu măresc temperatura 
corporală). Injecţiile se introduc cu ajutorul seringii gradate în mililitri, 
de aceea preparatele se dozează anume în aceste unităţi de volum. Solu- 
tiile injectabile apoase pot fi administrate pe orice cale: subcutanat, in- 
tramuscular, intravenos etc. Soluţiile injectabile uleioase se administrea- 
ză preponderent pe cale intramusculară, luându-se toate măsurile de pre- 
cauţie, pentru ca acul seringii să nu pătrundă într-un vas sangvin, deoa- 
rece uleiurile provoacă embolia sau obstruarea vasului. Aceleași măsuri 
de precauţie se vor lua şi pentru administrarea emulsiilor şi suspensiilor 
injectabile. Suspensiile injectabile se administrează sub piele, în muşchi, în 
articulaţie etc. 

Pentru injectare se folosesc diverse forme medicamentoase: injec- 
tiile subcutanate sunt de obicei soluţii apoase, intramusculare — soluţii 
apoase şi uleioase, precum şi suspensii, intravenoase — soluţii apoase. 
Soluţiile şi suspensiile injectabile se mai prepară şi „ex tempore”. În 
aceste cazuri, substanțele medicamentoase injectabile se prescriu şi se 
eliberează în fiole sau flacoane sub formă uscată (pulbere, masă liofili- 
zată) şi se dizolvă sau se diluează înainte de utilizare. 

În marea majoritate a cazurilor, doza pentru o priză a substanţei 
active se dizolvă într-un ml de excipient, însă, poate fi dizolvată şi în 2, 
5, 10, 20 şi 50 ml şi mai mult. 

Soluţiile apoase se introduc: sub piele, în muşchi, în venă, în 
articulaţie etc. În venă, soluţiile injectabile se administrează sub formă 
de: 

a) Bolus (de la grecescul bolos — „ghem”) — injectare intravenoasi 
rapidă în timp de 3—6 min; cantitatea medicamentului injectat se deter 
mină în miligrame de substanţă sau în mililitri de soluţie de o anumit: 
concentraţie; 

b) Perfuzie — de obicei, intravenoasă (uneori intraarterială sau in: 
tracoronariană), cu o anumită viteză. Doza se determină în mod cantita- 
tiv (de exemplu, în ml/min, meg/min, meg/kg/min) sau, mai puţin reco- 
mandat, în picături de soluție pe minut. Pentru o perfuzie îndelungată 
mai precisă, lucru care, în unele cazuri, este absolut obligatoriu (de ex 
administrarea intravenoasă a nitroprusiatului de sodiu), se utilizează se- 
ringi dozate speciale sau sisteme pentru perfuzia microcantităţilor de 
medicamente cu tuburi comunicative prevăzute pentru a preveni pierde- 
rile de preparate în sisteme în urma adsorbţiei lor pe pereţii tuburilor (de 
ex. în cazul nitroglicerinei); 

c) Combinată (asociată, mixtă) — pentru a asigura rapid o concen- 
trație terapeutică permanentă a preparatului în sânge, la început, prepa- 
ratul se injectează în venă în bolus şi imediat se iniţiază perfuzia intra- 
venoasă de menţinere sau administrare intramusculară a aceluiaşi pre- 
parat la anumite intervale de timp. 

Formele medicamentoase injectabile trebuie să fie sterile, stabile, 
apirogene. Soluţiile trebuie să fie izotonice şi lipsite de impurități meca- 
nice. Soluţiile apoase injectate sub piele sau în mușchi trebuie să fie 
izotonice şi să aibă un pH de aproximativ 7,4. Soluţiile hipotonice vor fi 
izotonizate. Soluţiile hiperosmotice, introduse în țesuturile moi, provoa- 
că deschiderea acestora, însoţită de dureri, şi poate fi cauza necrotizării 
lor în locul administrării. Pe cale intravenoasă se introduc numai soluții- 
le izotonice şi hipertonice. Cele hipotonice provoacă hemoliza hematiilor. 

Izotonizarea soluţiilor se face cu ajutorul clorurii de sodiu sau, mai 
simplu, prin dizolvarea substanţei active în soluţie salină izotonică. De 
exemplu, soluţia de 0,25% de procaină este hipotonică, de aceea 
procaina este dizolvată în soluţie de 0,9% de clorură sodică. 

Sterilitatea formelor medicamentoase se asigură fie prin sterilizare, 
fie prin prepararea în condiţii aseptice. 

Preparatele injectabile magistrale se pregătesc în mod manual în 
farmacii, preponderent în farmaciile spitaliceşti, unde se ambalează în 
flacoane cu capacitatea de 5—1000 ml, închise ermetic. Acestea sunt ste- 
rilizate şi îşi păstrează termenul de valabilitate câteva zile; odată ce au 
fost deschise — 24 ore. Prescrierea sub formă de injecții a acestor forme 

medicamentoase, care se prepară la farmacie (de obicei, în soluţii), ne- `“ 
cesită indicarea în reţete a sterilizării obligatorii a medicamentului. În 
reţetă, după denumirea medicamentului se scrie „Sterilisetur”! (Să se 
sterilizeze!). 

Calculul concentraţiei. Să dizolvăm doza pentru o priză de substanță 
activă într-un 1 ml de vehicul. Concentrația soluţiei obţinute, exprimată 
în procente, va fi următoarea: 


D (doza) 1 ml 
C (concentraţia soluţiei %) 100 ml 


100 S XD 


De unde C = 


Exemplu. Să se prescrie, sub formă de injecții, atropină sulfat, doza 
pentru o priză fiind de 0,001 g. 

Concentrația soluției va fi de 100 x 0,001 = 0,1%. Să prescriem 10 ml 
soluție injectabilă. 


Metoda I (concentrația exprimată în procente) 
Rp.: Sol. atropină sulfat 0,1% — 10 ml 
Sterilisetur! 
D.S. Subcutanat, câte 1 mililitru. 


Metoda a Il-a (concentraţia exprimată în proporție) 
Reamintim că proporţia arată volumul soluţiei, în care este dizolvat 
| g de substanţă activă. 
0,001 g l ml 
lg x ml 


= 1000 ml 


De unde x = 
0,001 


Concentrația este de 1:1000 — 10 ml 


Rp.: Sol. atropină sulfat 1:1000 — 10 ml 
Sterilisetur! 
D.S. Subcutanat, câte 1 mililitru. 


Metoda IIl-a (concentraţia exprimată în raport masă-volum) 
Rp.: Sol. atropină sulfat 0,01 — 10 ml. 

Sterilisetur! 

D.S. Câte 1 ml subcutanat. 

Metoda a IV-a (magistrală) 
Rp.: Atropină sulfat 0,01 
Apă injectabilă ad 10 ml 
M. Sterilisetur! 
D.S. Subcutanat, câte | mililitru. 


Exerciţii. Prescrieţi sub formă de injecții: 

1. Procaină 0,25% — 500 ml. 

2. lodura sodică 10% — 50 ml. Câte 10 ml intravenos. 

3. Nucleinat sodic 5% — 25 ml. Câte 5 ml intramuscular. 
4. Salicilat sodic 10% — 50 ml. Câte 10 ml intravenos. 


Dacă medicamentul constă din câteva ingrediente, atunci, după 
enumerarea acestora se va scrie M. Srerilisetur! Apoi urmează D.S. şi 
signatura. 

Exemplu: Să se prescrie 200 ml soluţie sterilă de 0,25% procaină în 
soluţie de 0,6% clorură de sodiu. Pentru anestezie prin infiltrare. 

Rp.: Procaină 0,5 

Sol. clorură de sodiu 0,6% — 200 ml 
M. Sterilisetur! 
D.S. Pentru anestezie prin infiltrare. 


Dezavantajele injecţiilor 

l. Soluţiile injectabile preparate la farmacii îşi pierd uşor sterilita- 
tea, după dezermetizare. Din aceste considerente, acestea se vor utiliza 
numai în instituţiile medicale, unde, din acelaşi flacon, se poate prelua, 
de mai multe ori, cantități diferite de preparat, pentru a fi administrat 
mai multor pacienți, ceea ce permite consumarea rapidă şi completă a 
acestuia. 

2. Prepararea injecţiilor în condiţiile farmaciei este costisitoare. 

3. Injecţiile nu pot fi eliberate imediat (dizolvarea, filtrarea şi 
sterilizarea necesită timp) şi, deci, nu pot fi utilizate în caz de urgenţă. 

Specialităţile injectabile se prepară la ora actuală, aproape exclusiv, 
pe cale industrială, în condiţii anumite și sunt ambalate în: fiole, fla- 
coane, seringi preumplute, cartuşe pentru seringi speciale (dozatoare). 

Fiolele, numite şi ampule, sunt confecţionate din sticlă neutră in- 
coloră sau colorată, cu volumul de până la 50 ml, închise ermetic prin 
sudare în flacără (pentru menţinerea stabilităţii şi sterilităţii), sau din 
polimeri speciali, dacă au un volum mai mare (în 100-500 ml). În fiole 
se livrează soluţii, suspensii sau pulberi liofilizate, care se diluează „ex 

tempore”. Apa, folosită pentru prepararea soluţiilor injectabile, trebuie 
să fie proaspăt purificată şi apirogenă. 

Flacoanele folosite pentru soluţiile injectabile sunt nişte recipiente 
din sticlă, închise, cu capacitate variată. Acestea se închid cu dopuri din 
plastic special sau din elastiomere. Garnitura metalică, fixată pe aceste 
flacoane permite introducerea acului seringii. Ele trebuie să asigure etan- 
şeitatea, să împiedice pătrunderea agenţilor contaminanţi, să permită in- 
trarea acului seringii fără a opune rezistenţă şi fără a se rupe. După scoa- 
terea acului din dopul de cauciuc, orificiul format trebuie închis ermetic. 
În flacoane se ambalează pulberi liofilizate, soluţii sau suspensii injecta- 
bile sterile. Flacoanele pot conţine una sau mai multe doze de medica- 
ment. Flacoanele nu au o denumire latină, de aceea nu se specifică în 
rețete. 

De obicei, fiolele şi flacoanele conţin o singură doză (pentru adulţi) 
de medicament. 

Fiind forme medicamentoase oficinale, fiolele şi flacoanele se pre- 
scriu printr-o singură metodă (abreviată); dozele necesare sunt indicate 
în ghidurile de specialitate. 

La prescrierea soluţiilor sau suspensiilor în fiole, se va indica mai 
întâi, forma medicamentoasă: soluţie „Suspensie ___ „apoi genul 
soluţiei — uleioasă, alcoolică (dacă este nevoie), denumirea substanţei 
medicamentoase, concentraţia soluţiei sau suspensiei în procente şi 
cantitatea. După aceasta urmează D.t.d. N__in ampullis (Eliberează 
asemenea doze în număr de____în fiole), S. şi signatura. 

Pe fiole este înscrisă denumirea, concentraţia şi volumul soluţiei. 
Literele sunt scrise cu diferite culori, în funcţie de natura produsului sau 
de calea de administrare; medicamentele active și foarte active (trecute 
în categoria „separanda” şi „venena”) se scriu cu roşu; administrarea 
intramusculară sau subcutanată este semnalată prin culoarea albastră; 
administrarea exclusiv intravenoasă — prin culoarea verde. Culoarea 
neagră este folosită la preparatele de uz veterinar. Pe fiolele brune se 
scrie cu vopsea galbenă sau albă. Dezavantajul fiolelor fabricate din 
sticlă brună constă în faptul că soluţia nu se vede tocmai bine în inte- 
rior, ceea ce nu permite să se constate vreun eventual început de alte- 
rare, colorare, opalescenţă etc. 

Seringile preumplute sunt sterile şi gata pentru întrebuințare. Car- 
tușele, spre deosebire de flacoane, se folosesc pentru introducerea în 
seringi speciale. Unele sunt bicamerale. Unul din compartimente con- 

ține principiul activ, iar celălalt — solventul. Înainte de întrebuințare, 
solventul se trece în camera cu substanţa activă pentru a o dizolva. 
Exemple: 
|. Să se prescrie 10 fiole de 1 ml de soluţie apoasă 0,1% atropină 
sulfat. Se recomandă pentru administrarea subcutanată câte | ml. 
Rp.: Sol atropină sulfat 0,1% — 1 ml 
D.t.d. N. 10 in amp. 
S. Subcutanat, câte | ml. 


2. Să se prescrie 6 fiole de 1 ml soluţie uleioasă de 1% nandrolonă 
fenilpropionat. 
Rp.: Sol. uleioasă nandrolonă fenilpropionat 1% — 1 ml 
D.t.d. N. 6 in amp. 
S. Intramuscular, câte 1 ml. 


3. Să se prescrie 6 fiole de 1 ml soluție alcoolică 0,1% de prostenon. 
Să se perfuzeze soluția intravenos, diluată de 500 ori. 
Rp.: Sol. alcoolică prostenon 0,1% — 1 ml 
D.t.d. N. 6 in amp. 
S. Conţinutul unei fiole să se dilueze în 500 ml de soluție sali- 
nă izotona injectabilă şi să se perfuzeze intravenos. 


4. Să se prescrie 6 fiole de 1 ml suspensie apoasă 2,5% cortizon 
acetat. 
Rp.: Susp. cortizon acetat 2,5% — 1 ml 
D.t.d. N. 6 in amp. 
S. Intramuscular, câte 1 ml. 


Calcularea dozei pentru administrare 

1. Gentamicina sulfat se recomandă în proporție de 0,4 mg/per kg 
al mesei corporale de 3 ori pe zi, intramuscular. Câtă soluție trebuie să i 
se introducă pacientului cu masa corporală de 60 kg, dacă dispunem de 
acest preparat în fiole a câte 1 ml soluție de 4%? 

Doza va fi de 0,4 x 60 = 24 mg sau 0,024 g 

Concentrația soluției de 4% ne demonstrează că 100 ml soluție 
conține 4 g de gentamicină sulfat. Atunci: 


4g 100 ml 
0,024 g xml 
unde x = OPE = BA L 0,6 mi 

2. Să se administreze intravenos 7500 U heparină. Forma de li- 
vrare: flacoane a câte 5 ml (5000 U/ml). 
5000 U 1 ml 
7500 U x ml 


Perfuziile sau preparate perfuzabile (infundibulia). Preparatele per- 
fuzabile sunt definite în farmacopee ca fiind soluţii apoase, rareori emulsii 
(ulei în apă) izotonice şi apirogene sterile, ambalate în recipiente de 
sticlă, închise cu dop de cauciuc sau în recipiente din plastic de 100, 250, 
500 şi 1000 ml. Emulsiile perfuzabile trebuie să aibă aspect omogen, iar 
diametrul particulelor să nu depăşească 1 micron. Perfuziile se adminis- 
trează intravenos (uneori intraarterial sau intracoronarian) în volum de 
100 ml sau mai mare, cu ajutorul unui dispozitiv de perfuzare. Adminis- 
trarea perfuziilor se face picătură cu picătură, pe o durată de timp de la 
aproximativ 30 minute până la câteva ore, în funcţie de volumul soluţiei. 

Spre deosebire de preparatele injectabile, preparatele perfuzate 
creează în sângele pacientului o concentraţie relativ constantă a substan- 
tei active pentru toată perioada perfuziei, ceea ce exclude efectele adverse 
posibile ale acesteia. Preparatele perfuzabile sunt din ce în ce mai între- 
bate: perfuzia se foloseşte pentru rehidratarea organismului, înlocuirea 
(substituţia) plasmei, nutriția parenterală, oprirea hemoragiilor etc. In 
aceste scopuri se administrează perfuzii cu electroliți (clorură de sodiu 
de 0,9%, soluţie perfuzabilă Ringer, clorură de potasiu), perfuzii cu 
substanţe energetice (glucoză, fructoză, sorbitol), perfuzii pentru comba- 
terea fenomenelor de acidoză (bicarbonat de sodiu), sau de alcaloză 
(clorură de amoniu), perfuzii cu soluţii coloidale, substituente de plas- 
mă (dextran 40, dextran 70). 

Exemple 

l. Sa se prescrie $ flacoane a câte 500 ml de soluţie de 0,9% 
clorură de sodiu pentru perfuzii intravenoase. 

Rp.: Sol. clorură de sodiu 0,9% — 500 ml 

Did. N. 5 
S. Perfuzabil. Câte 500 ml intravenos, o dată pe zi, cu viteza 
100 picături/min. 

2. Să se prescrie 5 fiole a câte 3 ml de amiodaron — concentrat 
pentru perfuzii intravenoase. 
Rp.: Amiodarona 3 ml 
D.t.d. N 5 in amp. 
S. Perfuzabil. Conţinutul fiolei se diluează cu 250 ml de ser 
fiziologic injectabil şi se administrează intravenos: cu viteza 
de 50 picături /min. 


3, Să se prescrie 6 flacoane a câte 500 ml de „Intralipid”, emulsie 


perfuzabilă. 
Rp.: Emuls. intralipid 20% — 500 ml 
Drd N. 5 


S. Perfuzabil. Câte 500 ml intravenos, o > dia pe zi, cu viteza 
de 100 m!/oră. 


4. Să se prescrie 6 flacoane a câte 500 ml lipofundină, emulsie 
nutritivă pentru perfuzii intravenoase. 
Rp.: Emuls. „Lipofundin” 500 ml 
D.t.d. N. 6 
S. Pentru perfuzii intravenoase, câte 500 ml (3-5 ore), o dată 
pe zi. 


Pulberi parenterale. Pulberile parenterale sunt substanţe instabile 
sub formă de soluţii. Se prepară în laboratoarele farmaceutice datorită 
unor tehnologii avansate, în condiţii aseptice, prin liofilizare (soluţiile 
se evaporă în condiţii de vid, la temperaturi foarte scăzute). Sunt amba- 
late în fiole sau flacoane. 

La prescrierea în fiole a unei substanțe uscate (pulberi, mase liofi- 
lizate) se va indica denumirea substanţei şi cantitatea ei într-o fiolă. Apoi 
urmează D.t.d. N___in ampullis (Eliberează asemenea doze în număr 
de în fiole), şi S. — signatura. În signatură se va indica ordinea 
dizolvării (diluării) substanţei, calea de administrare a soluţiei (suspen- 
siei), timpul injectărilor. Nu se indică sterilizarea substanţei. 

Exemple: 

|. Să se prescrie 10 fiole cu acid etacrinic. Doza — 5 centigrame. Să 
se administreze intramuscular câte 0,05 g o dată pe zi, conţinutul fiolei 
dizolvându-se în prealabil într-un ml de soluţie de clorură. 

Rp.: Acid etacrinic 0,05 

D.t.d. N. 10 in amp. 

S. Intravenos. Conţinutul fiolei se va dizolva într-un ml de 

soluţie de clorură sodică şi se va administra de două ori pe zi. 
110 


2. Să se prescrie 7 fiole cu urofolitropină. Doza — 75 UI. Se va ad- 
ministra intramuscular câte o doză o dată pe zi, conţinutul fiolei dizol- 
vându-se în prealabil într-un ml de solvent. 

Rp.: Urofolitropină 75 Ul 

D.t.d. N. 10 in amp. 
S. Intramuscular. Conţinutul fiolei se va dizolva într-un ml de 
solvent şi se va administra o dată pe zi. 


La prescrierea flacoanelor, în reţetă se respectă aceleaşi reguli ca şi 
la prescrierea preparatelor în fiole, cu o singură excepţie: după D.t.d. N. 
nu se va scrie cuvântul „flacon”. 
Exemple : 
l. Să se prescrie 10 flacoane de benzatin-benzilpenicilină a câte 
600 000 UA. 
Rp.: Benzatin-benzilpenicilină 600 000 UA 
D.t.d. N. 10 
S. Intramuscular. Conţinutul flaconului se va dizolva cu 2 ml 
apă injectabilă şi se va administra o dată pe săptămână. 


2. Să se prescrie 15 flacoane de cefazolină sodică a câte 1000 mg. 
Rp.: Cefazolină sodică 1,0 
D.t.d. N. 15 
S. Intramuscular. Conținutul flaconului se va dizolva cu 2 mi de 
apă injectabilă sterilă şi se va administra câte 1g de 3 ori pe zi. 


Preparate injectabile cu denumiri speciale 
(denumiri comerciale, nume depuse) 

Soluţiile oficinale ale unor compuşi chimici poartă denumiri spe- 
ciale. De ex., soluţia citizină clorhidrat 0,15% se numeşte Cititon. În loc 
de prescripţia complicată: 

Rp.: Sol. citizină clorhidrat 0,15% — 1 ml 

D.t.d. N. 10 in amp. 
S. Câte 1 ml intravenos. 


Se poate scrie: 
Rp.: Cititonă | ml 
D.t.d. N. 10 in amp. 
S. Câte | ml intravenos. 

În toate aceste cazuri, după Rp.: se va menţiona doar denumirea 
preparatului şi cantitatea sa. Apoi urmează D.t.d. N.___in amp., şi 
signatura (S.). 

Exemplu: 

Să se prescrie 10 fiole a câte 1 ml de niketamidă — soluţie de 25% 
de dietilamidă a acidului nicotinic. Se va administra subcutanat câte | ml 
de 2 ori pe zi. 

Rp.: Niketamidă | ml 

D.t.d.N. 10 in amp. 
S. Se va administra subcutanat câte | ml de 2 ori pe zi. 


În fiole se vor prescrie și unele preparate neogalenice: 
Rp.: Digalen-neo | ml 

D.t.d. N. 10 in amp. 

S. Se va administra subcutanat câte | ml o dată pe zi. 


Preparate organice lichide: 
Rp.: Pituitrină 1 ml (5 UA) 
D.t.d. N. 12 in amp. 
S. Se va administra subcutanat câte | ml o dată pe zi. 


Seringi preumplute: 

a) Seringi-tuburi sau autoinjectoare 

O serie de soluţii injectabile, care administrează în cazuri de 
urgenţă (intoxicații grave, şoc etc.), sunt livrate în tuburi speciale de 
polietilenă, dotate cu ace sterile și gata de utilizare. Echipele de salvare 
sunt dotate anume cu acest tip de seringi-tuburi. Seringele-tuburi sunt 
destinate pentru o singură injecție și nu se prescriu, deoarece nu sunt 
comercializate. 

Exemple: 

]. Atropină sulfat 0,1% — bl ml. Subcutanat. O seringă pe zi. 

2. Trimeperidina 2% —1 ml. Subcutanat. Într-o priză. 

3. Morfină clorhidrat 1% — 1 ml. Intravenos. 

4. Cafeină benzoat de sodiu 10% şi 20% — 1 ml. Subcutanat. 

5. Niketamidă | ml. Subcutanat. 


b) Seringi-fiole — o formă extrem de convenabilă prin faptul că pot 
fi administrate imediat, ceea ce exclude pericolul transmiterii infecțiilor. 
Exemplu: „Depostat” 2 ml, „Clexan” 0,2 ml. 

Rp.: Clexan 0,2 ml 


D.t.d. N. 2 
S. Subcutanat. Câte 0,2 ml în regiunea abdominală, la nivelul 
centurii, o dată pe zi. 


A. Prescrieți în fiole: 
a) soluţii apoase: 


b 


c 


— 


— 


| 


2. 


3, 


n 


8. 


9, 


. Carbazocromă de 0,025% — | ml, nr.6. Intramuscular. Câte 1 ml 


de 2 ori pe zi. 
Aceclidină de 0,2% — 1 ml, nr.6. Subcutanat. Câte 1 ml de 3 ori 
pe zi. 
Indigocarmin de 0,4% — 5 ml, nr.6. Intravenos, $ ml lent. 

„ Metilergometrină de 0,2% — 1 ml, nr.6. Intramuscular. Câte 1 ml 
de 2 ori pe zi. 

. Adenozintrifosfat de sodiu de 1% — 1 ml, nr.6. Intramuscular. 


Câte 1 ml pe zi. 


. Oxibutirat sodic de 20% — 1 ml, nr.6. Intravenos. Câte 1 ml pe zi. 
7. 


Pentagastrină de 0,025% — 2 ml, nr.6. Subcutanat. Câte 2 ml pe 
zi. 

Platifilină hidrotartrat de 0,2% — 1 ml, nr.6. Intramuscular. 
Câte | ml de 2 ori pe zi. 

Neostigmină de 0,05% — 1 ml, nr.6. Subcutanat. Câte 1 ml pe zi. 


10. Trimeperidină de 2% — 1 ml, nr.6. Intravenos, Câte 1 ml pe zi. 
soluţii uleioase: 


l. 
d: 


i £ 


4. 
3, 


6. 
T 


Crizanol de 5% — 2 ml, nr.6. Intramuscular. Câte 2 ml pe zi. 
Medrosteronă propionat de 5% — 1 ml, nr. 6. Intramuscular. 
Câte | ml pe zi. 

Nandrolonă fenilpropionat de 2,5% — 1 ml. Intramuscular. 
Câte | ml pe săptămînă. 

Progesteron de 1% — 1 ml, nr.6. Intramuscular, Câte 1 ml pe zi. 
Drostanolon de 35% — 1 ml, nr. 6. Intramuscular o dată pe 
săptămână. 

Dezoxicorton acetat de 0,5% — 1 ml, nr. 6. Intramuscular. 
Silabolin de 2,5% — 1 ml, nr. 6. Intramuscular o dată pe 
săptămână, 


soluții alcoolice: 


1. 


Gramicidină de 2% — 5 ml. Se va dilua în 500 ml apă. Pentru 
spălaturi. 

2. Clorofilipt de 0,25% — 2 ml. Se va dilua în 38 ml de soluţie 
clorură sodică injectabilă. Se va administra intravenos de 4 ori 
pe zi. 

d) suspensii apoase: 

1. Triamcinolon de 4% — 1 ml, nr.6. Câte 1 ml intramuscular o 
dată în 2 săptămâni. 

2. Dezoxicorton trimetilacetat de 2,5% — 1 ml, nr.6. Câte | ml 
intramuscular o dată la 2 săptămâni. 

3. Tetracosactid de 0,1% — 1 ml, nr.6. Câte 1 ml intramuscular 
de 2 ori pe săptămână. 

e) soluţii compuse cu denumiri comerciale (nume depuse): 

1. Baralgină 5 ml, nr.6. Câte $ ml intravenos lent în caz de 
colici. 

2. Doxafen | ml, nr.6. Câte 1 ml intramuscular ca antivomitiv 
după radioterapie. 

3. Duplex 1 ml, nr. 6. Câte | ml subcutanat o dată pe zi. 

4. Esenţiale 5 ml, nr.20. Câte 5 ml intramuscular o dată pe zi. 

5. Solcoseril 2 ml, nr.10. Câte 2 ml intramuscular o dată pe zi. 

f) pulberi liofilizate: 

|. Aloxim 0,075. Se va dilua în într-un ml apă injectabilă. Câte 
l ml intramuscular, nr. 10. 

2. Nitroprusiat de sodiu 0,03. Se va dizolva în $ ml solvent 
alăturat. Soluţia obţinută se va dilua în 500 ml soluţie salină 
izotonă injectabilă şi se va perfuza intravenos în caz de criză 
hipertensivă, nr.4. 

3. Dibrospidiu clorid 0,1. Se va dizolva într-un ml de apă injecta- 
bilă. Câte 1 ml intramuscular o dată pe zi, nr.6. 

4. Fotretamină 0,01; 0,02. Se va dizolva într-un ml de apa injecta- 
bilă. Câte 1 ml intramuscular o dată pe zi, nr.6. 

5. Prednisolon hemisuccinat 0,025. Se va dizolva în 500 ml de so- 
luţie clorură sodică. Pentru perfuzii intravenoase, nr.6. 


B. Prescrieţi în flacoane: 
a) pulberi liofilizate hidrosolubile: 
1. Cefotaximă 1,0. Se va administra intramuscular de 2 ori pe zi 
câte 1 g, nr.10. 
2. Oxacilină sodică 0,25. Se va administra intramuscular câte 
0,25 de 4 ori pe zi, nr.20. 

3, 


4. 


Gentamicină sulfat 0,08. Se va administra intramuscular câte `“ 
80 mg de 2 ori pe zi, nr.10. 

Tobramicină 0,05. Câte 5 mg/kg de 2 ori pe zi intramuscular, 
nr. l0, 


b) pulberi liofilizate insolubile (pentru suspensii): 


l; 


2; 


w 


Cc 


Benzatin-benzilpenicilină 1 200 000 UA. Se va dilua în 5 ml 
de solvent alăturat. Câte 1 200 000 UA intramuscular o dată 
la 2 săptămâni (pentru profilaxia reumatismului) , nr.2. 
Procain-benzilpenicilină. Câte 600 000 UA intramuscular o 
dată pe zi, nr.5. 


suspensii: 
h 


Suspensie insulină-long 5 ml (200 UI). Câte 40 UI subcutanat 
o dată pe zi, nr.2. 


C. Prescrieți în fiole pentru perfuzii intravenoase: 


i 


NAUN 


JA 


Acid aminocapronic de 5% — 100 ml, nr.5. Intravenos, în per- 
fuzie. 


. Albumină de 5% —100 ml, nr.5. Intravenos, în perfuzie. 

. Metronidazol de 0,5% —100 ml, nr.5. Intravenos, în perfuzie. 
„ Poliamină de 400 ml, nr.5. Intravenos, în perfuzie. 

„ Polifer de 400 ml. Se vor administra 1200 ml, nr.6. Intrave- 


nos, în perfuzie. 


„ Reogluman de 400 ml, nr.5. Intravenos, în perfuzie. 
. Para-aminosalicilat de sodiu de 3% — 250 şi 500 ml, nr.5. In- 


travenos, în perfuzie. 


5, SOLUȚII EXTRACTIVE 


Soluţiile extractive sunt forme farmaceutice lichide ce se obțin prin 
extragerea din plantele medicinale sau, mai rar, din produse animale, și 
diluate cu solvenţi, de obicei, cu apă purificată, alcool etilic sau ulei 


vegetal. 


Soluțiile extractive se clasifică după tipul de solvent: 

a) apoase; 

b) alcoolice; 

c) uleioase. 

Preparatul vegetal conţine numeroase substanţe, dintre care cel 
puţin una are acţiune farmacologică. Împreună cu substanța activă, din 
drog în soluţie trec şi alţi compuşi solubili, adesea lipsiţi de activitate 
terapeutică. Aceștea se numesc substanţe de balast. 

5.1. Soluţii extractive apoase 

Soluţiile extractive apoase se prepară din drogul vegetal prin dizol- 
varea, preponderent prin fierbere, a compuşilor pe care îi conţin. După 
modul de preparare (infuzarea, decocţia, macerarea), soluţiile extractive 
apoase se împart în infuzii, decocturi şi mucilagii. 

Modul de preparare: 

a) Infuzia. La drogul mărunţit se adaugă cantitatea indicată de apă 
la temperatura camerei, se încălzeşte la bain-marie timp de 15 min, se 
lasă să se infuzeze 45 min și să se răcească. În acest timp, principiile 
active trec din plantă în apa. După aceasta, infuzia se strecoară, drogul 
rămas se stoarce, totul se filtrează şi volumul infuziei se completează cu 
apă purificată. De regulă, infuziile se prepară din părţile fine ale plantei 
(flori, frunze, herbă) din care componenții activi biologic se extrag mai 
uşor. Mai rar se prepară infuzii din părțile mai dure ale plantelor. 

b) Decocturile. Spre deosebire de infuzare, decocţia prevede fier- 
berea drogului vegetal timp de 30 min, apoi răcirea în decurs de 10 min 
şi filtrarea. În unele cazuri, decoctul se filtrează fierbinte. Decocturile se 
prepară din părțile mai grosiere ale plantelor (rădăcini, rizomi, coajă), 
iar uneori din frunze (de ex.: frunzele de strugurii-ursului). 

Infuziile şi decocturile se prepară, de obicei, în farmacii chiar 
înainte de a fi puse la dispoziția pacientului. Ele se descompun rapid, 
din care motiv se vor prescrie numai pentru 3-4 zile, cu recomandarea 
de a fi păstrate la un loc răcoros. 

Infuziile şi decocturile sunt destinate, în special, pentru uz intern şi 
rareori, pentru uz extern (gargarizare etc.). Daca sunt destinate pentru 
uz intern, atunci vor fi dozate cu lingura, sau cu lingurița, sau cu un 
dozator. 

Infuziile şi decocturile se prescriu prin metoda prescurtată cu indi- 
carea cantităţii materiei prime medicamentoase şi a cantităţii totale de 
infuzie şi de decoct. După denumirea formei medicamentoase — infuzie 
sau decoct — se indică în mod obligator părțile plantei (frunze, coajă, 
rizomi cu rădăcini etc.), denumirea plantei, cantitatea materiei prime în 
grame și, prin liniuță cantitatea totală a infuziei. La prescrierea unei 
infuzii sau a unui decoct se indică doza drogului vegetal pentru o priză. 

Există însă şi concentraţii standarde: 

e 1:10 — din orice plante, cu excepţia celor toxice şi puternic active; 

« 1:30 — din ruşcuţă (herba Adonidis vernalis), lăcrimioară (herba 

Convwallariae majalis), odolean sau valeriană (radix etrhizoma 
Valerianae), ergot (Secale cornutum), amăreală (radix Polygalae); 

+ 1:400 — din diverse specii de degeţel (folium Digitalis), linte lan- 
ceolată (herba Thermopsidis), ipecă (radix Ipecacuanhae) şi alte 
plante toxice. 


Prescrierea infuziilor 
Exemplul 1 
Medicul nu indică cantitatea de drog. 
Rp.: Infuzie frunze de degeţel 150 ml 
D.S. Intern. Câte o lingură de 3 ori pe zi, 


Deoarece frunzele de degeţel sunt un drog toxic (tabelul A), farma- 
cistul va pregăti infuzia în proporţie de 1:400. Adică 
lg 400 ml 
xg 150 ml 


de unde: x = ia SE = 0,37 
Exemplul 2 
Să se prescrie 150 ml infuzie din frunze de degeţel pentru o priză 
de 0,05 g. 


Rp.: Infuzie frunze de degeţel ex. 0,5 — 150 ml. 
D.S. Intern. Câte o lingură de 3 ori pe zi. 
S-au luat 10 doze de drog vegetal (0,05 x 10 = 0,5) şi 10 linguri de 
apă (15 ml x 10= 150 ml). 


Prescrierea decocturilor 
Decocturile se prescriu ca şi infuziile, cu o singură deosebire: cu- 
vântul „Infuzie” se înlocuiește cu „Decoct”. 
Exemplu: 
Să se prescrie 150 ml decoct din rădăcină de sorbestrea (radix 
Sanguisorbae), doza pentru o priză fiind de 0,5 g. 
Rp.: Decoct rădăcină de sorbestrea ex. 5,0 — 150 ml 
D.S. Câte o lingură de 3 ori pe zi. 
Soluţiile extractive apoase se pot prepara şi prin dizolvarea unor 
extracte speciale, preparate în mod industrial. 


Exerciţii 
1) Prescrieţi infuzii din următoarele preparate vegetale, cu dozele 
indicate pentru o priză: 

a) Rădăcină şi rizom de odolean 0,5 g. 
b) Mătase de porumb 0,75 g. 
c) larbă de troscot 1,0 g. 
d) Flori de albăstriţă 0,5 g. 
e) Fructe de ienupăr 0,7 g. 
f) Rădăcină de nalbă mare 0,5 g. 
g) Flori de muşeţel 0,75 g. 
2) Prescrieţi decocturi din preparatele vegetale ce urmează: 
a) Flori de imortelă 0,6 g. 
b) Frunze de merişor 1,5 g. 
c) Frunze de strugurii-ursului 0,75 g. 
d) Fructe de afin 1,0 g. 
e) Rizom de slipeţ 0,75 g. 

c) Mucilagiile (Mucilagine) (Lat. Mucilagio, -nis; rus. Cnu3u) se 
obţin prin dizolvarea substanţelor mucilaginoase de provenienţă vegeta- 
lă (de exemplu a gumei — un suc solidificat vizibil la fisurile tulpinilor şi 
ramurilor unor plante — de cais obişnuit sau ale unor specii de salcâm 
etc.) sau prin extragerea substanţelor mucilaginoase din materia primă 
vegetală prin metoda de macerare (de exemplu mucilagiul din seminţe 
de in, din rădăcini de nalbă mare). Soluţia extractivă obţinută fără încăl- 
zire se numeşte macerat. Mucilagiul se obține, de asemenea, din amido- 
nul opărit. Extragerea substanţelor mucilaginoase din plante se face la 
rece. Produsul mărunțit se menţine în cantitatea indicată de apă timp de 30 
min la temperatura camerei, apoi se decantează şi se filtrează. Aseme- 
nea mucilagii se mai numesc latineşte infusa frigide parata. 

Mucilagiile sunt soluţiile coloidale apoase, vâscoase și lipicioase ale 
unor substanțe macromoleculare (amidon, pectină, metilceluloză etc.) şi 
se folosesc la prepararea altor forme medicamentoase (mixturi, clisme), 
pentru a neutraliza acţiunea iritantă a substanţelor active asupra mucoa- 
sei tubului digestiv. Acţiunea mucilagiilor se explică prin absorbția mo- 
leculelor principiului activ şi prin acoperirea mucoasei cu un strat pro- 
tector, care protejează terminaţiile nervoase senzitive din mucoasa tubu- 
lui digestiv de acţiunea iritantă. 

Exemplu: 

Rp.: Cloralhidrat 1,0 

Mucilagiu de amidon 
Apă purificată āā 25 ml 
M.D.S. Pentru o clismă. 

Unele substanţe mucilaginoase au acțiune farmacologică şi se utili- 
zează în terapeutică. Asemenea substanţe se găsesc în unele plante me- 
dicinale şi manifestă un efect antiinflamator, cicatrizant, expectorant etc. 

Plante bogate în materii mucilaginoase sunt: seminţele de in (semen 
Lini), frunzele de pătlagină (folium Plantaginis), rădăcinile de nalbă 
mare (radix Althaeae) etc. 

Mai adesea se utilizează mucilagiul din guma de cais (Mucilago 
Gummi Armeniaca), mucilagiul de gumă arabică (Mucilago Gummi ara- 
bici), mucilagiul de rădăcini de nalbă mare (Mucilago radicis Althaeae) 
şi mucilagiul de amidon (Mucilago Amyli). Toate mucilagiile sunt ofici- 
nale, de aceea concentraţia acestora este determinată de producător şi nu 
se indică în reţetă. Se indică numai denumirea mucilagiului şi cantitatea 
acestuia. 

Exemplu: 

Rp.: Mucilagiu seminţe de in 150 ml 

D.S. Intern. Câte o lingură de 3 ori pe zi. 


Substanțele mucilaginoase pot fi separate şi folosite ca preparate 
medicamentoase. Din rădăcinile de nalbă mare, de exemplu, se obţine 
extractul uscat (Extractum Alrhaeae siccum) şi mucaltina (Mucaltinum), 
care se procură sub formă de comprimate a 0,05 g şi se utilizează ca şi 
expectorant. Din frunzele de pătlagină s-au izolat substanţele mucilagi- 
noase şi se produc granule cu denumirea de plantaglucid (Plantaglucidum). 
Acestea se utilizează în tratamentul gastritelor hipoacide şi a ulcerului 
gastric cu hipo- sau normaciditate etc. 

Cu mucilagiile nu se vor administra concomitent preparate care 
conţin alcooli, acizi sau baze (HO), deoarece acestea modifică consistenţa 
celor dintâi. 


5.2. Soluţii extractive acoolice (etanolice) 

Soluţiile extractive pe bază de alcool există sub două forme: fine- 
turi şi extracte. Extragerea substanţelor active se face prin macerare sau 
percolare. Ele se prepară pe cale industrială din droguri vegetale și re- 
prezintă forme medicamentoase oficinale. Modul de obţinere al ambelor 
forme este acelaşi, cu o diferență: fineturile rezultă din drogul toxic sau 
puternic activ şi sunt mai diluate (respectiv 1:10 şi 1:5), iar extractele 
fluide provin din celelalte plante şi sunt mai concentrate (1: 10). Pentru 
macerare, produsul vegetal mărunţit şi lichidul extractiv se introduc 
într-un vas, care se închide bine şi se lasă 10 zile la temperatura came- 

rei. Se agită de 3-4 ori pe zi. Percolarea (/ixivierea) constă în trecerea 
lentă a lichidului extractiv fierbinte de sus în jos printr-un strat de pro- 
dus vegetal mărunţit, care se găsește într-un vas numit percolator. 


Tincturi (Tincturae) 
(Lat. Tinctura, -ae; rus. Hacroiku) 

Tincturile sunt forme farmaceutice lichide, pe bază de alcool, hidro- 
alcoolice sau eteroalcoolice, obţinute prin extracția produselor vegetale. 

Pentru prepararea tincturilor se utilizează aproape exclusiv alcool 
de 70% (în unele cazuri — de 40%) şi mai întotdeauna din drog uscat şi 
bine mărunţit, iar unele tincturi se prepară din planta proaspăt colectată, 
în scopul sporirii randamentului extracţiei şi economisirii etanolului 
(Tinctura Convallariae recens, Tinctura Valerianae recens). 

Tincturile se administrează intern în picături şi se dozează în 
mililitri. 

Spre deosebire de infuzii şi decocturi, tinctura este o formă medi- 
camentoasă mai stabilă. Tincturile se păstrează timp îndelungat la tem- 
peratura camerei, în flacon bine obturat, la loc ferit de lumină. 

La prescrierea tincturilor, în reţetă nu se indică partea plantei din 
care se prepară, nici concentraţia tincturii. Prescripţia începe cu denumi- 
rea formei medicamentoase a tincturii, apoi se indică denumirea plantei 
şi cantitatea de tinctură. Tincturile se dozează în picături — de la § la 
30 la o priză, în funcţie de activitatea tincturii. Cantitatea totală de 
tinctură prescrisă poate varia între 5 şi 30 ml. De obicei, cantitatea de 
mililitri este egală cu numărul de picături ce se administrează la o priză. 

Prescrierea. Să se prescrie tinctură de odolean (valeriană). Câte 
30 de picături de 3 ori pe zi. 

Rp.: Tinctură de odolean 30 ml 

D.S. Intern. Câte 30 picături de 3 ori pe zi. 


Dacă se prescriu concomitent mai multe tincturi (tinctura com- 
pusă), acestea se indică în doze terapeutice egale. 

Exemplu: Să se prescrie tinctură de lăcrimioare (Convallaria) şi 
odolean (valeriană) în cantități egale. Se administrează câte 20 de pică- 
turi de 3 ori pe zi. 

Rp.: Tinctură de lăcrimioare 

Tinctură de odolean ââ10 ml 
M.D.S. Intern. Câte 20 picături de 3 ori pe zi. 

Dacă dozele tincturilor asociate diferă, atunci o tinctură se indică în - 
cantităţi mai mici de atâtea ori, cu cât doza ei unimomentană este mai 
mică decât doza unimomentană a celeilaltei tincturi. 

Exemplu: Să se prescrie 20 ml de tinctură compusă, care constă din: 
o parte de tinctură de strofant (Strophanthus) şi 3 părţi de tinctură de 
odolean. Să se administreze câte 20 de picaturi de 3 ori pe zi. 

Rp.: Tinctură de strofant 5 ml 

Tinctură de odolean 15 ml 
M.D.S. Câte 20 picături de 3 ori pe zi. 


Tincturile pot fi prescrise şi în asociere cu alte substanțe medica- 

mentoase sub formă de mixtură. 

Exerciţii. Prescrieţi următoarele tincturi în dozele indicate: 

1. Tinctură de pelin alb, 25 ml. Câte 25 de picături de 3 ori pe zi 
înainte de masă. 

2. Tinctură amară, 20 ml. Câte 20 de picături înainte de mese. 

3. Tinctură de mătrăgună, 10 ml. Câte 5 picături de 3 ori pe zi. 

4. Tinctură de gălbenele, 40 ml. Câte 20 de picături de 3 ori pe zi. 

5. Tinctură de păducel, 25 ml, Câte 25 de picături de 3 ori pe zi. 

6. Tinctură de sunătoare, 25 ml. Câte 25 de picături la 1 pahar de apă 
pentru gargare. 

7. Tinctură de talpa-gâştei, 25 ml. Câte 25 de picături de 3 ori pe zi. 

8. Tinctură de izmă bună, 15 ml. Câte 15 picături la o priză. 

9. Tinctură de bujor, 200 ml. Câte 40 de picături de 3 ori pe zi. 

0. Tinctură de lămâi chinezesc, 50 ml. Câte 25 de picături de 3 ori 
pe zi. 


Extractele (Extracta) 
(Lat. Extractum, -i; rus. OKCTpakTbl) 

Extractele reprezintă nişte soluţii extractive concentrate, obţinute 
prin concentrarea până la un anumit grad a produselor extrase din dife- 
rite materii prime vegetale sau animale. 

În funcţie de consistenţă, există extracte fluide, moi şi uscate. Ex- 
tractele fluide (nomin. sing, — Extractum fluidum; genitiv. sing. — Extracti 
fluidi) reprezintă lichide colorate; extractele moi (nomin. sing. — Extrac- 
tum spissum, genitiv sing, — Extracti spissi) sunt mase vâscoase cu con- 
ținut de apă mai mic de 25%, extracte uscate (nomin. sing. — Extractum 
siccum; genitiv sing. — Extracti sicci) au aspect de masă pulverulentă, 
cu cel mult 5% de umiditate. 

În calitate de extragent pentru obţinerea extractelor fluide se folo- 
seşte alcool etilic (de obicei de 70%), la obţinerea extractelor moi — apă 
(de regulă, cu adaus de cloroform sau soluţie de amoniac), alcool etilic, 
eter. Extractele uscate se prepară prin uscarea extractelor moi. 

Toate extractele sunt oficinale şi se prepară în mod industrial. De 
aceea, la prescripţia extractelor nu se indică nici natura materiei prime, 
nici concentraţia extractelor. 


a) Extracte fluide (Extracta fluida) (Lat. Extractum, -i, fluidum, -i; 
rus. umxue >kcrpakreI). Extractele fluide se deosebesc de tincturi 
numai prin proporţiile componenților. Concentrația principiilor active 
din extractul fluid coincide cu cea din drogul vegetal şi anume este de 
1:1. Extractele fluide se administrează în picături; în unele cazuri doza 
este indicată în lingurite. 

Prescrierea. După denumirea formei medicamentoase — Extract, 
urmează în mod obligatoriu, indicaţia despre natura extractului — fluid, 
moale sau uscat. Apoi se indică denumirea plantei şi cantitatea extrac- 
tului. Urmează D.S. şi signatura: 

Ex.: Să se prescrie 15 ml de extract fluid de traista-ciobanului. Câte 
20 de picături de 3 ori pe zi. 

Rp.: Extract fluid de traista ciobanului 15 ml 

D.S. Intern. Câte 15 picături de 3 ori pe zi. 

Exerciţii 

Prescrieţi extracte fluide din următoarele droguri vegetale în dozele 
indicate: 

„ Aloe, 100 ml. Câte o linguriţă de 3 ori pe zi. 

. Păducel, 25 ml. Câte 20 de picături de 3 ori pe zi. 

. Eleuterococ, 50 ml. Câte 20 de picături de 3 ori pe zi. 

. Talpa-gâştei, 25 ml. Câte 20 de picături de 3 ori pe zi. 

. Stege turcească, 40 ml. Câte 30 de picături de 3 ori pe zi. 

. Pasifloră, 25 ml. Câte 40 de picături de 3 ori/pe/zi. 

. Piperul bălții, 25 ml. Câte 50 de picături de 3 ori pe zi. 

„ Sorbestrea, 30 ml. Câte 50 de picături de 3 ori pe zi. 

. Mătase de porumb, 25 ml. Câte 30 de picături de 3 ori pe zi. 
10. Călin, 25 ml. Câte 25 de picături de 3 ori pe zi. 

Din extractele fluide se prepară, prin evaporare, pe cale industrială, 
extractele moi şi uscate. Ele sunt mai concentrate şi se prescriu în 
capsule, pulberi, comprimate, supozitoare, pilule. 


Do NUALB WI IP— 

b) Extractele moi (Extracta spissa) conţin până la 25% (în medie ` 
20%) de apă și reprezintă o masă viscoasă densă. Unele dintre ele se 
utilizează în tratamentul diferitor boli: 

Extract moale de mătrăgună, supozitoare rectale. 

Extract moale de odolean în comprimate drajefiate a câte 0,02 g ca 
preparat sedativ. 

Alte extracte moi se pot folosi, şi se foloseau pe vremuri, pentru 
prepararea masei pilulare şi, deci, a pilulelor. 

Extract moale de lemn dulce. 

Extract moale de păpădie. 

c) Extractele uscate (Extracta sicca) conţin doar 5—6% de apă şi 
au consistenţă solidă, fiind uşor pulverizabile. Ele se prescriu sub di- 
verse forme medicamentoase: pulberi, comprimate, pilule, supozitoare 
rectale şi vaginale. 

Extractul uscat de ruşcuţă de primăvară este inclus în componenţa 
comprimatelor drajefiate „Adonis-brom”. 

Exerciţii 

Să se prescrie extractele uscate în dozele indicate. 

|. Extract uscat de nalbă mare — comprimate a câte 0,05 g. 

2. Extract uscat de mătrăgună — comprimate a câte 0,015 g (cu bi- 

carbonat de sodiu 0,25 g). 
3. Extract uscat de flori de imortelă — granulate în pachete a câte 
10 g. Câte | g de 3 ori pe zi. 

4. Extract uscat de revent — pulberi a câte 1 g. 

5. Extract uscat de roibă — comprimate a câte 0,25 g. 

6. Extract uscat de linte lanceolată — comprimate a câte 0,05 g. 


Notă. La prescrierea extractelor moi şi uscate se admite omiterea determinan- 
telor moale — spissum sau uscat — siccum. 


Exemplu: 
Rp.: Extract de linte lanceolată 0,05 
D.t.d.N. 12 în tabl. 
S. Intern. Câte un comprimat de 3 ori pe zi. 


5.3. Soluţii extractive uleioase 

Soluţiile extractive uleioase, numite uleiuri medicinale (Olea medi- 
cata), se prepară prin extragerea substanţelor active (macerarea) din pro- 
dusele vegetale mărunţite sau din cele animale. Se adaugă un ulei lichid 
(de ex. untdelemn) sau un solvent volatil miscibil cu uleiul. Uleiurile 

vegetale extrag uşor alcaloizii, vitaminele liposolubile, uleiurile esenţiale şi 
alte substanţe. 

Se utilizează următoarele uleiuri medicinale (soluţii extractive 
uleioase); 

Extract de cătină albă (Oleum Hippophaes) 

Extract de măselăriță (Oleum Hyoscyami) 

Extract de laur sau ciumăfaie (Oleum Stramonii) 

Extract de măceş (Extractum Rosae oleosum) 

Extract de sunătoare (Oleum Hyperici). 

Se eliberează în flacoane sau capsule. 

Prescrierea. Să se prescrie 100 ml ulei de cătiniă albă (Hippophas). 

Rp.: Ulei de cătină albă 100 ml 

D. S. Intern. Câte o linguriţă de 3 ori pe zi. 


5.4. Soluţii extractive maxim purificate (neogalenice) 
Soluţiile extractive pe bază de alcool se mai numesc preparate 
galenice!. Ele conţin, pe lângă principiile active, numeroase substanţe 
de balast (pigmenţi vegetali etc.), care adesea sunt inutile. 
Soluţiile extractive maxim purificate (neogalenice) sunt extracte 
hidroalcoolice sau cloroformoalcoolice din materie primă vegetală, care 
conţin suma substanţelor active ale materiei prime vegetale în stare re- 
lativ pură. Din această cauză, ele se administrează nu numai intern, dar 
şi parenteral. Se prepară în mod industrial. Fiecare preparat neogalenic 
are denumirea sa. Preparatele neogalenice există în fiole (pentru injecții) 
şi în flacoane (pentru uz intern), sub formă de soluţii apoase buvabile 
sau injectabile, sau sub formă de pulberi. 
Preparate care conţin glicozide cardiace: 
—  Cordigit (din degeţel roşu), comprimate a câte 0,0008, supozi- 
toare a câte 0,0012; 

— Digalen-Neo (degeţel ruginiu L.), flacoane a câte 15 ml, doza 
10-15 picături; 

—  Corglicon (din lăcrimioară L.), fiole 0,06% — 1 ml. 


'De la Claudius Galenus, medic grec, născut la Pergamo (anii 131-201). Din preparatele 
galenice mai fac parte alcoolii şi siropurile. 

Preparate care conţin alcaloizi: 
—  Ergotal (din cornul secării L.), comprimate a câte 0,001, fiole 


0,05% — 1 ml; 
—  Raunatină (din rauwolfia serpentina Benth.), comprimate a câte 
0.002. 


Preparate care conţin glicozide triterpenice: 
— Saparal (din aralie), comprimate a câte 0,05. 
Preparate care conţin compuşi fenolici: 
— Avisan (din ammi visnaga L.), comprimate a câte 0,05; 
— Beroxan (din pastinaca sativa L.), comprimate a câte 0,02 g, 
flacoane cu soluţie de 0,5% — 50 ml; 

— Flamină (din imortelă), comprimate a câte 0,05 g; 
— Licviriton (din lemn dulce), comprimate a câte 0,1 g; 
— Psoralen (din psoralea drupacea bge.), comprimate a câte 0,01 g, 
soluţie alcoolică de 0,1% în alcool de 70%, pentru uz extern; 
Silibor (din armurariu), comprimate drajefiate a câte 0,04 g şi 
altele. 

La prescrierea acestor preparate se indică doar denumirea lor şi 
cantitatea, deoarece ele sunt oficinale. 

Exemplu: 

Să se prescrie 15 ml adonizidă. Se vor recomanda câte 15 picături 
de 3 ori pe zi. 

Rp.: Adonizidă 15 ml 

D.S. Intern. Câte 15 picături de 3 ori pe zi. 


6. EMULSII (Emulsa) 
(Lat. Emulsum, -i; rus. DMynbcunu) 


Emulsiile sunt sisteme disperse, formate din două lichide insolubile 
unul în altul şi care formează două faze nemiscibile, una fiind dispersată 
în alta. În scopuri terapeutice se utilizează emulsii de două tipuri: ulei în 
apă (U/A) şi apă în ulei (A/U). Primul tip de emulsii este răspândit pe 
larg în natură, un exemplu fiind laptele, (verbul latin emulgere înseamnă 
„a mulge”). Laptele constă din picături minuscule de grăsime, înconju- 
rate de molecule de cazeină, ce formează împreună miceliile hidrofile 
dispersate în apă. Asemenea emulsii se mai numesc adevărate. Din ele 
fac parte şi emulsiile seminale, obținute prin triturarea cu apă a unor 
seminţe. 

Există însă şi pseudoemulsii, în care picăturile microscopice de ule 
nu sunt dispersate în apă (o asemenea dispersie ar fi instabilă), ci într-c 
soluţie apoasă vâscoasă, formată prin dizolvarea în apă a unor substanţe 
macromoleculare. Asemenea compuşi se numesc pseudoemulgatori. 
Aceştia menţin starea dispersată a uleiului datorită viscozităţii înalte. 

Emulsiile de tip U/A se administrează pe cale bucală şi se mai nu- 
mesc emulsii pentru uz intern (emulsii buvabile). De menţionat că emul- 
siile pentru uz intern sunt instabile; prin urmare, ele se vor prepara ex 
tempore şi păstra la rece sau se vor stabiliza prin adaos de antiseptice. 
Cât despre emulsiile de tip A/U, acestea se utilizează în calitate de exci- 
pienţi pentru prepararea linimentelor şi unguentelor, deci pentru uz 
extern. 

Mai jos vom analiza doar emulsiile pentru uz intern (Emulsa ad usum 
internum), care se subdivid, după cum s-a mai spus, în: emulsii seminale 
sau adevărate și emulsii uleioase sau pseudoemulsii. 


a) Emulsii seminale (Emulsa senunaua) (Lat. Emulsum, -i; semi- 
nale, -is; rus. mysen cemenHbie). Emulsiile seminale se prepară din 
seminţele unor plante, cum ar fi amigdalele dulci, inul, macul, dovleacul 
etc. Aceste seminţe conţin uleiuri şi substanţe mucilaginoase de origine 
proteică, ce posedă proprietăţi de emulgator. Din acest motiv, la prepa- 
rarea emulsiilor seminale nu se adaugă emulgatori specifici. Semințele 
curățate se triturează în apă pentru obținerea unui lichid asemănător cu 
laptele. Concentrația emulsiilor seminale (raportul dintre cantitatea de 
seminţe la cantitatea totală de emulsie) este de 1:10. Prin urmare, la o 
parte de seminţe se iau 10 părţi de apă. Aşadar, dintr-un gram de seminţe 
se obţin 10 ml de emulsie. Emulsia astfel obținută se filtrează prin tifon 
dublu, reziduul se aruncă, iar lichidul lăptos se foloseşte ca vehicul pentru 
unele substanțe medicamentoase şi anume pentru a le masca gustul 
neplăcut. În cazul seminţelor de dovleac (semen Cucurbitae), reziduul 
nu se separă la emulsie, deoarece anume el conţine principiul activ 
(antihelmintic). Unii cosmetologi recomandată emulsia din seminţele de 
dovleac, separată de reziduu, pentru îngrijirea pielii feţei, căreia aceasta îi 
redă prospeţime. 

Prescrierea. Să se prescrie 150 ml emulsie seminală din semințe de 
in. Să se administreze câte o lingură de 3 ori pe zi. 

Metoda I (magistrală) 
Rp.: Seminţe de in 15,0 
Apă purificată 150 ml 
M.f. emulsum 
D.S. Intern. Câte o lingură de 3 ori pe zi. 


Metoda a II-a (oficinală) 
Rp.: Emulsie de seminţe de in 150 ml 
D.S. Câte o lingură de 3 ori pe zi. 


b) Emulsii uleioase (Emulsa oleosa). Emulsiile uleioase se prepară 
din uleiurile lichide: uleiul de ricin (Oleum Ricini), de migdale (Oleum 
Amygdalarum), untură de peşte (Oleum jecoris Aselli) etc. 

După cum s-a menţionat, aşa-zisele emulsii uleioase sunt pseudo- 
emulsii, deoarece picăturile de ulei se menţin dispersate datorită visco- 
zității înalte a amestecului de emulgator (pseudoemulgator) şi apă. 

În calitate de emulgatori se folosesc substanţe proteice, cum ar fi 
gelatoza (Ge/atosa), unele polizaharide: 

— guma (cleiul) de cais (Gummi Armeniacae vulgaris); 

— guma tragacantă (Gummi Tragacanthae ); 

— amidonul (4Amylum); 

—  metilceluloză (Metylcelulosa) etc. 

Pentru a emulga 10 ml de ulei, se ia următoarea cantitate de emul- 
gator: 

—  gelatoză 5,0 g; 

— gumă de cais 3,0; 

— tragacantă 0,5. 

Gălbenuşul de ou (vitellum ovi) este şi el un emulgator bun; un găl- 
benuş serveşte pentru emulgarea a 15 ml de ulei. 

Pentru o emulsionare calitativă se iau 2 părţi de ulei, o parte de 
emulgator şi 17 părți de apă. Dacă cantitatea de ulei nu este indicată în 
rețetă, atunci din 10,0 ml de ulei se obţine, de regulă, 100 ml de emulsie. 

Dacă este nevoie de 200 ml de emulsie, atunci se iau 20 ml de ulei, 
10 g de gelatoză şi 170 ml de apă. 

Prepararea. Uleiul se amestecă cu emulgatorul şi puţină apă până 
la obţinerea unui lichid asemănător cu smântâna. Apoi se adaugă apă 
până la masa cuvenită şi emulsia obținută se filtrează prin tifon dublu. 
Există 2 metode de prescriere a emulsiilor: magistrală şi oficinală. 

Metoda magistrală (desfăşurata) de prescripţie indică uleiul, emulgato- 
rul şi apa în cantităţile respective. După acestea va urma M f. emulsum 
(Misce ut fiat emulsum — amestecă pentru a obţine emulsie), ceea ce indică 
procesul specific de preparare a emulsiei. Urmează apoi indicaţiile D.S. 
Exemplu: Să se prescrie emulsie uleioasă din 10 g ulei de ricin. 
Metoda 1 (magistrală) 
Rp.: Ulei de ricin 10,0 
Gelatoză 5,0 
Apă purificată ad 100 ml 
M.f. emulsum 
D.S. Intern. Pentru o priză. 
Conform metodei oficinale (prescurtate) de prescripţie, după de- 
numirea formei medicamentoase urmează denumirea uleiului, cantitatea 
acestuia şi prin liniuţă — cantitatea totală de emulsie. 


Metoda a Il-a (oficinală) 
Rp.: Emulsie untură de peşte 30 ml — 200 ml 
D.S. Intern. Pentru o priză. 

Daca raporturile ingredientelor emulsiei sunt standarde (2:1:17), 
atunci concentraţia ei poate să nu fie indicată (se indică numai cantitatea 
emulsiei): 

Rp.: Emulsie ulei de ricin 100,0 

D.S. Intern. Pentru o priză. 

Uleiul de ricin, foarte neplăcut la gust s-a prescris deci sub formă 
de emulsie, menită să mascheze gustul. 

După cum s-a mai spus, emulsiile se utilizează ca vehicul pentru 
substanțele medicamentoase. În emulsii pot fi incluse diverse substanțe 
medicamentoase. Acestea se incorporează în emulsie, în care, fie că se 
dizolvă, fie că rămân în suspensie. Obţinem o mixtură (poțiune). În aceste 
cazuri, în forma prescurtată de prescripţie a emulsiilor, substanţele su- 
plimentare se indică după emulsie, iar în forma desfăşurată a prescrip- 
ției — după toţi componenţii emulsiei. 

Exemplu: 

Se prescrie 200 ml de emulsie de ulei de migdale (Oleum Amygda- 
larum) cu adaos de 0,2 g codeină fosfat (Codeini phosphas). Să se ad- 
ministreze câte o lingură de 3 ori pe zi. 

Metoda prescurtată de prescripţie: 

Rp.: Emulsie ulei de migdale 200 ml Codeină fosfat 0,2 

M.D.S. Intern. Câte o lingură de 3 ori pe zi. 

Metoda desfăşurată de prescripţie 
Rp.: Ulei de migdale 20 ml 
Gumă de cais 10,0 
Apă purificată ad 200 ml 
Codeină fosfat 0,2 
M.f. emulsum 
D.S. Intern. Câte o lingură de 3 ori pe zi. 


7. SIROPURI (Siropi) 
(Lat Siropus, -i; rus. Capons) 


Siropurile sunt soluţii concentrate (circa 64%) de zahăr în apă, în 
sucuri vegetale fermentate sau în amestecurile acestora cu tincturi, ex- 
tracte sau substanțe medicamentoase. Sunt destinate administrării inter- 
ne. Se utilizează pentru mascarea gustului neplăcut al principiilor acti- 
ve, cu preponderență în pediatrie. 

Exemplu: Siropul de nalbă mare constă din 2 părți de extract uscat 
din rădăcină de nalbă mare şi 98 de părți de sirop de zahăr. 

Siropurile sunt sau substanţe corective sau preparate medicamen- 
toase. 

In calitate de vehicul şi corective se folosesc: 

— siropul de zahăr sau siropul simplu (Sirupus Sacchari; Sirupus 

simplex) cu un conţinut de zahăr de 64%; 

— siropul de vişine (Sirupus Cerasi); 

— siropul de zmeură (Sirupus Rubi idaei). 

Siropurile aromatizate (de portocale, de lămâie etc.) se utilizează 
drept corective pentru a masca gustul şi mirosul dezagreabil al unor me- 
dicamente. 

Exemplu de reţetă: 

Rp.: Infuzie rădăcină de nalbă mare 3,0 — 180 ml 

Sirop de vişine ad 200 ml 
M.D. S. Intern. Câte o linguriţă de 5 ori pe zi. 


Exemple de siropuri medicamentoase: 
— de nalbă mare; 

— de revent; 

— de lemn dulce; 

— de măceş; 

— de cruşin, 

Exemple de rețete: 

Rp.: Infuzie rădăcină de nalbă mare 3,0 — 100 ml 
Sirop de nalbă mare 20 ml 
M.D. S. Intern. Câte o linguriţă de 3 ori pe zi. 


Rp.: Sirop de măceş 200 ml 
D.S. Intern. Câte o linguriţă de 3 ori pe zi (cu apă). 
Unele siropuri se produc sub denumiri comerciale (nume depuse): 
—  Pertusină (Pertussinum) 
— Colosas (Cholossassum) 
—  Bronholitină (Broncholytinum) 


Exemplu de reţetă: 
Rp.: Sirop Pertusină 100 ml 
D.S. Intern. Câte o linguriţă de 3 ori pe zi. 


i 
O serie de substanțe medicamentoase destinate copiilor se prepară | 
sub formă de siropuri, de exemplu: ospen, bactrim, oxibutirat sodic, 
valproat sodic. | 
Siropurile sunt ambalate în flacoane pline de cel mult 1000 ml, bine 
închise. Se păstrează la loc răcoros. | 
Poţiunile sunt forme farmaceutice apoase moderat zaharate, pentru 
uz intern, care conţin preponderent substanţe medicamentoase dizolvate 
sau suspendate în apă sau într-o soluţie extractivă apoasă. Se utilizează 
ca şi corectiv, sirop simplu sau sirop aromatizat, în concentraţie de circa 
20% (g/g). | 
Zahărul diluat din componenţa poţiunii reprezintă, spre deosebire 
de sirop, un mediu nutritiv favorabil pentru dezvoltarea microorganis-. 
melor. Din această cauză, poţiunile se prescriu doar pentru 2-3 zile. 

În funcţie de solubilitatea substanţelor, poţiunile pot fi soluţii sau 
suspensii medicamentoase. În cazul în care se formează suspensii, pen 
menţinerea stabilităţii acestora, se adaugă mucilag de gumă arabică. 

Sunt prevăzute doua forme ale acestui preparat: mucilag de gu 
arabică de 30% şi mucilag de gumă arabică diluat (julep gumos, poţiu 
gumoasă), 

Limonadele sunt soluţii apoase îndulcite, efervescente, care conți 
bioxid de carbon ce provine, de obicei, din neutralizarea unui acid (lactic, 
citric, tartric) cu bicarbonat de sodiu, de potasiu sau cu carbonat bazic 
de magneziu, Presiunea bioxidului de carbon în sticla închisă poate 

ajungă până la 3 atmosfere, de aceea se recomandă utilizarea sticlelor cu - 
pereți groşi, rezistenți la presiune; dopul acestora trebuie să fie legat. 
Soluţiile efervescente, ca limonada gazoasă sau poţiunea Riviere sunt 
antivomitive, iar soluția de magneziu (limonada de Roge) are acţiune 
purgativă. 


8. APE AROMATICE (Aquae aromaticae) 
(Lat. Aqua aromatica; rus. ApOMaTHBIE BOMBI) 


Apele aromatice sunt soluţii neutre sau slab acide, limpezi sau slab 
opalescente, cu mirosul şi gustul uleiului volatil incorporat. Apele aro- 
matice trebuie să conţină în general 0,03% ulei volatil. Ele au un termen 
de valabilitate de 6 luni deoarece sunt uşor alterabile. Factorii care con- 
tribuie la alterarea apelor aromatice sunt: temperatura, lumina (factori 
fizici); oxigenul etc. (factori chimici), microorganismele (factori biolo- 
gici). 

Apele aromatice sunt soluții apoase de uleiuri volatile care se utili- 
zează ca vehicule pentru prepararea unor medicamente de uz intern. În 
prezent, apele aromatice se găsesc din ce în ce mai rar în farmacii, în 
schimb industria le utilizează pe scară foarte largă pentru aromatizarea 
unor produse sau chiar, în unele cazuri, pentru efectul lor terapeutic. 
Apele aromatice pot fi utilizate atât ca și ingredient (component) al pre- 
paratelor pentru uz intern cât şi al celor pentru uz extern (ape de gură, 
creme etc.). 

Pentru obţinerea apelor aromatice este nevoie de următoarele mate- 
rii prime: 

d) Produse vegetale. Pentru obținerea produselor de calitate este 
nevoie ca drogul vegetal (frunze, flori) să fie utilizat imediat 
după recoltare, excepţie făcând scorţişoara, florile de tei şi flo- 
rile de levănţică, care se utilizează uscate; 

e) Vehicul. Ca vehicul pentru această formă se utilizează apa disti- 
lată. Raportul produs vegetal /solvent variază în limitele 1/1 până 
la 1/5, în funcţie de gradul de solubilitate al uleiului volatil, cât 
şi de conţinutul de ulei volatil în produsul vegetal. 

Prescrierea. Să se prescrie 200 ml apă de fenicul (Aqua Foeniculi). 

Câte o lingură de 3 ori pe zi în calitate de remediu carminativ. 

Rp.: Apă de fenicul 200 ml 

D. S. Intern. Câte o lingură 3 ori pe zi. 

Exercitii 

Prescrieţi următoarele ape aromatice: 

1. Apă de izma buna 200 ml. Pentru gargară. 
2. Apă de măceş 150 ml. Vehicul. 


9. SUCURI MEDICAMENTOASE (Succi) 
(Lat. Succus, -i; rus. Coku pacrenuiă) 


Pentru extragerea sucurilor medicamentoase, se utilizează plantele 
medicinale proaspăt colectate, care sunt strivite şi presate. Sucul obținut 
se încălzeşte până la 66-78°C, timp de 30 minute, pentru inactivarea 
enzimelor şi a altor substanţe proteice, după ce se răcoreşte şi se centri- 
fughează pentru îndepărtarea precipitatului. Se adaugă 1/5 de volum de 
alcool etilic de 95% și 0,3—0,5% de clorbutanolhidrat sau 0,15% de me- 
tabisulfit de sodiu. 

Sucurile medicamentoase se folosesc „per se” (independent) ca reme- 
dii terapeutice (suc de pătlagină, suc de aloe) sau intră în componenţa unor 
preparate (de exemplu, sucul de mixandre sălbatice în componenţa cardio- 
valenului). Sucurile medicamentoase sunt ambalate în flacoane sau cap- 
sule. Pentru uz intern, se dozează cu lingura, linguriţa sau cu picătura. 

Prescrierea. Să se prescrie 100 ml suc de calanhoe pentru tratamentul 
ulcerului trofic. 

Rp.: Suc de calanhoe 100 ml 

D.S. Extern. Pansament pentru ulcer trofic. 


Exerciţii 
Prescrieți următoarele sucuri medicamentoase: 
l. Suc de pătlagină 250 ml. Câte o lingură de 3 ori pe zi în cazuri 


de gastrită anacidă. 
2. Suc de aloe 100 ml. Câte o linguriţă de 3 ori pe zi în cazuri de 
enterocolită. 
10. MIXTURI (Mixturae) 


(Lat Mixtura, -ae; rus. MukcTypbl) 


Mixturile sunt forme medicamentoase lichide compuse. Ele se obţin 
prin: 
— dizolvarea a două sau a mai multor substanţe solide în lichide 
(apă distilată, alcool, glicerină, uleiuri vegetale etc.); 

— dintr-o soluţie extractivă apoasă; 

— dintr-o apă aromatică; 

— amestecul a două sau mai multe forme medicamentoase lichide 

diferite (soluţii, infuzii, decocturi, tincturi, extracte etc). 

Mixturile conţin 3 şi mai multe ingrediente. Ele pot fi transparente, 
tulburi și cu precipitat. Acestea din urmă se agită înainte de utilizare. 
Asemenea mixturi se numesc Mixturae agitandae (mixturi care trebuie 
agitate). De cele mai dese ori, mixturile se administrează intern şi mai 
rar, extern. Se prescriu, de obicei, în versiunea desfăşurată, adică, în re- 
țetă se enumeră toți componenții mixturii şi cantitățile lor. Apoi urmea- 
ză M.D.S. 

Denumirea formei medicamentoase, adică cuvântul Mixtură, nu se 
indică în reţetă. Mixturile se prescriu şi în versiunea semiprescurtată. În 
aceste cazuri, o parte din ingrediente, adică soluţiile, infuziile, decoctu- 
rile, emulsiile, mucilagiile etc., se scriu sub formă prescurtată, iar cele- 
lalte ingrediente se enumeră desfăşurat. Mixturile pentru uz intern, se 
prescriu ținându-se cont de doza substanțelor medicamentoase pentru o 
priză şi de numărul prizelor. 

Exemple: 

I. Să se prescrie 150 ml mixtură, care să conţină câte 0,25 g bro- 
mură de potasiu şi 0,15 g iodură de potasiu la o priză. Se va administra 
câte o lingură de 3 ori pe zi. 

Forma magistrală 

Rp.: Bromură de potasiu 2,5 

lodură de potasiu 1,5 
Apă purificată ad 150 ml 
M.D.S. Intern. Câte o lingură de 3 ori pe zi. 


Forma oficinală sau semiprescurtată 

Rp.: Bromură de potasiu 2,5 
Sol. iodură de potasiu 1 % — 150 ml 
M.D.S. Intern. Câte o lingură de 3 ori pe zi. 


II. Soluţie extractivă apoasă, în care se dizolvă substanţe medica- 
mentoase. Să se prescrie mixtură pentru 10 prize compusă din infuzie de 
iarbă de ruscuță de primăvară (herba Adonidis Vernalis) 1:30 cu adaos 
de bromură de sodiu (Natrii bromidum) câte 0,5 g de codeină fosfat (Co- 
deini phosphas) a câte 0,015 g la o priză. Se va administra câte 1 lingura 
de 3 ori pe zi. 

Rp.: Infuzie iarbă ruşcuţă de primăvară ex 5,0 — 150 ml 
Bromură de sodiu 5.0 
Codeină fosfat 0,15 
M.D.S. Intern. Câte o lingură de 3 ori pe zi (Mixtura Behterev). 


III. Amestec a două forme medicamentoase lichide (infuzie + tinctură): 
Rp.: Infuzie rădăcină de odolean ex. 20,0 — 200 ml 

Tinctură talpa-gâştei 20 ml 

M D. S. Intern. Câte o linguriţă de 3 ori pe zi. 


11. ALTE FORME MEDICAMENTOASE LICHIDE 


Din acestea fac parte alcoolii, săpunurile, elixirele, oţeturile, vinu- 
rile medicinale etc. 
Alcolii sunt numesc soluţiile alcoolice utilizate pentru fricțiuni. 
Exemple: 
1. Alcool camforat (Spiritus camphoratus, Sol. Camphorae spiri- 
tuosa de 10%), flacoane a câte 40 şi 80 ml. 
2. Alcool formic (Spiritus formicicus, Sol. Acidi formici spirituosa 
de 1,4%), flacoane a 50 ml. 
3. Alcool formic compus (Spiritus saponatus compositus) etc. 
Prescrierea. Să se prescrie un flacon (40 ml) de alcool camforat. 
Pentru fricţiuni. 
Rp.: Alcool camforat 40 ml. 
D.S. Extern. Pentru fricţiuni. 


Săpunurile sunt forme farmaceutice de consistentă moale sau so- 
lidă, constituite din săruri ale acizilor graşi superiori (de exemplu, ale 
acizilor: stearic, palmitic, oleic, linoleic şi arahidonic) în amestec cu hi- 
droxid de sodiu, de potasiu, de amoniu, trietanolamină etc. Ele servesc 
ca excipienţi în anumite preparate de uz extern sau, datorită proprietă- 
ților tensioactive, ca emulgatori. Utilizate pe larg în trecut, astăzi se mai 
găseşte pe piață săpunul de potasiu (verde sau moale, Sapo widis), ce se 
obţine din ulei de in amestecat cu hidroxid de potasiu. Săpunul verde se 
utilizează pentru curățarea pielii sau pentru prepararea alcoolului saponat. 

Prescrierea. Să se prescrie 50 g de săpun verde pentru uz extern. 

Rp.: Săpun verde 50,0 

D.S. Pentru uz extern. 

Şamponul este un produs lichid pentru curăţarea, protejarea scal- 
pului şi a părului, şi pentru tratamentul unor afeţiuni ale scalpului (mi- 
coze, pediculoze, etc.). Şamponurile pot conţine extracte vegetale. Acţiu- 
nea sinergică a componenților contribuie la scăderea producerii de se- 
bum la nivelul glandelor sebacee, ceea ce deschide orificiile secretorii. 
Astfel se reduce şi apoi se opreşte formarea mătreţii. Șamponurile eli- 
mină peliculele aderente de pe firul de par, calmează epiderma inflama- 
tă, pruritul şi eritemul scalpului. Săpunurile au proprietăţi cicatrizante şi 
protejează epiderma susceptibilă să se infecteze. Pe lângă faptul că hi- 
dratează şi cicatrizează extractele naturale, protejeaza epiderma sensi- 
bilă. 

Loțiunile conţin substanţe antiseptice (resorcinol etc.), antiparazi- 
tare (sulf), tonifiante (ulei de ricin), dizolvate într-un vehicul (apă sau 
alcool diluat), şi se utilizează ca preparate cosmetice pentru umectarea 
sau spălarea pielii (capului, feţei), a părului şi a mâinilor. În unele ca- 
zuri însă se utilizează ca preparate medicamentoase pentru spălarea sau 
îngrijirea plăgilor, precum şi în calitate de antipruriginoase locale. 

Exemplu: formidron 50 ml. 


Colodiu — soluţie obţinută prin dizolvarea nitrocelulozei într-un 
amestec de eter și etanol, şi care, prin evaporare, formează o peliculă 
aderentă flexibilă (film) pe locul de aplicare. 


Elixirele sunt preparate farmaceutice de uz intern care conţin un 
ulei volatil dizolvat în alcool şi un edulcorant. Elixirele pot avea o con- 
centraţie alcoolică de maxim 20° şi o concentraţie de zahăr de maxim 
20%. Uleiul volatil se dizolvă în alcool, iar soluția obţinută se amestecă 
cu sirop simplu sau cu glicerol. Elixirele se dozează în picături. 

Exemplu. Să se prescrie un flacon (25 ml) de elixir pectoral. 

Rp.: Elixir pectoral 25 ml 

D.S. Intern. Câte 30 picături de 3 ori pe zi. 


Ofeturile sunt forme farmaceutice care au ca solvent oţetul. Acestea 
posedă aproape toate caracteristicele vinului: concentraţia de acid acetic 
trebuie să fie cuprinsă între 6 şi 9 g/%. Este utilizat preponderent oţetul 
aromatic (oficinal), cu acţiune revulsivă, care conţine ulei de lămâie, de 
levănţică, de mentă, de tim şi de camfor. 

Vinurile medicinale sunt forme farmaceutice care au ca solvent vinul. 
Acesta are aceleași proprietăţi, dizolvante ca şi apa, dar alcoolul şi acidul 
tartric măresc capacitatea de dizolvare. Vinul care se utilizează la prepa- 
rarea medicamentelor trebuie să aibă un conţinut alcoolic de 12 —16%. Un 
exemplu de vin medicinal este vinul tonic, dar şi unele balsamuri. 


Burete cutanat — burete impregnat cu o substanţă activă, pentru uz 
cutanat. De obicei, buretele sunt hemostatice. 


FORME MEDICAMENTOASE GAZOASE 
AEROSOLI (aerosola, nebulogena, spray) 
(Lat. Aerosolum, -i; rus. A5po3onu) 


Aerosolii sunt dispersii în aer ale unor picături foarte fine cu dia- 
metrul mediu de 50 um. Dispersia se obţine cu ajutorul unor dispozitive 
speciale: 

— recipiente presurizate de condiţionare şi preparare; 

— dispozitive de preparare a unor aerosoli lichizi (nebulizatoare); 

— dispozitive de aerosolizare a unor pulberi. 

Componenţii unui aerosol medicamentos sunt: propulsorul, recipi- 
entul, valva şi actuatorul (butonul pentru eliberarea medicamentului) pre- 
cum şi concentratul, soluţia, suspensia sau pulberea medicamentoasă. 

Dispozitivele de aerosolizare cu valvă dozatoare (MDI = metered — 
dose inhalers) sunt cele mai utilizate. Acestea eliberează o doză de 
substanță medicamentoasă cu efect bronhodilatator sau antiinflamator. 
Aerosolul conţine aproximativ 200 de doze unitare. 

Dezavantajele sistemului MDI: 

— eficacitatea terapeutică depinde de coordonarea între eliberarea 
„pufului” şi a inhalării greu de realizat pentru unii pacienţi (copii, bă- 
trâni, etc.); 

— propulsorul este o hidrocarbură clorofluorurată, freonul, care a 
fost acuzat de distrugerea stratului de ozon. Se prevede înlocuirea freo- 
nului cu hidrocarburi fluorurate; 

— substanța medicamentoasă este suspendată într-un solvent (aci- 
dul oleic) responsabil de apariţia bronhospasmului şi a tusei; 

— faptul că principiul activ este preponderent în contact cu cavi- 
tatea bucală şi orofaringele poate duce la apariţia candidozei orofarin- 
giene, provocate de corticoizii inhalatori. 

Tehnica corectă de utilizare a MDI cuprinde: 

—  agitarea obligatorie a recipientului înainte de utilizare; 

— plasarea recipientul între buze; 

— înclinarea uşoară a capului spre spate; 

— sincronizarea între inspirul profund şi eliberarea „pufului” (în 
caz contrar majoritatea particulelor de medicament rămân în 
gură); 

— menţinerea apneei postinspir de peste 10 secunde, apoi se respi- 
ră încet. 

Dispozitivul de expansiune (SPACER) ataşat la flaconul presurizat 
dozator, are rolul de a selecţiona pentru inhalare doar particulele mai 
mici capabile să ajungă în alveolele pulmonare; de aceea, nu mai este 
necesară coordonarea eliberării „pufului” cu inspirul. 

Dispozitivele pentru inhalarea orală a pulberilor (siteme de tipul: 
spinhaler, rotahaler, diskhaler) permit evitarea problemei coordonării 
inspirului cu eliberarea „pufului”. 

Aerosolii sunt destinaţi pentru tratamentul unor afecțiuni ale căilor 
respiratorii (aerosoli de inhalaţie) sau pentru aplicarea pe mucoase (na- 
zală, vaginală, rectală) sau pe tegument, cu scop de diagnostic, hemosta- 
tic sau de pansament, cu formarea unei pelicule protectoare. 

Aerosolii nebulizaţi sunt utilizați din ce în ce mai mult în tratarea 
unor afecţiuni ca astmul bronşic, BPCO, mucoviscidoza etc. 

Prescrierea. Să se prescrie: 

I. Flacoane presurizate dozate 

Rp.: Aerosol Orciprenalină N. 1 

D. S. Câte o inhalație în caz de acces de astm bronşic. 


Exerciţii. Prescrieți flacoane presurizate dozate pentru inhalații în 
cazurile de astm bronşic: 

1. Salbutamol; 

2. Ipratropiu bromid; 

3. Berodual; 

4. Fenoterol hidrobromid; 

5. Beclometazonă dipropionat. 

II. Flacoane presurizate pentru pulverizări locale. 

Rp.: Aerosol „vinisol” N. 1 

D.S. Pentru pulverizări cutanate. 

Exerciţii. Prescrieţi flacoane presurizate pentru pulverizări locale: 

1. Levovinisol — pentru pulverizarea rănilor infectate. 

2. Livian — pentru pulverizarea arsurilor termice cutanate. 

3. Lifiisol — pentru pulverizarea postoperatorie a suturilor. 

4. Oxiciclosol — pentru pulverizarea arsurilor mici. 

5. Inhalipt — pentru pulverizarea faringelui. 

6. Hiposol — pentru pulverizări vaginale. 

Cu ajutorul unor inhalatoare speciale instalate în instituţiile cura- 
tive, substanţele medicamentoase (de exemplu, antibioticele) se trans- 
formă în aerosoli prin dispersare cu vapori de apă sau aer comprimat. 

Pentru uz extern, în dermatologie, chirurgie, ginecologie, se utilizea- 
ză preparate aerosolice sub formă de soluţii, linimente, spumă, peliculă 
plastică etc. De exemplu, în tratamentul arsurilor şi rănilor infectate se 
utilizează „Legrasol”, „Livian”, „Levcevinizol” (care conţin antibiotice, 
antiseptice etc). În scopul profilaxiei bolilor cutanate supurative şi 
pentru combustii se foloseşte preparatul „Neotisol” care conţine neomi- 
cină, etilceluloză, ulei de ricin şi alcool și care se transformă în peliculă. 
În cazurile bolilor inflamatorii ale cavităţii bucale se utilizează aerosolii 
„Proposol”, „Tantum verde”, „Kamilosan mundsprei”. 

Unele substanțe medicamentoase se administrează prin inhalaţii: 
acestea se dizolvă în apă fierbinte de circa 70°C, pacientul respiră cu 
aburii ferbinţi sau inhalează soluţiile pulverizate de inhalatoare speciale, 
staţionare sau portative, sau care se elimină din inhalatoarele portabile. 

Exemplu: Să se prescrie 25 ml soluţie de 0,5% de izoprenalină 
(zoprenalinum) pentru inhalaţii câte 0,1 ml. 

Rp.: Sol. izoprenalină de 0,5% — 25 ml 

D.S. Pentru inhalaţii. 


Exerciţii. Prescrieţi soluţii pentru inhalaţii: 

|. Acetilcisteină 20% —5 ml (în fiole). Câte 5 ml la o inhalaţie. 

2. Tripsină cristalină în soluţie 0,5%. Să se inhaleze câte 2 ml. 
Soluţia se prepară ex tempore: se dizolvă 10 mg de tripsină cristalină în 
2 ml soluţie salină izotonă. 

3, Solutan 50 ml. Pentru inhalaţii câte | ml. 


Anumite substanţe se inhalează în stare solidă, sub formă de pulbe- 
re micronizată (redusă în particule cu diametrul mai mic de | micron), 
pentru interesarea eficientă a bronhiilor şi canalelor alveolare. Pentru 

inhalarea acestor pulberi, acestea se dispersează cu ajutorul unor turbine * 
„minuscule (spinhaler), propulsate de aerul inspirat. 
Exemplu. 
Rp.: Cromoglicat disodic 0,02 
D.t.d. N. 20 în caps. 
S. Se va inhala câte o capsulă de 3 ori pe zi prin spinhaler. 


PREPARATE ORGANICE 


Preparatele organice sunt extracte lichide oficinale din organele şi 
țesuturile animalelor sacrificate sau hidrolizate. Aceste preparate sunt 
ambalate în fiole sau flacoane şi administrate pe cale parenterală. La 
aceste preparate se referă: 

1. Insulina — extract pancreatic; 

2. Paratireoidină — extract din glandele paratiroide ale animalelor; 

3, Pituitrină — extract din lobul posterior al hipofizei (neurohipo- 

fizei) animalelor sacrificate etc. Astfel de preparate sunt supuse 
standardizării biologice şi se dozează în unităţi de acţiune (UA). 

Exemple: 

„ Extract de placentă, fiole câte 1 ml. 


l 

2. Prefizon — extract adenohipofizar, fiole câte 1 ml (25 U). 

3. Sirepar — extract hepatic, flacoane câte 10 ml. 

4. Splenină — extract de splină, fiole câte 1 ml. 

5. Timalină — extract de timus, flacoane cu pulbere liofilizată câte 
0,01 g. 

6. Cerebrolizină — hidrolizat de măduvă osoasă, fiole de 5% — 1 ml. 

7. Solcoseril — extract din sânge de vițel, fiole câte 2 ml. 


FORME FARMACEUTICE 
CU SISTEME MODIFICATE DE ELIBERARE ŞI TRANSPORT 
AL SUBSTANŢELOR MEDICAMENTOASE (SM) 


Elaborarea noilor sisteme de eliberare şi a noilor substanţe sau 
mecanisme de transport al medicamentelor are o importanță practică 
majoră. Apariţia acestora a permis soluţionarea problemelor de bază ale 
practicii medicale, precum şi mărirea eficacităţii terapeutice, a toleranţei 
şi a inofensivităţii terapiei medicamentoase. 

Formele farmaceutice cu eliberare modificată (FFEM) sunt un 
grup de sisteme medicamentoase, ce posedă un mecanism cu caracter 
modificat de eliberare a SM. Modificarea mecanismelor de eliberare 
atrage după sine modificarea farmacocineticii SM şi a parametrilor efi- 
cacităţii şi toleranţei acestora, ceea ce corespunde cu necesităţile clinice, 
printre care una dintre cele mai importante este sporirea complianţei. 

FFEM sunt o realizare însemnată și extrem de utilă pentru adminis- 
trarea: 

— SM cu o perioadă de semiviaţă foarte scurtă, care cer o adminis- 

trare nictimerală multiplă; 

- SM cu o perioadă de semiviaţă foarte lungă, pentru prevenirea 
formării concentraţiilor plasmatice pragale majore; 

— preparatelor cu un indice terapeutic foarte mic, pentru prevenirea 
apariţiei concentraţiilor toxice şi a efectelor adverse dozo-depen- 
dente. 

După rapiditatea procesului de eliberare a SM, FFEM se împart în: 

— forme farmaceutice cu eliberare controlată sau strict monitorizată; 

— forme farmaceutice cu eliberare latentă sau prelungită. 

Elaborarea noilor sisteme şi substanţe de transport al SM a con- 
tribuit la creşterea eficacităţii terapeutice, a toleranţei faţă de preparate 
şi a inofensivităţii terapiei medicamentoase. Controlul asupra procesului 
de transport al SM, permite: 

— manipularea efectului terapeutic; 

— evitarea supradozării sau a eficienţei joase a preparatelor; 

— majorarea duratei efectului SM; 

— şi în acelaşi timp, scăderea frecvenţei administrărilor şi a riscului 

apariţiei efectelor adverse. 

Un sistem ideal de transport al SM este unul inert, biocompatibil, 
rezistent, confortabil pentru pacient, inofensiv, uşor de utilizat și de 
sterilizat, producerea căruia trebuie să rămână accesibilă. 

Formele farmaceutice cu eliberare modificată sau conjugate cu 
substanţe şi sisteme de transport sunt astăzi aplicate pe larg în diverse 
domenii ale medicinii: 

— cardiologie (utilizarea antagoniştilor de calciu, a nitraţilor, anti- 

aritmicelor, tromboliticelor); 

— endocrinologie (utilizarea preparatelor cu insulină, a hormonilor); 

— oncologie (administrarea preparatelor antineoplazice); 

_— oftalmologie etc. 

Cunoaşterea de către medici a principiilor şi particularităţilor de ` 
acţiune ale formelor farmaceutice contemporane şi ale sistemelor spe- 
cializate de transport al acestora, permite optimizarea şi individualizarea 
farmacoterapiei din punct de vedere al cronoterapiei, scăderea toxicității 
SM, ameliorarea complianţei şi o utilizare mai comodă a acestora. 


Caracteristica formelor farmaceutice modificate 
de eliberare și transport a preparatelor medicamentoase 

Metodele ce stau la baza modificării proceselor de eliberare şi 
transport a substanţelor medicamentoase se împart în procese: 

— fizice (utilizarea substanţelor auxiliare care vor modifica solubi- 
litatea, absorbţia, distribuţia şi eliminarea substanţelor medica- 
mentoase; vor contribui la implicarea forţelor fizice, prin difu- 
ziune sau osmoză, a forțelor hidrodinamice, aerodinamice, electro- 
mecanice, magnetice, a ultrasunetului etc.); 

— chimice (formarea sărurilor, complexelor, adăugarea sau schim- 
bul grupelor chimice funcţionale în molecula SM, conjugarea cu 
substanța transportatoare; elaborarea promedicamentelor); 

— tehnologice (elaborarea matricelor, învelişurilor uni- sau pluri- 
stratificate, rezervoarelor, microsferelor, liposomilor, nanoparti- 
culelor; microgranularea şi microcapsularea; unirea particulelor 
SM cu viteză diferită de eliberare; imobilizarea, adsorbirea, de- 
presia în matrice sau pe transportori; elaborarea sistemelor tera- 
peutice). 

Pe lângă acestea, actualmente, pentru elaborarea sistemelor de tran- 
sport al SM se utilizează sisteme şi utilaje tehnice performante supli- 
mentare (pompe şi utilaje dozatoare, microinjectoare, sisteme portative 
automate pentru administrare, sisteme microelectromecanice, micro- 
cipuri etc.). 


I. Caracteristica formelor farmaceutice 
cu eliberare modificată a substanţelor medicamentoase 

Formele medicamentoase cu eliberare modificată (FFEM) se pot 
clasifica din punct de vedere: 

1. al procesului tehnologic de elaborare; 

2. al mecanismului şi cineticii eliberării; 

3. al caracterului rezervoarelor utilizate; 

4. al efectului terapeutic. 

Conform procesului tehnologic de elaborare, se deosebesc 3 tipuri de 
forme medicamentoase cu eliberare modificată: 

— sisteme monolite (matriciale); 

— sisteme rezervor (membranice); 

— sisteme pompă (osmotice). 

Eliberarea SM se produce datorită difuziunii controlate a forţei 
osmotice sau magnetice. 

Sisteme monolite. Baza sistemelor monolite o constituie matricea, 
care posedă o serie de proprietăţi fizico-chimice: poate fi solubilă sau 
insolubilă, posedă capacitatea de a crește în volum, poate fi supusă bio- 
degradării şi/sau formării bioeroziunilor, După proprietăţile fizice şi 
chimice matricea poate fi: hidrofilă, hidrofobă sau mixtă, neutră sau 
polielectrolitică. 

În calitate de matrice sunt folosite substanţe inerte (diverse ma- 
teriale din polimeri, complexoni) proprietăţile cărora determină gradul 
de permeabilitate al SM, cu alte cuvinte, matricea este o rețea tridimen- 
sională în care este distribuită substanța medicamentoasă. 

Substanțele medicamentoase pot fi unite cu matricea în mod fizic 
sau chimic, ceea ce determină mecanismul şi cinetica eliberării acestora. 
SM unite fizic pot fi dizolvate sau dispersate în matrice. În acest caz, 
difuzia este mecanismul de bază al eliberării SM. Acest mecanism de 
eliberare nu asigură o cinetică de ordinul „0”. 

Pentru a obţine, o cinetică de ordinul zero, intervin mecanisme 
suplimentare, de tipul biodegradării (de ex.: hidroliza matricei), dar se 
mai utilizează şi sisteme mixte de eliberare a substanţelor active (SA), 
cum ar fi asocierea sistemului matricial cu cel de tip rezervor, controlat 
prin turgescenţa acestuia. 3 

Legătura chimică dintre substanța activă şi matrice se efectuează 
prin metoda „cross-link”, cu formarea complexului polimer-bioactiv. 
Acesta poate transporta SA, modificând eliberarea şi distribuţia sau 
poate realiza depozite în locul administrării. Activitatea acestor sisteme 
depinde de solubilitatea lor. Complexul polimer-bioactiv solubil asigură 
şi transportul SA către locul de acţiune (extracelular sau intracelular) şi 
majorează durata acţiunii acestora care se obţine prin micșorarea vitezei 
de trecere prin barierele biologice, a degradării şi eliminării lente. Com- 
plexul polimer-bioactiv insolubil poate avea o durată de acțiune şi mai 
lungă. După injectarea sau implantarea SA, are loc eliberarea foarte 
lentă a acestora din legătura chimică cu matricea. După eliberarea 

substanţei active, polimerul poate fi supus biodegradării, eliminării prin ` 
ficat şi/sau rinichi sau în alt mod. 

Selectarea matricei depinde de modul de utilizare al formei medi- 
camentoase. Matricele hidrosolubile se folosesc pentru elaborarea for- 
melor medicamentoase destinate utilizării perorale. Cele dizolvabile 
prin biodegradarea matricei — pentru formele medicamentoase destinate 
administrării subcutane sau prin implantare. Matricele insolubile ser- 
vesc doar pentru elaborarea formelor medicamentoase ce se introduc în 
organism prin implantare. 

Acţiunea acestor sisteme durează de la zeci până la sute de zile. 

Sistemele rezervor. Sistemele rezervor sunt alcătuite din doi com- 
ponenți: învelişul (membrană), care formează rezervorul, şi nucleul în 
care se găseşte SA. Eliberarea SA depinde de proprietățile membranei. 
Mecanismele eliberării constau în biodegradare sau în difuziunea SA 
„prin porii membranei, care se formează după dilatarea ei. Dacă grosi- 

mea membranei nu se modifică, atunci procesul de eliberare a SA este 
determinat de cinetica de ordinul „0” pe o durată de 80% de timp. Dacă 
în rezultatul biodegradării membranei grosimea acesteia se reduce, atunci 
crește inevitabil viteza eliberării SA. 

Datorită proprietăţilor membranei, sunt posibile diferite tipuri de 
„eliberare a SA: eliberare latentă, programată, ţintită (de ex.: membrane 
"cu dizolvare în intestin), prin membranele polistratificate care permit 

eliberarea intermitentă (pulsatilă). 

În sistemele de rezervor, substanţele active pot avea formă de mi- 
croparticule multiple (pelete), care se introduc în matrice sau capsule. 
Acest tip de sistem poartă numele de spansulă. 

Sistemele pompă. Aceste sisteme au la bază distribuirea şi elibe- 
rarea SA cu ajutorul forţelor osmotice, pentru obţinerea unei cinetici de 
ordinul „0” pe perioada absorbției SA din tubul digestiv. Particularitatea 
acţiunii acestor sisteme este stabilitatea în tubul digestiv, indiferent de 
variațiile pH-ului, ale presiunii, ale efectului de amestecare cu conţinu- 

tul tubului digestiv. 
| Există 2 tipuri de sisteme pompă: 

1. osmotică generatoare; 

2. osmotică elementară. 

Componenţii de bază ai pompei generatoare sunt: mecanismul cu 
rezervor intern constituit dintr-o membrană impermeabilă, care conţine 
[soluția sau suspensia SM şi un rezervor extern constituit dintr-o mem- 

brană semipermeabilă, care conţine o substanță osmotică. Mecanismul 
de acţiune a pompelor osmotice constă în următoarele procese: 

— iniţial, în rezervorului extern ce conține substanța osmotică, în- 
cepe să pătrundă (cu o viteză anumită) apa din mediul înconju- 
rător prin membrana semipermeabilă, contribuind la dilatarea 
rezervorului extern şi creşterea din acest motiv a presiunii asupra 
rezervorului intern care conţine substanţa medicamentoasă; 

— în consecinţă, un flux stabil al substanței medicamentoase trece 
prin orificiul rezervorului. Viteza fluxului este determinată de 
diametrul orificiului şi este constantă până la eliberarea totală a 
substanței medicamentoase din rezervorul intern. 

Dacă este necesară o eliberare foarte lentă a SA, se folosesc modu- 
latoare, care corijează intensitatea fluxului de SA ce se îndreaptă spre 
orificiu. 

Pompele generatoare pot fi de diferite dimensiuni: de la cea a unei 
comprimate până la câţiva centimetri în lungime. Durata de acţiune a 
acestor pompe poate fi de la câteva zile până la câteva luni (pentru for- 
mele de pompe destinate implantării). 

Pompele elementare sau simple sunt folosite pentru formele de 
administrare perorală a substanţelor medicamentoase. 


II. Caracteristica substanţelor 
şi a sistemelor de transport al medicamentelor 
Necesitatea de a mări eficacitatea şi inofensivitatea farmacoterapiei 
a atras după sine elaborarea sistemelor de transport cu eliberare ţintită, 
aşa zisele sisteme de transport cu ţintă specifică de eliberare a medicamen- 
telor. Sistemele de transport cu eliberare țintită asigură interacțiunea spe- 
cifică a substanțelor medicamentoase cu ţinta farmacologică în concen- | 
traţii, care nu vor manifesta efecte adverse toxice. | 
Funcțiile de bază ale sistemelor de transport cu eliberare țintită: 
— transportul substanțelor medicamentoase către compartimentele 
specifice (anatomice, farmacodinamice, farmacocinetice); 
— transportul substanţelor medicamentoase către locurile de acţi 
anterior inaccesibile; 
— sporirea biodisponibilităţii substanţelor instabile şi rapid de 
dabile (de ex.: de structură peptidică, hormoni etc.); 
— prevenirea distribuirii nedorite şi metabolizării precoce a sub 
telor medicamentoase; 

— protejarea organismului de efectele adverse nedorite, legate de . 
distribuţia largă a SM; 

— asigurarea controlului vitezei de eliberare şi a acţiunii SM la 
nivelul țintei farmacologice. 

O importanţă deosebită în această direcţie de studiu este utilizarea: 

— particulelor purtătoare a substanţelor medicamentoase, fabricate 
din materiale naturale sau sintetice; 

— a tehnologiilor bioingineriei şi în special a nanotehnologiei. 
Astăzi sunt utilizate pe scară largă sistemele transportoare de 
SM pentru tratamentul afecţiunilor oncologice şi cardio-vascu- 
lare, al diabetului zaharat, al bolilor Parkinson şi Altzheimer; 

— a preparatelor antimicrobiene şi antiinflamatoare, acizilor nu- 
cleici, a preparatelor cu acţiune la nivel de gene şi vaccinurilor. 
Datorită nanotehnologiilor, eliberarea SM se face azi la nivel celu- 
lar şi chiar subcelular. Tot graţie acestora, dimensiunile particulelor trans- 
portoare devin din ce în ce mai mici, acestea se exprimă în milimetri 
"pentru macroparticule (>1 mm), în micrometri până la 0,1-100, pentru 

microparticule și în nanometri 1-100, pentru nanoparticule. 


Tabelul 4 
Particulele transportoare şi dimensiunile lor 


| zi 1100024000000: | 
Diticroomulsii 4 20030000 | 
Mocioni iiare ben zu atcsufeiuse asezati Shringaar 
Mai mici de 1 nm 


După structură, sistemele transportoare se împart în: 
— particule de tip vezicular (liposomii, niosomii, etosomii, trans- 
fersomii), 


] 
| 
| 
E 

— microparticule de tip solid (microcapsule, nanocapsule, micro- 

sfere, nanosfere, microemulsii), 

— microparticule de tip macromolecular (dendrimeri, ciclodextrine, 

micelii, cristale lichide). 

De regulă, în structura microparticulelor, deosebim nucleul şi mem- 
brana. Membrana particulelor transportoare este poroasă (diametrul pori- 
lor prin care are loc eliberarea substanțelor medicamentoase variază între 
20 nm şi 0,4 mkm) şi semipermeabilă, ceea ce permite difuzia substan- 
telor medicamentoase. Componenţa chimică a particulelor transportoare 
poate fi de origine lipidică, proteică, glucidică, polimerică naturală sau 
sintetică. În componenţa particulelor pot fi incluse şi substanţe stabiliza- 
toare sau transportoare specific direcționate spre organele ţintă, țesutu- 
rile şi celulele țintă (substanţe bioadezive, polietilenglicol, diverşi liganzi). 

Transportul direcționat al substanţelor medicamentoase se realizea- 
ză prin 2 mecanisme: pasiv şi activ. 

Mecanismul pasiv de deplasare direcționată a particulelor transpor- 
toare către ţinta farmacologică nu este altul decât mecanismul fiziolo- 
gic, care asigură transportul şi distribuţia SM către organele şi țesuturile 
afectate în felul următor: 

— cumularea în fagocite în cazul administrării intravasculare; 

— penetrarea în sistemul limfatic în cazul administrării intratecale 

(intramuscular sau subcutanat); 

— cumularea în țesutul tumoral datorită vascularizării mai intense; 

— penetrarea prin peretele capilar afectat în focarul patologic sau 

în cazul administrării în camerele organice. 

Mecanismul activ de deplasare direcţionată a particulelor trans- 
portoare către ţinta farmacologică este asigurat prin poziţionarea pe 
suprafaţa particulelor a substanţelor care posedă un tropism înalt față de 
focarul patologic (liganzi). Datorită acestora, particulele transportoare 
duc cu sine substanţele medicamentoase direct către ţinta determinată. 

Un al treilea mecanism constă în crearea anumitor condiţii, care 
vor controla eliberarea substanţelor medicamentoase din microparticule 
în focarul patologic (dependența de pH, temperatură sau de alți factori 
externi ca lumina, undele radio, undele ultrasunet). 

Tabelul 5 - 


Mecanismele şi factorii ce determină eliberarea 
substanţelor medicamentoase din sistemele transportoare 


Mecanismele de eliberare 


difuziunea simplă; 

— difuziunea ionică de schimb prin membrana semipermiabilă a transpor- 
torului; 

— spălarea SA de pe suprafaţa erozivă a transportorului sau bioeroziunea 
matricei transportorului; 

— eliberarea SA în rezultatul dezintegrării sau degradării (distrugerii) 

transportorului. 

— componenţa chimică a transportorului, ionizarea, dizolvarea; 

— dimensiunile, forma, densitatea (rigiditatea); 

— mecanismul şi condiţiile de eliberare (nivelul pH-ului în mediu, tempe- 
ratura ş.a.). 

— modul de includere a substanţei active în particula transportoare; 

— masa moleculară a substanţei medicamentoase; 

— proprietăţile fizice şi chimice ale substanţei medicamentoase; 

— concentraţia substanţei medicamentoase în particula transportoare. 


Utilizarea particulelor transportoare asigură ameliorarea biodispo- 
nibilității substanţelor medicamentoase, permite utilizarea dozelor mi- 
nime, contribuie la creşterea eficacităţii terapeutice, a toleranţei şi a in- 
ofensivităţii SA şi ameliorează complianţa. 

Tabelul 6 


Utilizarea terapeutică a particulelor 
transportoare în farmacoterapia diverselor afecţiuni 


Tumori creşterea eficacităţii — nanoparticule 
diminuarea toxicității liposomi 
controlul biodistribuţiei micelii 
ameliorarea penetrării nanoparticule pegelate 
intracelulare. liposomi pegelaţi 
micelii pegelate 
nanoparticule ligande. 
Infecţii creşterea eficacităţii nanoparticule 
diminuarea toxicității liposomi 
controlul biodistribuţiei nanoparticule pegelate 
ameliorarea penetrării intra- liposomi pegelaţi 
celulare nanoparticule cu 
intensificarea absorbției prin antigeni. 


mucoase 
protecţia contra degradării. 
Afecţiuni protecţia contra degradării nanoparticule 
endocrine (pentru peptide, proteine) liposomi. 


intensificarea absorbției prin 
mucoase 
asigurarea eliberării prelun- 
gite sau controlate. 
Afecţiuni controlul biodistribuţiei direc- nanoparticule pegelate 
autoimune ționate către sistemul imu- liposomi pegelaţi. 
nitar sau celulele inflamatorii 
asigurarea eliberării prelun- 
gite sau controlate. 
Sindromul asigurarea eliberării prelun- liposomi 
algic gite sau controlate liposomi liganzi 
majorarea biodiponibilităţii particule ligande 
în SNC. lipide solide 
nanoparticule. 
protecţia contra degradării nanosfere cationice 
transportul ADN-ului polimeri cationici 
ameliorarea penetrării intra- lipide cationice 
celulare (în nucleul celular). nanocapsule. 

Caracteristica particulelor transportoare 
1. Liposomii şi varietățile lor sunt microparticule de tip rezervor. 
 Aceştea sunt nişte microcapsule mono- sau pluristratificate lipidice, în 
interiorul cărora se află o cameră hidrică. Pe suprafaţa lor, liposomii pot 
să mai conţină substanţe active (polietilenglicoli, chitozan, liganzi etc.) 
care le vor modifica proprietăţile farmacocinetice. 

Liposomii în microsfere (fig. 8) sunt 
un sistem nou de transport, care asociază 

"baze polimerice şi lipidice. Sistemul repre- 
zintă un liposom incapsulat într-o micro- r 
sferă din polimer biodegradabil şi păstrează É 
toate proprietățile liposomilor. Eliberarea phospholipid 
liposomilor din microsfere are loc cu viteză "> 
controlată chiar şi după o anumită perioa- Fig. 8. 
dă de latenţă. Această perioadă este mo- 
dulată de modificarea dimensiunilor liposomilor şi a dimensiunilor po- 
rilor, care se formează în polimerul microsferei. 

Niosomii sunt nişte vezicule formate dintr-un strat dublu de sur- 
fractant amfifil neionizat, în interiorul căruia se află camera hidrică desti- 
nată substanţei medicamentoase. Dimensiunile niosomilor pot varia între 
la 200 și 800 nm. Componenţa chimică a niosomilor include surfactantul 
şi colesterolul în proporţie de 1:1. Proprietăţile niosomilor depind de 
tipul şi de cantitatea surfactantului: concentrațiile înalte de surfactant fa- 
vorizează descompunerea particulelor şi formarea miceliului şi a agre- 
gatelor. Niosomii au aceleaşi proprietăţi ca şi liposomii, se elimină pe 
aceleaşi căi şi au aceleași mecanisme de transport direcționat al substan- 
telor medicamentoase la țintă. Niosomii au doar un tropism mai pronun- 
tat faţă de hepatocitele ficatului. Niosomii servesc drept transportori pentru 
preparatele antitumorale, antimicrobiene şi pentru vaccinuri. Modul de 
administrare cel mai frecvent este cel intravenos, dar se administrează şi 
pe cale intraperitoneală, perorală şi transdermală. 

Etosomii sunt nişte vezicule pline cu fosfolipide, etanol şi apă. 
Fosfolipidele menţin forma, iar etanolul asigură elasticitatea şi deforma- 
rea particulelor. Etosomii pot fi utilizaţi ca sisteme de transport siste- 
mice sau topice. Ei convin cel mai bine pentru formele transdermale de 
transport, deoarece alcoolul prezent contribuie la dezorganizarea lipide- 
lor stratului cornos al pielii şi facilitează în mod esenţial pătrunderea 
particulelor de SM în straturile profunde ale dermei. În consecință 

creşte penetrabilitatea SM. Astfel se obține efectul eliberării lente dato- 
rită cumulării etosomilor în straturile pielii, care prelungeşte acţiunea 
terapeutică a substanțelor medicamentoase. 

Transfersomii sunt o varietate a liposomilor constituiți din dublu 
strat. Aceştea posedă elasticitate şi o mare capacitate de deformare care 
le permite să pătrundă în porii membranari fără a fi distruşi şi să asigure 
transportul substanţelor medicamentoase. Mecanismul de eliberare a 
SM are loc în direcția gradientului de concentrare; SM lipofile sunt 
eliberate mai lent din cauza contopirii membranei lipidice a veziculelor 
cu membrana celulară. Transfersomii servesc drept sisteme de transport 
pentru formele transdermale ale substanţelor medicamentoase. 

2. Microparticulele şi nanoparticulele 
(fig. 9) sunt sisteme de transport solide. Con- 
form structurii acestora, există microsfere şi 
microcapsule. Micro- şi nanosferele sunt 
nişte particule din polimeri naturali sau sin- 
tetici, care joacă rol de matrice. Aceasta 
poate fi în stare solidă sau amorfă şi poate să 
formeze pori prin care se va dispersa substanța 
medicamentoasă. Micro- sau nanocapsulele 
posedă un nucleu şi o capsulă; nucleul poate fi solid sau lichid. În nano- 
şi microparticule, SM pot fi dispersate, absorbite sau incapsulate, fiind 
protejate de influenţa factorilor externi. Mecanismul de eliberare a SM 
are loc prin difuziune sau biodegradare cu formarea eroziunilor şi a po- 
rilor. Dintre toți transportatorii, dimensiunile cele mai mari le au micro- 
particulele solide. Ele servesc pentru elaborarea formelor parenterale de 
transport direcționat cu eliberare lentă a SM. Microparticulele sunt uti- 
lizate pentru formarea sistemelor de transport al preparatelor antitumo- 
rale, al antibioticelor, hormonilor de origine peptidică, al ADN-ului, al 
vaccinurilor pentru intensificarea activităţii sistemului imunitar. Micro- 
particulele pot fi deasemenea utilizate pentru elaborarea formelor pero- 
rale (transportul SM în diverse segmente ale tubului digestiv) şi a for- 
melor transdermale. Nanoparticulele mai servesc pentru formele topice 
ale preparatelor oftalmice şi pentru cele transbucale, pulmonare şi na- 
zale de administrare a SM. 

3. Emulsiile şi microemulsiile sunt forme medicamentoase consti- 
tuite din două medii insolubile (de ex.: ulei şi apă), ce se obţin prin tehno- 
logii speciale, în prezenţa substanţelor amfifile surfactant asemănătoare. 

Fig. 9. 


Formele existente astăzi şi fabricate pe bază de lipide sunt: emulsiile, ` 
microemulsiile, miceliile, microemulsiile bazofile. Proprietăţile de bază 
ale emulsiilor şi microemulsiilor sunt: tensiunea superficială ultrajoasă, 
suprafața mare de contact şi dizolvarea ușoară în apă şi în lipide (amfi- 
filitate). Pentru prepararea microemulsiilor, se utilizează galactolipidele 
(lipide membranare) — nişte acizi graşi esterificaţi cu incluziuni de ga- 
lactoză care, spre deosebire de fosfolipide, sunt mai stabile, nu posedă 
sarcină, au proprietăţi asemănătoare surfactantului şi sunt uşor dispersa- 
bile în picături cu cel mai mic diametru. 

Microemulsiile sunt folosite pentru elaborarea formelor medica- 
mentoase parenterale, perorale, transdermale, oftalmice, pentru substan- 
tele hidrosolubile şi insolubile în apă, pentru majorarea solubilităţii 
acestora, a absorbției şi distribuţiei. Sistemele Self Micro Emulsifying 
Drug Delivery Systems (SMEDDS) sunt elaborate pe baza tehnologiilor 
de preparare a microemulsiilor. SMEDDS este o microemulsie fără apă 
preparată pe bază de surfactant, cosurfactant şi fază lipidică. Aceasta 
permite evitarea degradării SM sensibile la apă. Preparatele antitu- 
morale, imunosupresive, steroizii şi antiinflamatoarele nesteroidiene sau 
preparatele antimicrobiene sunt preparate sub formă de microemulsii. 

4. Miceliul — nanoparticule specifice, formate spontan din copo- 
limeri amfifili în mediu hidric în prezenţa surfactantului. Structura mi- 
celiului include nucleul (format din fragmente ale moleculelor de poli- 
meri hidrofobi) care, serveşte drept nanorezervor de SM şi coroana 
(membrana), formată din filamente de polimeri hidrofili impregnaţi în 
mediul hidric. Amfifilitatea miceliului permite încărcarea acestuia cu 
SM hidrofobe, slab dizolvabile în apă, dar care pătrund ușor prin membra- 
nele celulare. Datorită coroanei hidrofile a miceliului, creşte timpul de 
circulare a nanoparticulelor. Miceliul condensat cu anticorpi monoclo- 
nali, destinat pentru transportul direcționat al acestora, poartă numele de 
imunomicelii. Miceliul se utilizează în calitate de transportor pentru for- 
mele injectabile de SM, slab dizolvabile în apă sau hidrofobe, ca antitu- 
moralele, amfotericina B, dihidrotestosteronul. 
| 5. Dendrimerii (fig. 10) sunt nişte macromolecule polimerice cu 
structură stelată sau înalt ramificată, cu o arhitectonică sferică simetrică. 
Baza dendrimerilor o constituie dendronii — molecule polimerice bifur- 
cate, unite prin pedicul comun cu nucleul central care formează o ca- 
meră (fig. 10). Ramurile libere terminale pot fi modificate funcțional. 

Dendrimerii pot fi interpretaţi ca miceliu rigid și utilizaţi în calitate de 
transportori pentru substanţele slab dizolvabile sau instabile. 


cr z A cr 
2y *H3N i Aj rad y E sai 
per d a 

Fig. 10. 


6. Ciclodextrinele sunt nişte transportori macromoleculari. În com- 
ponența lor intră oligozaharide ciclice cu incluziuni de grupe glucopira- 
nozice. Există ciclodextrine naturale (a-, B-, y-ciclodextrine) şi sintetice 
care se obţin prin metoda de degradare fermentativă a amidonului cu aju- 
torul glucoiltransferazei. Ciclodextrinele posedă o cavitate internă lipo- 
filă şi o suprafaţă externă hidrofilă. Din punct de vedere chimic, acestea 
sunt stabile în mediul bazic, iar în mediul acid, sunt supuse degradării. 
Se folosesc pentru elaborarea formelor medicamentoase cu eliberare ime- 
diată, prelungită, modificată şi direcţionată a substanţelor medicamen- 
toase şi în calitate de transportori de SM în formele medicamentoase 
nazale, oftalmice, transdermale, perorale, transbucale şi rectale. Ele contri- 
buie la majorarea penetrabilităţii mucoaselor şi a pielii, la ameliorarea 
absorbției şi a biodisponibilităţii unui şir de SM: a glucocorticoizilor, 
antiinflamatoarelor nesteroidiene, antibioticelor, preparatelor antivirale 

şi antifungice, a hormonilor şi peptidelor. Ciclodextrinele contribuie la > 
diminuarea toxicității (citostaticelor şi a altor preparate cu toxicitate 
înaltă) şi la ameliorarea toleranţei terapiei cu aceste preparate. 


Tabelul 5 
Forme medicamentoase preparate pe bază de ciclodextrine 


Denumirea Substanţa Tipul Forma 
| Nicorette | nicotină | a-ciclodextrine | g 
| Nimedex__| nimesulid | B-ciclodextrine | peroral | 


ciclodextrine 
e ieri indometacină derivat de B- y-ciclodextrine 
ciclodextrine 


diclofenac -ciclodextrine 


7. Nanoparticulele din baza de substanţe neorganice şi metale 
sau nanomembranele (particule din ceramică, din aur, nanocristale) 
sunt varietăţi ale nanoparticulelor sferice cu diametrul de 100 nm, nu- 
cleul cărora este făcut dintr-un material dielectric (cuarţ), iar membrana 
ultrasubţire — din diverse metale (aluminiu, titan, aur, semiconductori). 
Nanoparticulele din metale posedă o proprietate optică comună unică: 
ele sunt capabile de a transforma energia din ţesuturi în lumină vizibilă 
şi unde infraroşii ale spectrului electromagnetic. De aceea, acestea ser- 
vesc pentru diagnosticul tumorilor (tomografia optică) şi pentru transportul 
direcționat al preparatelor antitumorale. 


8. Fullerenele (fig. 71) sunt nişte nanosfere cu Fi eat 
diametrul aproximativ de | nm. Acestea constau din AN AW 
60 de atomi de hidrogen. SM sunt introduse în inte- UL War 
riorul fullerenelor sau în structura acestora şi asi- AA 
gură transportul direcționat al preparatelor antitu- trai 
morale. Fig. 11. 


9. Nanotubii sunt nişte nanoparticule deosebite din hidrogen sub 
formă de unul sau mai mulţi cilindri din grafit. 

10. Nanoparticulele din ceramică au cuarţ în componenţa lor şi 
fac parte din particulele bionedegradabile; la suprafaţă, ele au pori prin 
care se elimină substanţele medicamentoase. 

11. Nanocristalii (quantum dots) sunt un fel de nanoparticule 
semiconductoare, care posedă proprietăţi electrizante şi fluorescente şi 
asigură transportul direcționat al SM. 

12. Hidrogelii sunt un tip de transportori aparte, care reprezintă o 
reţea tridimensională, formată din lanţuri de polimeri hidrofili uniţi prin 
legături chimice şi fizice, insolubili în apă, dar care se pot dilata în mediu 
hidric. Există hidrogeluri hidrofobe şi hidrofile. Acestea din urmă absorb 
cantități mari de apă. Proprietatea unică a hidrogelilor este elasticitatea 
care le permite să-şi păstreze forma până şi după turgescenţă. Hidrogelii 
se fac din polimeri biocompatibili naturali (colagen, gelatină, chitozan, 
alginat, dextrani, acid hialuronic) sau sintetici (derivați ai acizilor acrilic 
sau metacrilic, pirolidon, metacrilat etc.) care asigură elasticitatea aces- 
tora. În calitate de transportori, hidrogelii au 2 funcţii: asigură transpor- 
tul substanţelor medicamentoase cu biodisponibilitate joasă (de ex. 
macromoleculele) şi protejează celulele de degradare (de ex., protejează 
substanțele de natură peptidică contra degradării şi denaturării pro- 
teolitice). Hidrogelii mai pot modula viteza de eliberare a SM și asigură 
transportul direcționat al acestora. Hidrogelii eliberează SM prin 
difuzie. Difuzia moleculelor SM are loc în rezultatul dilatării hidrogelu- 
lui. Dimensiunile rețelei de polimeri devin mai mari decât dimensiunile 
moleculelor SM şi în consecinţă are loc difuzia. Modificând viteza dila- 
tării hidrogelului, se poate modifica viteza de eliberare a SM. Hidrogelii 
se utilizează pentru elaborarea unor sisteme de transport cu diferite căi 
de administrare: pentru implantare, administrare perorală, transdermală, 
oftalmică, intranazală etc. Modificând proprietăţile fizice și chimice ale 
polimerilor din hidrogeli, se poate mări sensibilitatea acestora față de 
anumiţi stimuli, ca pH-ul sau temperatura. Hidrogelii sensibili la pH se 
utilizează pentru elaborarea formelor medicamentoase perorale, deoarece 
tubul digestiv conţine o gamă variată de pH-uri care permit modularea 
caracterului şi locului eliberării SM. Hidrogelii cu chitozan sau acid 
acrilic posedă în plus și proprietăţi bioadezive și tocmai de asta servesc 
pentru elaborarea formelor medicamentoase cu absorbţie transbucală 
sau din sacul conjunctival. 

al substanţelor medicamentoase şi domeniile lor de utilizare 


Sisteme de Domeniul de utilizare 
transport 


Elaborarea vaccinurilor, transportul specific către 
țesutul tumoral, transportul direcționat către ganglio- 
nii limfatici regionali, transportul direcționat cu aju- 
torul liganzilor, eliberarea lentă din locul administră- 
rii (formarea depozitelor). 
Elaborarea vaccinurilor, transportul specific către 
țesutul tumoral, eliberarea lentă din locul administrării 


Tabelul 6, 
Tipurile sistemelor de transport 
l 
i 


Niosomii 


formarea depozitelor) 


Nanoparticulele Elaborarea vaccinurilor, transportul specific către 
esutul tumoral. 

Microparticulele Elaborarea vaccinurilor, eliberarea lentă din locul 
administrării (formarea depozitelor). 


Majorarea solubilității SM lipofile în cazul adminis- 
trării parenterale. i 
Majorarea solubilității SM lipofile, transportul direc- 


ionat cu ajutorul antigenilor 


Transportul specific către țesutul tumoral, majorarea 
polimerii duratei de acţiune a SM. 
Sistemele Sistem de depozitare localizată pentru eliberarea 
implantabile lentă a SM (tratamentul tumorilor şi infecțiilor). 

